ഹോക്കി ലോകകപ്പ്; ബോളിവുഡ് പാട്ടുകള് പാടിയും ആടിയും പാക് താരങ്ങള് | Hockey World Cup: Pakistan stars woo fans in Bhubaneswar, dance to Bollywood songs - Malayalam MyKhel\n» ഹോക്കി ലോകകപ്പ്; ബോളിവുഡ് പാട്ടുകള് പാടിയും ആടിയും പാക് താരങ്ങള്\nഹോക്കി ലോകകപ്പ്; ബോളിവുഡ് പാട്ടുകള് പാടിയും ആടിയും പാക് താരങ്ങള്\nUpdated: Friday, December 7, 2018, 11:41 [IST]\nഭുവനേശ്വര്: ഹോക്കി ലോകകപ്പിന് ഇന്ത്യയിലെത്തിയ പാക്കിസ്ഥാന് താരങ്ങള് ആരാധകര്‍ക്ക് നല്‍കിയത് അവിസ്മരണീയ മുഹൂര്‍ത്തങ്ങള്. ലോകകപ്പ് നടക്കുന്ന ഭുവനേശ്വറിലെ കലിംഗ സ്റ്റേഡിയത്തിനടുത്ത് തയ്യാറാക്കിയ ഫാന് വില്ലേജില് അവര് ആരാധകര്‍ക്കൊപ്പം പാട്ടുകള് പാടിയും നൃത്തംചെയ്തും സമയം ചെലവഴിച്ചു. ഇന്ത്യയില് കളിക്കാനെത്തി ഇത്രയും സ്വാതന്ത്രത്തോടെ പാക് താരങ്ങള് ആനന്ദിക്കുന്നതും അപൂര്‍വ കാഴ്ചയായി.\nപാക് താരം മുഹമ്മദ് ഇര്‍ഫാന് ആണ് കാണികളെ കൈയ്യിലെടുത്തത്. സല്‍മാന് ഖാന് നായകനായ ടൈഗല് സിന്ദാഹെ എന്ന സിനിമയിലെ ദില് ദിയാന് എന്നു തുടങ്ങുന്ന ഗാനം മുഹമ്മദ് ഇര്‍ഫാന് പാടിയത് ആര്‍പ്പുവിളിയോടെയാണ് ഹോക്കി ആരാധകര് ഏറ്റെടുത്തത്. ഇതിനുശേഷം ഭാംഗ്‌റ നൃത്തുച്ചുവടുവെക്കാനും താരങ്ങള് തയ്യാറായി. പാക് ടീമിലെ എല്ലാ കളിക്കാരും പരിപാടിക്കെത്തിയിരുന്നു.\nജര്‍മനിയും നെതര്‍ലന്‍ഡ്‌സും ഉള്‍പ്പെടുന്ന കടുപ്പക്കാരുടെ ടീമില് നിന്നും ക്വാര്‍ട്ടറില് കടക്കാന് പാക്കിസ്ഥാന് കടുത്ത പോരാട്ടംതന്നെ കാഴ്ചവെക്കേണ്ടിവരും. ആദ്യ മത്സരത്തില് ജര്‍മനിയോട് പൊരുതിത്തോറ്റ പാക്കിസ്ഥാന് രണ്ടാം മത്സരത്തില് മലേഷ്യയുമായി സമനിലയില് കുടുങ്ങുകയും ചെയ്തു. കരുത്തരായ നെതര്‍ലന്‍ഡ്‌സിനെ അവസാന മത്സരത്തില് തോല്‍പ്പിച്ചാല് മാത്രമേ പാക്കിസ്ഥാന് ക്വാര്‍ട്ടര് പ്രതീക്ഷ പുലര്‍ത്താന് കഴിയൂ.\nഇന്ത്യയിലെത്താന് കഴിഞ്ഞതിലും ആരാധകരുമായി സംവദിക്കാന് കഴിഞ്ഞതിലും ഏറെ സന്തോഷമുണ്ടെന്ന് പാക് താരങ്ങള് പറഞ്ഞു. മലേഷ്യ, നെതര്‍ലന്‍ഡസ്, ജര്‍മനി ടീമുകളും ഫാന് വില്ലേജില് എത്തിയിരുന്നു. നേരത്തെ സാമ്പത്തിക പരാധീനതമൂലം പാക്കിസ്ഥാന് ഇന്ത്യയില് കളിക്കാനെത്തുന്ന കാര്യം സംശയത്തിലായിരുന്നു. പിന്നീട് പാക് സര്‍ക്കാര് ഇടപെട്ടാണ് ലോകകപ്പില് ടീമിനെ അയക്കാന് തീരുമാനിച്ചത്.\nRead more about: hockey world cup 2018 pakistan bhubaneswar ഹോക്കി ലോകകപ്പ് പാക്കിസ്ഥാന് ഇന്ത്യ ഭുവനേശ്വര്\nStory first published: Friday, December 7, 2018, 11:28 [IST]


ചെമ്പനോട കര്‍ഷക ആത്മഹത്യ: ഉദ്യോഗസ്ഥനെ വെള്ളപൂശി സര്‍ക്കാര്; മരണത്തിന് ഉത്തരവാദിയല്ലെന്ന് റിപ്പോര്‍ട്ട് – Chandrika Daily\nBy chandrika Friday July 21, 2017 06:40 am\nചെമ്പനോട കര്‍ഷക ആത്മഹത്യ: ഉദ്യോഗസ്ഥനെ വെള്ളപൂശി സര്‍ക്കാര്; മരണത്തിന് ഉത്തരവാദിയല്ലെന്ന് റിപ്പോര്‍ട്ട്\nകോഴിക്കോട്: ചെമ്പനോട വില്ലേജ് ഓഫീസിലെ കര്‍ഷക ആത്മഹത്യയില് ഉദ്യോഗസ്ഥന് നേരിട്ട് ഉത്തരവാദിയല്ലെന്ന് റിപ്പോര്‍ട്ട്. റവന്യൂ അഡീഷണല് സെക്രട്ടറി തയാറാക്കിയ റിപ്പോര്‍ട്ടിലാണ് തെളിവുകളുടെ അഭാവം ചൂണ്ടിക്കാട്ടി ഉദ്യോഗസ്ഥനെ വെള്ളപൂശി…\nകോഴിക്കോട്: ചെമ്പനോട വില്ലേജ് ഓഫീസിലെ കര്‍ഷക ആത്മഹത്യയില് ഉദ്യോഗസ്ഥന് നേരിട്ട് ഉത്തരവാദിയല്ലെന്ന് റിപ്പോര്‍ട്ട്. റവന്യൂ അഡീഷണല് സെക്രട്ടറി തയാറാക്കിയ റിപ്പോര്‍ട്ടിലാണ് തെളിവുകളുടെ അഭാവം ചൂണ്ടിക്കാട്ടി ഉദ്യോഗസ്ഥനെ വെള്ളപൂശി കാണിച്ചത്. ആത്മഹത്യ ചെയ്ത ജോയിയുടെ കരം സ്വീകരിക്കുന്നത് സംബന്ധിച്ച പ്രശ്‌നം പരിഹരിക്കുന്നതില് തഹസില്‍ദാര്‍ക്കും വില്ലേജ് ഓഫീസര്‍ക്കും വീഴ്ച സംഭവിച്ചു. എന്നാല് കര്‍ഷകനോട് ഉദ്യോഗസ്ഥര് കൈക്കൂലി ആവശ്യപ്പെട്ടതിനു തെളിവില്ലെന്നും റവന്യൂമന്ത്രിക്കു കൈമാറിയ റിപ്പോര്‍ട്ടില് പറയുന്നു.\nആത്മഹത്യാ പ്രേരണാക്കുറ്റം ചുമത്തിയാണ് വില്ലേജ് അസിസ്റ്റന്റ് സിലീഷ് തോമസിനെ പൊലീസ് അറസ്റ്റു ചെയ്തത്. വിവാദമായതിനെത്തുടര്‍ന്ന് വില്ലേജ് ഓഫീസര് സണ്ണിയെയും സിലീഷിനെയും റവന്യൂ വകുപ്പ് സസ്‌പെന്റ് ചെയ്തിരുന്നു. മരണം നടന്ന് ഒരു മാസം തികയുന്നതിനിടെയാണ് റിപ്പോര്‍ട്ടില് ഉദ്യോഗസ്ഥന് ‘നല്ല’ സര്‍ട്ടിഫിക്കറ്റ് നല്‍കുന്നത്.\nഅതേസമയം, ജോയിയുടെ ആത്മഹത്യ കുടുംബപ്രശ്‌നമാണെന്നും സഹോദരനുമായി ചില തര്‍ക്കങ്ങള് നിലനില്‍ക്കുന്നുണ്ടെന്നും റിപ്പോര്‍ട്ടില് പറയുന്നുമുണ്ട്.\nCategories: Culture, More, Views Tags: Chembanoda farmer, Joy suicide, Village officer


ദേവസ്വംബോര്‍ഡ് പ്രസിഡന്റിനെതിരെ വനംവകുപ്പിന്റെ നോട്ടീസ്\nSaturday 19 December 2015 9:49 pm IST\nശബരിമല: കുന്നാര്‍ഡാം സന്ദര്‍ശിച്ച ദേവസ്വംബോര്‍ഡ് പ്രസിഡന്റിനെതിരെ വനംവകുപ്പിന്റെ നോട്ടീസ്. അനുമതിയില് കൂടുതല് സംഘാംഗങ്ങളുമായി വനാന്തരത്തിലുള്ള ഡാം സന്ദര്‍ശിച്ചതാണ് നോട്ടീസ് നല്‍കാന് കാരണമായത്. കാടിനുളളില് വിഡിയോ ചിത്രീകരിച്ചതും ഫോട്ടോയെടുത്തതും ചൂണ്ടികാട്ടിയാണ് സന്നിധാനം ഫോറസ്റ്റ ര് കത്ത് നല്‍കിയിട്ടുള്ളത്. കഴിഞ്ഞ വ്യാഴാഴ്ച രാവിലെയാണ് ദേവസ്വം ബോര്‍ഡ് പ്രസിഡന്റും മരാമത്ത് എഞ്ചിനിയറും അടങ്ങുന്ന ഇരുപതംഗസംഘം പെരിയാര് കടുവാസങ്കേതത്തിനുള്ളിലെ കുന്നാര്‍ഡാം സന്ദര്‍ശിച്ചത. അതീവസുരക്ഷ പ്രദേശമായ ഇവിടേക്ക് പോകുവാന് ദേവസ്വം പ്രസിഡന്റ് ദേവസ്വം ചീഫ്കമ്മീഷണര്, ഗാര്‍ഡുമാര് ഉള്‍പ്പടെ അഞ്ചുപേര്‍ക്ക് മാത്രമാണ് വനംവകുപ്പ് അനുമതി നല്‍കിയിരുന്നത്. കത്തിനെ ക്കുറിച്ച് ദേവസ്വം ബോര്‍ഡ് പ്രതികരിച്ചിട്ടില്ല. പ്രസിഡന്റിനൊപ്പം ഡാം സന്ദര്‍ശിക്കുന്നതിനായി ദേവസ്വം കമ്മീഷണര് രാമരാജപ്രേമപ്രസാദ്, മരാമത്ത് ചീഫ് എഞ്ചിനീയര് (ജനറല്) ജി. മുരളീകൃഷ്ണന്, ഡെപ്യൂട്ടി കമ്മീഷണര് എസ്. ഉണ്ണികൃഷ്ണന്, ഫെസ്റ്റിവല് കണ്‍ട്രോ ള് ഓഫീസര് ജി. കൃഷ്ണകുമാര്, അസി. എഞ്ചിനീയര് ബസന്ത്കുമാര്, ഡിവൈഎസ്പി കെ.എസ്. സാബു, പിആര്‍ഒ മുരളി കോട്ടയ്ക്കകം, ഫോറസ്റ്റ്-പോലീസ് ഉദേ്യാഗസ്ഥര് തുടങ്ങിയവര് ഉണ്ടായിരുന്നു.\nതിരുവിതാംകൂര് ദേവസ്വം ബോര്‍ഡില് ഐടി വിഭാഗം രൂപീകരിക്കും\nആധുനിക ടോയ്‌ലറ്റ് ബ്ലോക്കിന്റെ ഉദ്ഘാടനം ഇന്ന്\nനിലയ്ക്കലില് ദേവസ്വംബോര്‍ഡ് പെട്രോള്‍പമ്പ് ആരംഭിച്ചു\nആലുവ ശിവരാത്രി ദേവസ്വം ബോര്‍ഡ് ബലിപ്പുരകള് തുടരില്ല\nദേവസ്വംബോര്‍ഡ് ലക്ഷങ്ങള് ചെലവഴിച്ച് സ്ഥാപിച്ച ജനറേറ്റര് കാടുപിടിക്കുന്നു\nധനലക്ഷ്മി ബാങ്കിന്റെ സന്നിധാനം ശാഖ തുറന്നു\nഊട്ടുപുര അവിടെ തന്നെ പുന:സ്ഥാപ്പിക്കും: ദേവസ്വം കമ്മീഷണര്


ഡല്‍ഹി : സുപ്രീംകോടതി ചീഫ് ജസ്റ്റിസ് രഞ്ജന് ഗൊഗോയിക്കെതിരായ ലൈംഗിക ആരോപണത്തില് ജസ്റ്റിസിനെ പിന്തുണച്ച് അറ്റോര്‍ണി ജനറല് കെകെ വേണുഗോപാലും സോളിസിറ്റര് ജനറല് തുഷാര് മേത്തയും. സംഭവം ബ്ലാക്മെയില് തന്ത്രമെന്നും ആരോപണങ്ങളില് കഴമ്പില്ലെന്നുമാണ് അറ്റോണി ജനറല് വേണുഗോപാല് പറഞ്ഞത്.ഇത് അസാധാരണ നടപടിയാണെന്നും ജുഡീഷ്യറിയെ അസ്ഥിരപ്പെടുത്താന് ശ്രമം നടക്കുകയാണെന്നും തുഷാര് മേത്ത പറഞ്ഞു.\nവിഷയത്തില് തല്‍ക്കാലം ഉത്തരവ് ഇറക്കുന്നില്ലെന്ന് ജസ്റ്റിസ് അരുണ് മിശ്ര വ്യക്തമാക്കി.മാധ്യമങ്ങള് വാര്‍ത്ത നല്‍കുമ്പോള് എല്ലാ വശങ്ങളും പരിശോധിച്ച് ഉത്തരവാദിത്തം കാണിക്കണമെന്ന് കോടതി പറഞ്ഞു. ആരോപണങ്ങള് തീര്‍ത്തും വസ്തുതാവിരുദ്ധമാണെന്നാണ് ചീഫ് ജസ്റ്റിസിന് അയച്ച ചോദ്യങ്ങള്‍ക്ക് മറുപടിയായി സുപ്രീം കോടതി സെക്രട്ടറി ജനറല് ജനറല് പറഞ്ഞത്.\nവിഷയത്തില് ജസ്റ്റിസ് രഞ്ജന് ഗൊഗോയ് തന്റെ നിലപാട് വ്യക്തമാക്കി. പരാതിക്കാരിയായ യുവതിക്കെതിരെ രണ്ട് ക്രിമിനല് കേസുകളുണ്ട്. യുവതിയുടെ ഭര്‍ത്താവിനെതിരെയും കേസുകളുണ്ട്. അരോപണത്തിന്റെ പേരില് താന് രാജിവെക്കില്ലെന്നും, പണംകൊണ്ട് സ്വാധീനിക്കാന് കഴിയാതെ വന്നപ്പോള് തനിക്കെതിരെ പുതിയ നീക്കം നടത്തിയിരിക്കുകയാണ്. കറകളഞ്ഞ ജഡ്ജിയായിരിക്കുക എന്നത് വെല്ലുവിളിയാണെന്നും രഞ്ജന് ഗൊഗോയ് പറഞ്ഞു.ജുഡീഷ്യറിയെ അപമാനിക്കാന് ശ്രമം. ഇങ്ങനെയാണെങ്കില് മാന്യന്മാര് എങ്ങനെ ജഡ്ജിസ്ഥാനത്ത് ഇരിക്കുമെന്നും അദ്ദേഹം പറഞ്ഞു.\n74-ാം സ്വാതന്ത്ര്യ ദിനത്തിന്റെ നിറവിൽ രാജ്യം; ചെങ്കോട്ടയിൽ ദേശീയപതാക ഉയർന്നു


തൃശൂർ ജില്ലയിൽ 169 പേർക്ക് കൂടി കൊവിഡ്; 145 പേർക്ക് രോഗമുക്തി\nWed May 25 2022 16:21:10 GMT+0530 (India Standard Time)\nഞായറാഴ്ച ജില്ലയിൽ സമ്പർക്കം വഴി 160 പേർക്കാണ് രോഗം സ്ഥിരീകരിച്ചത്. ഇതിൽ 33 പേരുടെ ഉറവിടം അറിയില്ല.\nBY ABH6 Sep 2020 1:38 PM GMT\nABH6 Sep 2020 1:38 PM GMT\nതൃശൂർ: തൃശൂർ ജില്ലയിൽ ഞായറാഴ്ച 169 പേർക്ക് കൂടി കൊവിഡ് സ്ഥിരീകരിച്ചു. 145 പേർ രോഗമുക്തരായി. ജില്ലയിൽ രോഗബാധിതരായി ചികിൽസയിൽ കഴിയുന്നവരുടെ എണ്ണം 1531 ആണ്. തൃശൂർ സ്വദേശികളായ 35 പേർ മറ്റു ജില്ലകളിൽ ചികിൽസയിൽ കഴിയുന്നു. ജില്ലയിൽ ഇതുവരെ കൊവിഡ് സ്ഥിരീകരിച്ചവരുടെ എണ്ണം 5355 ആണ്. ഇതുവരെ രോഗമുക്തരായത് 3772 പേർ.\nഞായറാഴ്ച ജില്ലയിൽ സമ്പർക്കം വഴി 160 പേർക്കാണ് രോഗം സ്ഥിരീകരിച്ചത്. ഇതിൽ 33 പേരുടെ ഉറവിടം അറിയില്ല. ക്ലസ്റ്ററുകൾ വഴിയുള്ള രോഗബാധ ഇപ്രകാരം. എലൈറ്റ് ക്ലസ്റ്റർ: 4, സൗത്ത് ഇന്ത്യൻ ബാങ്ക് ക്ലസ്റ്റർ 2, സ്പിന്നിംഗ് മിൽ ക്ലസ്റ്റർ 2, ദയ ക്ലസ്റ്റർ 2, അഴീക്കോട് ഹാർബർ ക്ലസ്റ്റർ 1, ഫുഡ് മാസോൺ ക്ലസ്റ്റർ 1, പരുത്തിപ്പാറ ക്ലസ്റ്റർ 1, ആർ.എം.എസ് ക്ലസ്റ്റർ 1. മറ്റ് സമ്പർക്ക കേസുകൾ 108. മൂന്ന് ഫ്രൻറ്‌ലൈൻ വർക്കർമാർക്കും രണ്ട് ആരോഗ്യ പ്രവർത്തകർക്കും രോഗം സ്ഥിരീകരിച്ചു.\nമറ്റ് സംസ്ഥാനങ്ങളിൽ നിന്ന് വന്ന എട്ട് പേർക്കും വിദേശത്തുനിന്ന് വന്ന ഒരാൾക്കും കൊവിഡ് സ്ഥിരീകരിച്ചു. രോഗികളിൽ 60 വയസ്സിന് മുകളിൽ അഞ്ച് പുരുഷൻമാരും ഒമ്പത് സ്ത്രീകളുമുണ്ട്. 10 വയസ്സിന് താഴെ ആറ് ആൺകുട്ടികളും അഞ്ച് പെൺകുട്ടികളുമുണ്ട്.\nജില്ലയിൽ 8607 പേർ വീടുകളിൽ നിരീക്ഷണത്തിലാണ്. 165 പേരെയാണ് ഞായറാഴ്ച ആശുപത്രിയിൽ പുതിയതായി പ്രവേശിപ്പിച്ചത്. അസുഖബാധിതരായ 3772 പേരേയാണ് ആകെ രോഗമുക്തരായി ആശുപത്രിയിൽ നിന്നും ഡിസ്ചാർജ് ചെയ്തത്. ഞായറാഴ്ച 2714 പേർക്ക് ആന്റിജൻ പരിശോധന നടത്തി. മൊത്തം 3212 സാംപിളുകളാണ് ഞായറാഴ്ച പരിശോധിച്ചത്. ഇതുവരെ ആകെ 98213 സാംപിളുകളാണ് പരിശോധനയ്ക്ക് അയച്ചത്.


AMMA General Body Meeting | ചാനൽ പരിപാടിയിൽ പങ്കെടുക്കാൻ അംഗങ്ങൾ താരസംഘടനയുടെ മുൻകൂർ അനുവാദം വാങ്ങണമെന്ന് സിദ്ദിഖ്; ഇക്കാര്യത്തിൽ കൂടുതൽ വ്യക്തത ആവശ്യപ്പെട്ട് ജയറാം; സിനിമയിലെ അഭിനയിക്കുന്ന വനിതകൾ ഗർഭിണിയാകുന്നത് നീട്ടിവെയ്ക്കുന്നത് പ്രസവ സമയത്ത് ആരോഗ്യ പ്രശ്‌നങ്ങൾ ഉണ്ടാക്കുന്നെന്നും ചർച്ച; സംഘടനാ ഓഫീസ് കൊച്ചിയിലേക്ക് മാറ്റണമെന്നും ആവശ്യം: പതിവ് വാർത്താസമ്മേളനവും ഒഴിവാക്കി അമ്മയുടെ വാർഷികയോഗം പിരിഞ്ഞു - MarunadanMalayali.com\nJune 24, 2018 | 04:47 PM IST | Permalink\nകൊച്ചി: താരസംഘടനയായ അമ്മയുടെ ചാനലുകൾക്കെതിരെ നിലപാട് കടുപ്പിക്കുന്നു. ഇന്ന് ചേർന്ന വാർഷിക ജനറൽ ബോഡിയിലും വാർത്താ ചാനലുകളുമായി സഹകരിക്കേണ്ട കാര്യമില്ലെന്ന് അഭിപ്രായം ചർച്ചയായി. ദിലീപ് വിഷയവുമായി ബന്ധപ്പെട്ട ചോദ്യങ്ങൾ ഉച്ചയ്ക്ക് മുമ്പായി യോഗത്തിൽ ഉയർന്നു. ദിലീപിനെ വീണ്ടും സംഘടനയിലേക്ക് തിരിച്ചെടുക്കണം എന്ന ആവശ്യമാണ് താരങ്ങൾ ഉയർത്തിയത്. ഉച്ചയ്ക്ക് ശേഷം ഫോട്ടോ സെഷന് ശേഷമാണ് യോഗം ചേർന്നത്. മോഹൻലാലും മമ്മൂട്ടിയും അടക്കം താരകുടുംബങ്ങൾ ഒന്നായി നിന്നു ഫോട്ടോയെടുത്തു.\nഇതിന് ശേഷം ചർച്ചയിലേക്ക് കടന്നപ്പോൾ ചാനൽ സംപ്രേഷണം ചെയ്യുന്ന പരിപാടികളുമായി സഹകരിക്കണോ എന്ന ചോദ്യം ഉയർന്നു. ഇക്കാര്യത്തിൽ നേരത്തെ നിലവിലുള്ള വാക്കാലുള്ള വിലക്കുകൾ തുടരണമെന്ന ആവശ്യമാണ് ഉന്നയിച്ചത്. ചാനലുകളിൽ സംപ്രേഷണം ചെയ്യുന്ന ഏത് പരിപാടിയിലും അമ്മ അംഗങ്ങൾ പങ്കെടുക്കണമെങ്കിലും അമ്മയുടെ അനുവാദം വാങ്ങണം എന്ന നിർദ്ദേശം മുന്നോട്ടു വെച്ചത് സിദ്ദിഖാണ്. ഇക്കാര്യം അമ്മ ജനറൽ സെക്രട്ടറിയായ ഇടവേള ബാബുവും പിന്തുണച്ചു സംസാരിച്ചു.\nമഞ്ജുവാര്യർ എത്താത്ത് ദിലീപിനെ നേരിൽ കാണുന്നത് ഒഴിവാക്കാൻ; തർക്കം മൂർച്ഛിച്ചാൽ അമ്മയുടെ പ്രസിഡന്റ് സ്ഥാനം ഇന്നസെന്റ് രാജിവയ്ക്കും; 13 മണിക്കൂർ നീണ്ട ചോദ്യം ചെയ്യൽ തകർത്തത് ജനപ്രിയനായകന്റെ ജനറൽ സെക്രട്ടറി മോഹം; മഞ്ജു വ്യാരരും കൂട്ടരും ഇടഞ്ഞു നിൽക്കുന്നത് മമ്മൂട്ടിക്കും മോഹൻലാലിനും തലവേദന തന്നെ\nക്യാൻസർ നിർണയത്തിന് സഞ്ചരിക്കുന്ന ക്ലിനിക്കുമായി 'അമ്മ'; ജനറൽ ബോഡി യോഗത്തിൽ നിന്നു വിട്ടുനിന്നു സലിംകുമാറും ജഗദീഷും; രാജിക്കത്തു നൽകിയെന്നു സലിംകുമാർ; രാജിവച്ചില്ലെന്ന് ഇന്നസെന്റ്\nനടിയെ ആക്രമിച്ച വിഷയം ചർച്ചയ്‌ക്കെടുത്തു കൊച്ചിയിൽ അമ്മയുടെ എക്‌സിക്യുട്ടീവ് യോഗം; ഈ വിഷയം പരിഗണിക്കില്ലെന്ന് ഇന്നസെന്റ് പറഞ്ഞെങ്കിലും മറ്റ് അംഗങ്ങൾ വിഷയം ഉന്നയിച്ചു; ഏഴരയ്ക്ക് തുടങ്ങാൻ തീരുമാനിച്ച യോഗം ദിലീപ് ഇല്ലാതെ തുടങ്ങിയത് എട്ടുമണിയോടെ; യോഗം ബഹിഷ്‌കരിച്ച് നടി രമ്യാ നമ്പീശൻ\nഅതേസമയം ഇക്കാര്യത്തിൽ വ്യത്യസ്ത അഭിപ്രായവും ഉയർന്നു. ഇക്കാര്യത്തിൽ കൂടുതൽ വ്യക്തത വേണമെന്ന ആവശ്യം ഉന്നയിച്ചത് നടൻ ജയറാമായിരുന്നു. ചാനലുകളിൽ സംപ്രേഷണം ചെയ്യുന്നത് പരിപാടികളാണോ എന്ന് ചോദിക്കണമെന്നും ഇക്കാര്യത്തിൽ കൂടുതൽ വ്യക്തത വരുത്തണമെന്നന്നും ഇടവേള ബാബു വിശജദീകരിച്ചു. ഇതിനിടെ സംഘടനയിലെ വനിതകളുടെ പ്രശ്‌നങ്ങളും ഉന്നയിച്ചു. സിനിമയിൽ അഭിനയിക്കുന്ന വനിതകൾ ഗർഭിണിയാകുന്നത് നീട്ടിവെയ്ക്കുന്നത് കടുത്ത ആരോഗ്യ പ്രശ്‌നങ്ങൾ പ്രസവ സമയത്ത് ഉണ്ടാകുന്നു എന്ന കാര്യം ചർച്ചാവേളയിൽ ഒരു നടി ചൂണ്ടിക്കാട്ടി.\nഇത് കൂടാതെ താരസംഘടനയുടെ ഓഫീസ് സംബന്ധിച്ച ചർച്ചകളും സജീവമായി. സിനിമാ മേഖലയുമായി ബന്ധപ്പെട്ട് പ്രവർത്തിക്കുന്ന എല്ലാ സംഘടനകളുടെയും ഓഫീസ് കൊച്ചിയിലാണ്. എന്നാൽ, അമ്മ ഓഫീസ് മാത്രം തിരുവനന്തപുരത്താണ്. ഇതുകൊച്ചിയിലേക്ക് മാറ്റിക്കൂടേ എന്ന ചോദ്യം ഉന്നയിച്ചത് നടൻ ബാബുരാജാണ്. അതേസമയം പ്രാദേശികവാദം ഉയർത്തുന്നത് ശരിയല്ല അലൻസിയർ ചൂണ്ടിക്കാട്ടി. എന്നാൽ, അമ്മയ്കക് ഓഫീസ് കൊച്ചിയിൽ തുടങ്ങണമെന്ന് ആഗ്രഹിക്കുന്നതായി ഇടവേള ബാബുവും പറഞ്ഞു. എല്ലാവർക്കും എത്തിചേരാനുള്ള സൗകര്യമാണ് ഇവിടെ നോക്കുന്നത്. കൊച്ചിയിൽ ഓഫീസ് വന്നാൽ അത് മലബാറുകാർക്ക് ഗുണകരമാണെന്ന് കോഴിക്കോട് നാരായണൻ നായർ പറഞ്ഞു.\nഇതിന് ശേഷം പുതിയ എക്‌സിക്യൂട്ടീവ് അംഗങ്ങളും യോഗത്തിൽ സംസാരിച്ചു. സംസ്ഥാന ചലച്ചിത്ര പുരസ്‌ക്കാരം നേടിയ ഇന്ദ്രൻസും സംഘടനയുമായി ബന്ധപ്പെട്ട കാര്യങ്ങൾ സംസാരിച്ചു. സംഘടനയെ മുന്നോട്ടു കൊണ്ടുപോകുന്നത് സംബന്ധിച്ചും ഭാവി പരിപാടിയെ കുറിച്ചും പുതിയ അംഗങ്ങൾ സംസാരിച്ചു. യോഗം നാല് മണിയോടെ അവസാനിച്ചു. പതിവായി വാർഷിക യോഗങ്ങളിൽ വിളിക്കാറുള്ള വാർത്താസമ്മേളനം ഇത്തവണ ഒഴിവാക്കിയിട്ടുണ്ട്. അമ്മയുടെ ഫോട്ടോഷൂട്ടിന്റെ ഒരു ഫേസ്‌ബുക്ക് വീഡിയോ മാത്രമാണ് ക്രൗൺപ്ലാസ ഹോട്ടലിൽ നിന്നും പുറത്തുവിട്ടത്.\nദിലീപിനെ തിരിച്ചെടുക്കുന്നതുമായ ബന്ധപ്പെട്ട ചോദ്യങ്ങൾ ഉണ്ടാകുമെന്ന് ഭയന്നു കൊണ്ടു തന്നെയാണ് വാർത്താസമ്മേളനം വേണ്ടെന്ന വെച്ചത്. യോഗത്തിൽ ദിലീപിനെ തിരിച്ചെടുക്കുമോ എന്ന ചോദ്യം ഊർമ്മിള ഉണ്ണി ഉന്നയിച്ചിരുന്നു. ഇതിന് ഇടവേള ബാബു മറുപടി നൽകുകയും ചെയ്തു. ഇതിന് പുറത്താക്കിയത് നിയമപരമല്ലെന്നും ദിലീപ് കോടതിയിൽ പോയാൽ സംഘടന കുടുങ്ങുമെന്നും ഇടവേള പറഞ്ഞു. നേരത്തെ ഇത്തരത്തിൽ ജഗതി ശ്രീകുമാറിനെതിരെ ആരോപണം ഉണ്ടായപ്പോൾ സസ്പെന്റ് ചെയ്യുകയാണ് ചെയ്തത്. പുറത്താക്കണമെങ്കിൽ അതിന് സങ്കീർണ്ണമായ നടപടികളുണ്ട്. ആദ്യം കുറ്റപത്രം തയ്യാറാക്കണം. അതിന് ശേഷം ദിലീപിൽ നിന്ന് വിശദീകരണം ചോദിക്കണം. വിശദീകരണം പിരശോധിച്ച് തീരുമാനം എടുക്കണം. ഇവിടെ ആരും കുറ്റപത്രം നൽകിയില്ല. വിശദീകരണവും കിട്ടിയില്ല. അതുകൊണ്ട് അമ്മയുടെ ചട്ടപ്രകാരമല്ല തീരുമാനം എടുത്തത്. പ്രത്യേക സാഹചര്യത്തിലെ ഈ നടപടി അമ്മയുടെ പുതിയ എക്സിക്യൂട്ടിവ് പുനപരിശോധിക്കുമെന്നായിരുന്നു ഇടവേള ബാബു വിശദീകരിച്ചത്.\nദിലീപിന്റെ പുറത്താക്കലിനെ എക്സിക്യൂട്ടീവ് അസാധുവാക്കുമന്ന സൂചനയും നൽകി. തൽകാലം വിവാദം ഒഴിവാക്കാൻ ദിലീപിനെ സസ്പെൻഷനിൽ നിർത്തും. വിചാരണ കഴിഞ്ഞ് കോടതി കുറ്റവിമുക്തനാക്കിയാൽ സ്വീകരിക്കുകയും ചെയ്യും. ഇതാണ് തീരുമാനം. അമ്മയുടെ പുതിയ എക്സിക്യൂട്ടീവിൽ ദിലീപിനെ പിന്തുണയ്ക്കുന്നവർക്കാണ് ഭൂരിപക്ഷം. മമ്മൂട്ടിയും പൃഥ്വിരാജും രമ്യാ നമ്പീശനും പുറത്തായി. ഈ സാഹചര്യത്തിൽ ദിലീപ് അനുകൂലികൾ മാത്രമുള്ള എക്സിക്യൂട്ടീവ് പുറത്താക്കൽ തീരുമാനം റദ്ദാക്കും.\nസിപിഎമ്മിനെ പോലെ ഇരുമ്പു മറ തീർത്തായിരുന്നു അമ്മയുടെ സമ്മേളനം. എന്നാൽ യോഗത്തിലെ അതീവരഹസ്യമായി നടത്തിയ ഇടവേള ബാബുവിന്റെ പ്രസംഗം പോലും ചോർന്നു. മാധ്യമങ്ങളെ കളിയാക്കിയാണ് പുതിയ ജനറൽ സെക്രട്ടറി അമ്മയുടെ അമരത്ത് കാലെടുത്ത് വച്ചത്. മാധ്യങ്ങളെ ഒന്നും വിളിച്ചില്ല. ആവശ്യമുള്ളത് ഫെയ്സ് ബുക്കിൽ കൊടുക്കും. ചില മാധ്യമങ്ങൾക്ക് തെറ്റിധാരണയുണ്ട്. അത് തീർക്കാൻ ആരേയും വിളിച്ചില്ല. ഞങ്ങളുണ്ടെങ്കിലേ എല്ലാം പൂർണ്ണമാകൂവെന്ന അഹങ്കാരം കുറച്ചു പേർക്കുണ്ട്. ഇത്തവണ അതങ്ങ് പൊളിച്ചു കൊടുത്തു-ഇതായിരുന്നു ഇടവേള ബാബുവിന് പറയാനുണ്ടായിരുന്നത്.


Temples - Kerala9.com Malayalam\nHome Religion Temples\nTemples admin - April 27, 2019 0\nകേരളത്തിലെ ഇടുക്കി ജില്ലയിലെ കുമളിയിലെ പ്രശസ്തമായ ക്ഷേത്രമാണ് മംഗളാദേവി കണ്ണകി ക്ഷേത്രം. മംഗളദായിനി സങ്കൽപ്പത്തിലുള്ള ശ്രീ ഭദ്രകാളി (കണ്ണകി) ആണ് പ്രതിഷ്ഠ. വർഷത്തിൽ ചിത്രപൗർണമി ദിവസമാണ് ക്ഷേത്രം തുറക്കുന്നതും പൂജകൾ...\nTemples admin - March 26, 2019 0\nദേവാലയദർശനത്തിന് പോകുമ്പോൾ ശരീരവും മനസ്സും പരിശുദ്ധവും തികച്ചും ലളിതവുമായിരിക്കണം എന്നത് ആചാരമായിത്തന്നെ പണ്ടുള്ളവർ നിഷ്കർഷിച്ചിരുന്നു. ആഡംബരവേഷവും പൊങ്ങച്ചവുമൊന്നും പ്രകടിപ്പിക്കേണ്ട വേദിയല്ല ദേവാലയം. ഈശ്വരനുമുന്പിൽ നാം ഒന്നുമല്ല എന്ന ബോധ്യം...\nTemples admin - January 29, 2019 0\nപൂജാവേളയിലെ ഏറ്റവും വിശേഷപ്പെട്ട ചടങ്ങാണ് ദീപാരാധന. ഓരോ ദീപാരാധനയുടെയും സവിശേഷതകൾ നോക്കാം . അലങ്കാര ദീപാരാധന രാവിലെ അഭിഷേക ശേഷം ദേവനെ...\nഏക പാദ മൂർത്തി\nTemples admin - January 9, 2019 0\nതമിഴ്‌നാട്ടിൽ തിരുഒറ്റിയൂർ ക്ഷേത്രത്തിൽ കുടികൊള്ളുന്ന ശിവരൂപമാണ് ആദിപുരീശ്വരർ. ഇത് സ്വയംഭൂലിംഗമാണ്. പുറ്റായി വളർന്നുവന്ന അതിൽ ബ്രഹ്‌മാവിഷ്‌ണു മഹേശ്വരന്മാർ ഒരേ ഉടലും മൂന്നുപേർക്കുംകൂടി ഒരു പാദവുമായി ഒറ്റ വിഗ്രഹമായി സ്ഥിതി ചെയ്യുന്നു.\nTemples admin - December 22, 2018 0\nശിവക്ഷേത്രങ്ങളിൽ നന്ദി ശിവനഭിമുഖമായിരിക്കുന്നതായിട്ടാണ് നമുക്ക് എവിടെയും കാണാനാവുക. എന്നാൽ തമിഴ്‌നാട്ടിലെ കുംഭകോണത്തിനടുത്തുള്ള തിരുവൈഗാവൂരിലെ ജനരക്ഷകി സമേത വിശ്വനാഥസ്വാമിക്ഷേത്രത്തിൽ ശ്രീകോവിൽ മൂർത്തിക്കുനേരെ പുറംതിരിഞ്ഞിരിക്കുന്ന നന്ദിയെയാണ് കാണാനാവുക.\nഇന്ന് സ്വർഗവാതിൽ ഏകാദശി\nTemples admin - December 19, 2018 0\nഇന്ന് സ്വർഗവാതിൽ ഏകാദശി ആണ്. ധനുമാസത്തിലെ വെളുത്ത പക്ഷ ഏകാദശിയാണ് സ്വർഗവാതിൽ ഏകാദശി എന്നറിയപ്പെടുന്നത്. വിഷ്ണുക്ഷേത്രത്തിലെല്ലാം സ്വര്‍ഗവാതില് ഏകാദശി ഇന്ന് അനുഷ്ടിക്കും. ശ്രീകൃഷ്ണൻ സഹപാഠിയായിരുന്ന കുചേലനെ കുബേരനാക്കിയ ദിനമാണ്...\nTemples admin - December 18, 2018 0\nഗണപതിയെ ധർമ്മവിനായകൻ എന്നും ആദിവിനായകൻ എന്നും നരമുഖ വിനായകനെന്നും വിശേഷിപ്പിക്കാറുണ്ട്. ആദ്യം വിനായകന് മനുഷ്യമുഖം ഉണ്ടായിരുന്നു എന്നാണ് വിശ്വാസം. വിനായകൻ തന്റെ സഹോദരൻ മുരുകനെപോലെ സുന്ദരനായിരുന്നു.\nTemples admin - November 27, 2018 0\nഅയ്യപ്പസന്നിധിയിലെത്താൻ പതിനെട്ടാംപടി കയറുന്നതിന് ഭക്തന്റെ ശിരസ്സിൽ ഇരുമുടിക്കെട്ട് നിർബന്ധമാണ്. ശബരിമല തീർത്ഥാടനത്തിൽ ഏറ്റവും പ്രാധാന്യവും ഇതുതന്നെ. പരംപൊരുൾ തേടിയുള്ള ഈ യാത്രയിൽ സ്വന്തം പുണ്യപാപങ്ങളുടെ ഭാരമാണ് തലയിലേറ്റുന്നതെന്നാണ് സകല്‍പം. ഇരുമുടിക്കെട്ട് എന്ന വാക്കിൽ...\nകന്നിമാസപൂജയ്ക്കായി ശബരിമല നട 16ന് തുറക്കും\nTemples admin - September 12, 2018 0\nപത്തനംതിട്ട : തുറക്കുന്ന സാഹചര്യത്തില് പമ്പയിലും നിലയ്ക്കലും ആവശ്യമായ എല്ലാ താത്ക്കാലിക സംവിധാനങ്ങളും പൂര്‍ത്തിയാക്കാന് ജലവിഭവ വകുപ്പ് മന്ത്രി മാത്യു ടി.തോമസ് വിവിധ വകുപ്പുകള്‍ക്ക് നിര്‍ദേശം നല്‍കി. കന്നിമാസ പൂജകള്‍ക്ക് ഏര്‍പ്പെടുത്തേണ്ട താത്ക്കാലിക സംവിധാനങ്ങളും...\nTemples admin - July 20, 2018 0\nകർക്കിടകമാസത്തിൽ നാലമ്പലദർശനം നടത്തുന്നത് പുണ്യo. ശ്രീരാമനും ലക്ഷമണനും ഭരതനും ശത്രുഘ്നനും പ്രതിഷ്ഠയുള്ള ക്ഷേത്രദർശനത്തെയാണ് നാലമ്പലദർശനം എന്ന് പറയുന്നത്. രാമപുരം ശ്രീരാമസ്വാമി ക്ഷേത്രം, കൂടപ്പുലം ലക്ഷ്മണസ്വാമിക്ഷേത്രം, അമനകര ഭാരതസ്വാമി ക്ഷേത്രം, മേതിരി ശത്രുഘ്‌നസ്വാമി ക്ഷേത്രം...\nആറന്മുള ക്ഷേത്രത്തിലെ വള്ളസദ്യ ജൂലൈ 15ന് ആരംഭിക്കും\nTemples admin - July 12, 2018 0\nആറന്മുള പാര്‍ത്ഥസാരഥി ക്ഷേത്രത്തിലെ വഴിപാട് വള്ളസദ്യകള് ജൂലൈ 15 മുതല് ഒക്‌ടോബര് രണ്ട് വരെ നടക്കും. വള്ളസദ്യ വഴിപാടുകളുടെ ബുക്കിംഗ് ഇതിനോടകം 325 കവിഞ്ഞു. ഈ വര്‍ഷവും വള്ളസദ്യ ക്രമീകരിക്കുന്നത് ഏകജാലക സംവിധാനത്തില്...\nഇഷ്ടകാര്യ പ്രാപ്തിക്ക് ഹനുമാൻ ക്ഷേത്രദർശനം\nTemples admin - July 2, 2018 0\nകരുത്തിന്റെ ദേവനാണ് ഹനുമാൻ. മാർഗ്ഗതടസ്സങ്ങൾ അകറ്റാനും ശത്രുദോഷ ശാന്തിക്കും ഹനുമദ് ഭജനം തുണയ്ക്കുമെന്നാണ് വിശ്വാസം. ചൈത്രമാസത്തിലെ ചിത്രാപൗർണമിയാണ് ഹനുമദ് ജയന്തി. ഈ ദിവസം ഹനുമാൻ ക്ഷേത്രദർശനം നടത്തുന്നത് ഉദ്ധിഷ്ടകാര്യ സാധ്യം വരുത്തുമെന്നാണ് വിശ്വാസം. പൂയം, അനിഴം,...


ഫോട്ടോഗ്രാഫര്‍മാര്‍ക്കെതിരെ പ്രതികരിച്ച് താരം; വൈറലായി ജയ ബച്ചന്റെ വീഡിയോ - Express Kerala\nഫോട്ടോഗ്രാഫര്‍മാര്‍ക്കെതിരെ പ്രതികരിച്ച് താരം; വൈറലായി ജയ ബച്ചന്റെ വീഡിയോ\nബോളിവുഡിലെ കോസ്റ്റ്യൂം ഡിസൈനറായ മനീഷ് മല്‍ഹോത്രയുടെ പിതാവ് സൂരജ് മല്‍ഹോത്ര കഴിഞ്ഞ ദിവസമാണ് മരണപ്പെട്ടത്. ബോളിവുഡ് ഒന്നടങ്കം അദ്ദേഹത്തിന്റെ വസതിയിലേക്ക് എത്തിയിരുന്നു. മകള് ശ്വേത നന്ദയ്ക്കൊപ്പമായിരുന്നു ജയ ബച്ചന് എത്തിയത്. മരണവീടിന് മുന്നില് നിന്നും താരത്തിന്റെ ചിത്രങ്ങള് പകര്‍ത്തിയ ഫോട്ടോഗ്രാഫര്‍മാര്‍ക്കെതിരെ പ്രതികരിക്കുന്ന താരത്തിന്റെ വിഡീയോ ആണ് ഇപ്പോള് സോഷ്യല് മീഡിയ ഏറ്റെടുത്തിരിക്കുന്നത്.\nസാഹചര്യം നോക്കാതെ ചിത്രങ്ങള് പകര്‍ത്തിയതിനാണ് ജയ ബച്ചന് പ്രകോപിതയായത്. നിങ്ങള്‍ക്ക് മാന്യതയുണ്ടോ, സാഹചര്യം എന്താണെന്ന് മനസ്സിലായില്ലേ, ഇതുപോലൊരു സാഹചര്യം നിങ്ങളുടെ വീട്ടിലാണ് ഉണ്ടാവുന്നതെങ്കില് നിങ്ങളെങ്ങനെയാണ് പ്രതികരിക്കുക എന്ന് തനിക്ക് കാണണമെന്നും അവര് പറഞ്ഞു.\nജയ പ്രതികരിച്ചതോടെ പലരും ചിത്രങ്ങളെടുക്കുന്നത് അവസാനിപ്പിക്കുകയായിരുന്നു. നേരത്തെയും ജയ ബച്ചന് ഫോട്ടോഗ്രാഫര്‍മാരെ ചീത്ത വിളിച്ച സംഭവങ്ങളുണ്ടായിട്ടുണ്ട്. സന്ദര്‍ഭം മനസ്സിലാക്കാതെ ചിത്രങ്ങളും വീഡിയോയും പകര്‍ത്തിയവര്‍ക്കെതിരെ താരങ്ങളും രംഗത്തെത്തിയിട്ടുണ്ട്.\n😲Jaya Bachchan gets ANGRY, says "aap logo ke gharme aisa hoga toh,…"🔊 Scenes outside Manish Malhotra's home when Shweta and mom Jaya Bachchan were seen going home after meeting the designer who’s dad passed away🙏🙏 FOLLOW 👉 @voompla INQUIRIES 👉 @ppbakshi . #voompla #bollywood #jayabachchan #shwetabachchan #bollywoodstyle #bollywoodfashion #mumbaidiaries #delhidiaries #bachchan #amitabhbachchan #abhishekbachchan #aishwaryaraibachchan #aishwaryabachchan #manishmalhotra #indianactress #bollywoodactress #bollywoodactresses\nചുവപ്പില് തിളങ്ങി നയന്‍താര; ഫോട്ടോഷൂട്ടിന് പിന്നാലെ ബിഹൈന്‍ഡ് ദ സീന് വീഡിയോയും\nദേശീയ ചലച്ചിത്ര പുരസ്‌കാരത്തിനുള്ള അന്തിമ റൗണ്ടില് 17 മലയാളം ചിത്രങ്ങള്


ആ സിക്സ് പാക്ക് വി എഫ് എക്സ് ആണോ ? ഒടുവിൽ വെളിപ്പെടുത്തലുമായി ദുൽഖർ സൽമാൻ ! - metromatinee.com Lifestyle Entertainment & Sports\nബോളിവുഡിൽ സജീവ സാന്നിധ്യമായിരിക്കുകയാണ് ദുൽഖർ സൽമാൻ . ഇപ്പോൾ രണ്ടാമത്തെ ചിത്രമായ സോയ ഫാക്ടർ റിലീസിന് തയ്യാറാക്കുകയാണ് . സോനം കപൂർ നായികയാകുന്ന ചത്രത്തിൻ്റെ ട്രെയ്‌ലർ പുറത്തു വന്നപ്പോൾ മുതൽ ചർച്ചയായതാണ് ട്രെയ്‌നിലാറിൽ കാണിച്ച ദുൽഖർ സൽമാന്റെ സിക്സ് പാക്ക് .\nഅത് വി എഫ് എക്സ് ആണെന്നും അല്ലെന്നും പറഞ്ഞു സമൂഹ മാധ്യമങ്ങളിൽ ചർച്ചയുമായിരുന്നു. ഇപ്പോൾ അതിനെക്കുറിച്ച് വെളിപ്പെടുത്തലുമായി എത്തിയിരിക്കുകയാണ് ദുൽഖർ സൽമാൻ തന്നെ .\nബോളിവുഡ് ഹംഗാമയില് ഫരിദൂനുമായി നടത്തിയ അഭിമുഖത്തിലാണ് താരം തന്റെ സിക്‌സ് പാക്ക് രഹസ്യം വെളിപ്പെടുത്തിയത്. സിനിമയ്ക്ക് വേണ്ടി താന് ഒരു പരിധി വരെ ഫിറ്റാകാന് ശ്രമിച്ചിട്ടുണ്ട്.പ്രത്യേക രീതിയിലുള്ള എക്‌സൈസും ഡയറ്റുമെല്ലാം ഉണ്ടായിരുന്നു. എന്നാല് സിനിമിയില് കാണിക്കുന്ന സിക്‌സ് പാക്ക് വി.എഫ്.എക്‌സിന്റെ സഹായത്തോടു കൂടി തന്നെയാണെന്ന് താരം വെളിപ്പെടുത്തി.\nഒരു ക്രിക്കറ്റ് താരത്തെ അവതരിപ്പിക്കുമ്പോള് ഫിറ്റായിരിക്കണം എന്നത് വളരെ അത്യാവശ്യമായ കാര്യമാണ്. അതുകൊണ്ട് തന്നെ ബോഡി ഫിറ്റാകാനുള്ള വ്യായമെല്ലാം സിനിമയ്ക്കായി ചെയ്തിരുന്നു. ക്രിക്കറ്റും നന്നായി തന്നെ പരിശീലിച്ചു-ദുല്‍ഖര് പറഞ്ഞു.\nDulquer salmaan about zoya factor\nRelated Topics:Dulquer Salmaan, Featured, Zoya Factor


ലോക്‌സഭാ തെരഞ്ഞെടുപ്പ് അങ്കത്തട്ടിലേക്ക് യു.ഡി.എഫ്; ആവനാഴി ഒരുക്കി എല്.ഡി.എഫ്\nWednesday, April 24, 2019 Last Updated 16 Min 22 Sec ago English Edition\nTuesday 14 Aug 2018 01.32 AM\nകോട്ടയം: കോട്ടയം പാര്‍ലമെന്റ് സീറ്റ് ഉറപ്പിച്ച സാഹചര്യത്തില് തെരഞ്ഞെടുപ്പു പ്രചാരണത്തിനു കളമൊരുക്കി കേരളാ കോണ്‍ഗ്രസ്. സ്‌ഥാനാര്‍ഥി ഉള്‍പ്പെടെയുള്ള കാര്യത്തില് തീരുമാനം പിന്നീടാണെങ്കിലും പ്രചാരണ രംഗത്തു തുടക്കത്തിലേ ചുവടുറപ്പിക്കാനാണു പാര്‍ട്ടി തീരുമാനം.\nജോസ് കെ.മാണി എം.പിയുടെ നാലുവര്‍ഷത്തെ ഭരണ നേട്ടങ്ങള് ചൂണ്ടിക്കാട്ടുന്ന വികസന നയരേഖാ പ്രകാശനത്തിന്റെ ഇന്നു നടക്കുന്ന ചടങ്ങ് പരോക്ഷമായി തെരഞ്ഞെടുപ്പു പ്രചാരണത്തിനു തുടക്കം കുറിക്കുന്ന ചടങ്ങായി മാറും. വണ് എം.പി. വണ് ഐഡിയ മത്സര വിജയികള്‍ക്കുള്ള സമ്മാനവിതരണം ഇന്നലെ നടന്നിരുന്നു. ഇന്നാണ് വികസന നയരേഖാ പ്രഖ്യാപനം. യു.ഡി.എഫ്. സംഘടിപ്പിച്ചിരിക്കുന്ന ചടങ്ങില് എ.ഐ.സി.സി. ജനറല് സെക്രട്ടറി ഉമ്മന്‍ചാണ്ടിയാണു നയരേഖാ പ്രകാശിപ്പിക്കുക.\nകേരളാ കോണ്‍ഗ്രസ് വീണ്ടും യു.ഡി.എഫിലെത്തിയ ശേഷം ജില്ലയില് ആദ്യം നടക്കുന്ന പൊതുസമ്മേളനം എന്ന നിലയിലും ചടങ്ങ് ശ്രദ്ധേയമാകും. മാണി ഗ്രൂപ്പ് തിരികെയെത്തിയെങ്കിലും ജില്ലയിലെ കോണ്‍ഗ്രസ് - കേരളാ കോണ്‍ഗ്രസ് നേതാക്കള് തമ്മിലുള്ള ബന്ധം ഇതുവരെ പഴയ രീതിയിലായിട്ടില്ല. മുമ്പുണ്ടായ വാക്‌പോരുകളുടെ മുറിവുണക്കുന്നതിനുള്ള വേദി കൂടിയായി സമ്മേളനത്തെ മാറ്റാനാണു നേതാക്കളുടെ തീരുമാനം.\nകഴിഞ്ഞ ലോക്‌സഭാ തെരഞ്ഞെടുപ്പിനു മുന്നോടിയായി യു.ഡി.എഫിന്റെ പ്രചാരണ പരിപാടികള് ആരംഭിച്ചതു കുറവിലങ്ങാട് സയന്‍സ് സിറ്റിയുടെ നിര്‍മാണവുമായി ബന്ധപ്പെട്ട ഉദ്‌ഘാടന ചടങ്ങുകളോടെയായിരുന്നു. സമാനമായ രീതിയിലുള്ള തുടക്കമാണു കേരളാ കോണ്‍ഗ്രസും യു.ഡി.എഫും ഇത്തവണയും പ്രതീക്ഷിക്കുന്നത്. അതേസമയം, കേരളാ കോണ്‍ഗ്രസിന്റെ നീക്കങ്ങളില് കോണ്‍ഗ്രസിലെ ചില നേതാക്കള് അത്ര തൃപ്‌തരല്ല. ഈ സാഹചര്യത്തില് പിണക്കങ്ങള് പരിഹരിച്ചു കോണ്‍ഗ്രസ് നേതൃത്വത്തിന കൂടി സ്വീകാര്യമായ സ്‌ഥാനാര്‍ഥിയെയാകും കേരളാകോണ്‍ഗ്രസ് പരിഗണിക്കുക.\nഅതേസമയം, എല്.ഡി.എഫ്. ക്യാമ്പ് അണിയറ പ്രവര്‍ത്തനങ്ങള് സജീവമാക്കിയിട്ടുണ്ട്. സി.പി.എം. ഇത്തവണ സീറ്റ് ഏറ്റെടുക്കുമെന്നാണു സൂചനകള്. ഈ സാഹചര്യത്തില് സ്‌ഥാനാര്‍ഥി പ്രഖ്യാപനത്തിനു മുമ്പേ പ്രചാരണം ആരംഭിക്കാവുന്ന വിധത്തില് ബുത്ത് അടിസ്‌ഥാനത്തിലുള്ള ഒരുക്കങ്ങളാണ് എല്.ഡി.എഫ്.ക്യാമ്പ് നടത്തുക. ചിട്ടയായ പ്രചാരണവും യു.ഡി.എഫിലെ അനൈക്യവും മുതലെടുത്തു വിജയം നേടാന് കഴിയുമെന്ന പ്രതീക്ഷയാണ് എല്.ഡി.എഫിന്റേത്.\nബി.ജെ.പിയും പ്രചാരണ പ്രവര്‍ത്തനങ്ങളിലേക്കു കടന്നിട്ടുണ്ട്. കേന്ദ്രസര്‍ക്കാരിന്റെ വികസന നേട്ടങ്ങള് അറിയിച്ചുകൊണ്ടുള്ള സമ്മേളനങ്ങളും വിളിച്ചു ചേര്‍ത്താണു പ്രചാരണം നടത്തുക.


ദുരന്തപൂര്‍ണ്ണമായ ഒരു വര്‍ഷം | Disasters 2018| Kerala Flood| Thai Cave| weather| Environment| Nipah\nദുരന്തപൂര്‍ണ്ണമായ ഒരു വര്‍ഷം\nDec 26, 2018, 04:38 PM IST\nകാലാവസ്ഥാ വ്യതിയാനത്തിന്റെ ലക്ഷണങ്ങള് ചുറ്റുമുണ്ടെങ്കിലും വന് പ്രളയം വന്നുപോയിട്ടും മലയാളിയുടെ സുരക്ഷാബോധം ഒട്ടും ഉയര്‍ന്നിട്ടില്ല\nഇന്തോനേഷ്യയില് മറ്റൊരു സുനാമിയോടയാണ് 2018 അവസാനിക്കുന്നത്. 2004 ലെ സുനാമിയുടെ വാര്‍ഷികമാണല്ലോ ഡിസംബര് 26. ആ സുനാമിയില് നഷ്ടപ്പെട്ടത് 2,62,000 ജീവനുകളാണ്. ഇന്തോനേഷ്യക്കടുത്ത് ഇന്ത്യന് മഹാസമുദ്രത്തിലുണ്ടായ ഭൂകന്പമാണ് സുനാമിയുണ്ടാക്കി ഇന്‍ഡോനേഷ്യ മുതല് സോമാലിയ വരെ ആഞ്ഞടിച്ചത്. സമീപകാല മനുഷ്യചരിത്രത്തിലെ ഏറ്റവും വലിയ ദുരന്തമായിരുന്നത്.\nഎല്ലാ വര്‍ഷവും ഡിസംബര് 26 ന് ആ വര്‍ഷമുണ്ടായ ദുരന്തങ്ങള്, ദുരന്ത ലഘൂകരണ രംഗത്തെ മാറ്റങ്ങള്, ദുരന്തത്തിന് തയ്യാറെടുക്കേണ്ടതിന്റെ പ്രാധാന്യം എന്നിവയെക്കുറിച്ച് മലയാളികള്‍ക്കായി ഒരു ലേഖനം ഞാന് എഴുതാറുണ്ട്. ഇത്തവണയും പതിവു തെറ്റിക്കുന്നില്ല.\nദുരന്തത്തിന്റെ നിഴലില് തുടക്കം: 2017 നവംബറിലുണ്ടായ ഓഖി ചുഴലിക്കാറ്റിന്റെ നിഴലിലാണ് 2018 ആരംഭിക്കുന്നത്. ആ വിഷയം സര്‍ക്കാര് കൈകാര്യം ചെയ്ത രീതിയെപ്പറ്റി വ്യാപകമായ വിമര്‍ശനമുണ്ടായി. കാലാവസ്ഥാ മുന്നറിയിപ്പുകളുടെ കൃത്യതയെക്കുറിച്ച്, കിട്ടിയ മുന്നറിയിപ്പുകള് യഥാസമയങ്ങളില് ആളുകളെ അറിയിക്കുന്നതില്, ദുരന്തബാധിതരെ മുഖ്യമന്ത്രി സമയത്തിനു സന്ദര്‍ശിച്ചില്ല എന്നതൊക്കെ ചര്‍ച്ചയായി. വിമര്‍ശനം വന്നതു കൊണ്ടാകണം ദുരന്തത്തിലകപ്പെട്ട് മരിച്ചവര്‍ക്ക് സര്‍ക്കാര് പത്തുലക്ഷം രൂപ വീതം ധനസഹായം നല്‍കി. 2018 ലെ ബജറ്റില് മത്സ്യത്തൊഴിലാളികളുടെ ദുരന്ത നിവാരണത്തിനായി പണം വകയിരുത്തുകയും ചെയ്തു.\nനിപ വരുന്നു: 2018 ലെ ഒന്നാമത്തെ ദുരന്തം മെയ് മാസത്തില് നിപ്പ പനിയുടെ രൂപത്തിലാണ് കേരളത്തിലെത്തിയത്. നിപ്പ എന്ന വാക്കോ രോഗമോ മലയാളികള് മുന്‍പ് കേട്ടിട്ടുള്ളതല്ല.\nമലേഷ്യന് പുഴയോരങ്ങളില് കാണുന്ന ഒരുതരം പനയാണ് നിപ്പ. അവിടെയുള്ള ഒരു നദിയാണ് സുംഗയ് നിപ്പ. നദിയുടെ സമീപത്ത് പന്നി വളര്‍ത്തുന്ന ഗ്രാമങ്ങളിലാണ് ഈ പനി 1999 ല് ആദ്യമായി റിപ്പോര്‍ട്ട് ചെയ്തത്. അങ്ങനെയാണ് ഈ പനിക്ക് നിപ്പ പനി എന്ന പേര് വന്നത്. മൃഗങ്ങളില് നിന്നും മനുഷ്യരിലേക്ക് പകരുന്നതും വന്നു കഴിഞ്ഞാല് പത്തില് എട്ടുപേരും മരിച്ചു പോകുന്നതുമായ ഈ മാരകരോഗം മലേഷ്യയിലും ബംഗ്ലാദേശിലും ഒക്കെയാണ് കൂടുതല് വന്നിട്ടുള്ളത്.\nകേരളത്തില് നിപ്പ പനി മുന്‍പ് ഉണ്ടായിട്ടുള്ളതല്ലാഞ്ഞിട്ടും, നമ്മുടെ ഡോക്ടര്‍മാര് അതീവ ജാഗ്രതയുള്ളവരും ലോകമാകമാനമുള്ള മെഡിക്കല് രംഗം ശ്രദ്ധിക്കുന്നവരുമായതിനാല് പനി ബാധിച്ച രണ്ടാമത്തെ ആളില് നിന്നു തന്നെ നിപ്പ സ്ഥിരീകരിച്ചു. ആദ്യം രോഗം ബാധിച്ചവരെ രക്ഷിക്കാന് പറ്റിയില്ല. ആദ്യത്തെ രോഗികളെ ചികില്‍സിച്ച നഴ്സ് ഉള്‍പ്പെടെ അനവധി പേര്‍ക്ക് പനി പകര്‍ന്നതോടെ കേരളം നിപ്പ ഭീതിയിലായി. പേരാന്പ്രയിലെ റോഡുകളില് ആളനക്കം നിന്നു, കോഴിക്കോട് വിമാനത്താവളത്തിലും റയില്‍വേ സ്റ്റേഷനിലും യാത്രക്കാരല്ലാത്തവര് ഇല്ലാതായി. കോഴിക്കോട് നിന്നും മറ്റു സ്ഥലങ്ങളിലേക്ക് യാത്ര ചെയ്തവരെ ആളുകള് സംശയത്തോടെ നോക്കിത്തുടങ്ങി.\nആരോഗ്യമന്ത്രി ശ്രീമതി ശൈലജ ടീച്ചറുടെയും മെഡിക്കല് സര്‍വീസസ് ഡയറക്ടര് ഡോക്ടര് സരിതയുടെയും ശക്തവും വ്യക്തിപരവുമായ മേല്‍നോട്ടത്തില് സര്‍ക്കാര് ഈ വെല്ലുവിളിയെ സധൈര്യം നേരിട്ടു. ആശുപത്രിയിലും നാട്ടിലും രോഗികളെയും ബന്ധുക്കളെയും മറ്റുള്ളവരുമായി ബന്ധപ്പെടുത്താതെ, നന്നായി ബോധവല്‍ക്കരണം നടത്തി. ഒരു മാസത്തിനകം സ്ഥിതിഗതികള് നിയന്ത്രണത്തിലായി. മരണസംഖ്യ രണ്ടു ഡസനില് താഴെ നിന്നു. ലോകത്ത് നിപ്പ പനിയുണ്ടാകുന്ന മറ്റു സ്ഥലങ്ങളില് ഏകദേശം നൂറോളം പേരാണ് ഇത്തരം സാഹചര്യങ്ങളില് മരണപ്പെടാറ്. ശരിയായ നടപടികള് വേഗത്തില് ചെയ്തതിനാലാണ് രോഗം തടഞ്ഞുനിര്‍ത്താനും മരണസംഖ്യ കുറക്കാനും സാധിച്ചത്.\nഎന്നുവെച്ച് എല്ലാ കാര്യങ്ങളും ശരിയായി നടന്നുവെന്നല്ല പറഞ്ഞുവന്നത്. കേരളത്തിലെ മെഡിക്കല് സംവിധാനങ്ങളിലുള്ളവരുടെ വ്യക്തിസുരക്ഷാ കാര്യങ്ങള്‍ക്ക് എത്ര കുറച്ചു സംവിധാനങ്ങളാണ് നിലവിലുള്ളതെന്നു മനസിലാക്കിയ അവസരമായിരുന്നത്. ശരിയായ വ്യക്തിസുരക്ഷാ പരിശീലനം ആരോഗ്യ രംഗത്തെ പ്രവര്‍ത്തകര്‍ക്ക് ലഭിക്കുന്നില്ല, എന്താണ് കൃത്യമായ വ്യക്തിസുരക്ഷാ ഉപകരണങ്ങളെന്ന് ആര്‍ക്കുമറിയില്ല, അറിയുന്നവര്‍ക്ക് തന്നെ അതിനുവേണ്ട സംവിധാനങ്ങള് ലഭ്യമല്ല, ഉപയോഗം കഴിഞ്ഞ വ്യക്തിസുരക്ഷാ ഉപകരണങ്ങള് ശേഖരിക്കുന്നതിനും ശരിയായി നിര്‍മ്മാര്‍ജ്ജനം ചെയ്യുന്നതിനും സംവിധാനങ്ങളില്ല എന്നിങ്ങനെ കുഴപ്പങ്ങള് പലതുണ്ടായിരുന്നു. ഇതിനൊന്നും ഇപ്പോഴും ഒരു മാറ്റവും വന്നിട്ടില്ല. നിപ്പ സമയത്ത് ആരോഗ്യരംഗത്ത് പ്രവര്‍ത്തിച്ചവര്‍ക്ക് അവാര്‍ഡ് കൊടുത്തതെല്ലാം നല്ല കാര്യമാണെങ്കിലും, വൈദ്യശാസ്ത്രരംഗത്ത് ജോലി ചെയ്യുന്നവര്‍ക്കുള്ള വ്യക്തി സുരക്ഷാ ഉപകരണങ്ങള് ലഭ്യമാക്കാന് നൂറു കോടി രൂപയെങ്കിലും ബഡ്ജറ്റില് വക കൊള്ളിക്കണം. ശരിയായ വ്യക്തിസുരക്ഷാ പരിശീലനം മെഡിക്കല് കോളേജ് മുതല് ലാബ് ടെക്നീഷ്യന് പരിശീലനത്തിന്റെ വരെ ഭാഗമാക്കണം.\nആകാംഷയുടെ ഗുഹാമുഖത്ത്: ലോകത്തെ ആകാംക്ഷയുടെ ഗുഹാമുഖത്തെത്തിച്ച സമയമായിരുന്നു ജൂണ്. തായ്ലന്‍ഡില് ഫുട്‌ബോള് കളിക്കാന് പോയ കുറെ കുട്ടികളും അവരുടെ കോച്ചും ഒരു ഗുഹക്കുള്ളിലേക്ക് കയറുന്നിടത്തു നിന്നാണ് സംഭവം ആരംഭിക്കുന്നത്. പെട്ടെന്ന് ഗുഹയില് വെള്ളം നിറഞ്ഞതോടെ ഗുഹയില് ആരെങ്കിലും ജീവനോടെയുണ്ടോ എന്ന് അറിയാതായി. എന്നാല് അതിനൊരു സാധ്യതയുണ്ടു താനും. ഈ വിഷയത്തെ ഗുഹയില് അകപ്പെട്ടവരും, തായ് ഗവണ്മെന്റും, ലോകത്തെ സുരക്ഷാ വിദഗ്ദ്ധരും നേരിട്ട രീതി ലോക മാതൃകയായി മാറി.\nഗുഹയിലകപ്പെട്ടത് കുട്ടികളായതിനാലും മരണപ്പെടാനുള്ള സാധ്യത ഉണ്ടായിരുന്നതിനാലും പെട്ടെന്ന് എന്തെങ്കിലും ചെയ്യാനുള്ള സമൂഹ സമ്മര്‍ദ്ദം വലുതായിരുന്നു. എന്നിട്ടും ലോകത്തെ ഏറ്റവും പരിചയസന്പന്നരും ഗുഹയിലെ വെള്ളത്തില് ഡൈവ് ചെയ്തു പരിചയമുള്ളവരുമായ വിദഗ്ദ്ധരെ വരുത്തി സാങ്കേതികമായ എല്ലാ തയ്യാറെടുപ്പുകളോടെയുമാണ് ഗുഹയിലെ തിരച്ചിലും രക്ഷാപ്രവര്‍ത്തനവും നടത്തിയത്. ഇരുപതാം ദിവസം കുട്ടികളും കോച്ചും ജീവനോടെ പുറത്തെത്തിയപ്പോള് അവരുടെ മാതാപിതാക്കള് മാത്രമല്ല, ലോകം മുഴുവന് സന്തോഷിച്ചു, രക്ഷാപ്രവര്‍ത്തനത്തില് ചേരാനായി സൈനിക സേവനത്തില് തിരിച്ചെത്തിയ ഒരു നേവല് ഡൈവറുടെ മരണം ഈ സംഭവത്തിലെ ദുഃഖസ്മരണയായി മാറിയെങ്കിലും.\nഏതൊരു ദുരന്തമുണ്ടാകുന്‌പോഴും സാങ്കേതിക വിദഗ്ദ്ധര്‍ക്ക് ശരിയായ രീതിയില് അതിനെ കൈകാര്യം ചെയ്യാനുള്ള സമയവും സാഹചര്യവും നല്‍കണമെന്നതാണ് ഈ ദുരന്തം നമുക്ക് നല്‍കുന്ന പാഠം.\nദുരന്തമാകുന്ന മാധ്യമപ്രവര്‍ത്തനം: ജൂണ് അവസാനമാണ് കുട്ടനാട്ടില് വെള്ളപ്പൊക്കം തുടങ്ങുന്നത്. സാധാരണഗതിയില് തന്നെ വെള്ളത്താല് ചുറ്റപ്പെട്ടു കിടക്കുന്ന സ്ഥലമായതിനാല് ആദ്യസമയത്ത് ഈ വിഷയത്തിന്റെ രൂക്ഷത എല്ലാവരും മനസിലാക്കിയില്ല. സര്‍ക്കാര് ഈ ദുരന്തത്തെ നേരിട്ട രീതിയും മുഖ്യമന്ത്രി സ്ഥലം സന്ദര്‍ശിക്കാതിരുന്നതും വീണ്ടും വിമര്‍ശനത്തിനിടയാക്കി. വെള്ളത്തില് ഇറങ്ങി നിന്നുള്ള മാധ്യമപ്രവര്‍ത്തകരുടെ 'പ്രകടന'വും ചിലയിടങ്ങളില് ആളുകളുടെ വിമര്‍ശനത്തിനു വിധേയമായി. അതേ സമയം വെള്ളപ്പൊക്കം റിപ്പോര്‍ട്ട് ചെയ്യാന് പോയ മാധ്യമപ്രവര്‍ത്തകര് വള്ളം മറിഞ്ഞു മരിച്ച സംഭവം, ഏതൊരു ദുരന്ത സമയത്തും ഏതു തൊഴിലും ചെയ്യുന്നവര് സ്വന്തം വ്യക്തിസുരക്ഷ ഉറപ്പാക്കേണ്ടതിന്റെ ആവശ്യകതയിലേക്കാണ് വിരല് ചൂണ്ടിയത്.\nസമുദ്രനിരപ്പിനും താഴെ കിടക്കുന്ന പ്രദേശമായ കുട്ടനാട്ടില് തിരുവിതാംകൂര് ഒരു ദരിദ്ര രാജ്യമായിരുന്ന കാലത്ത് പട്ടിണി സഹിക്കാനാവാതെ കായലില് ബണ്ടുകെട്ടി ഉപ്പുവെള്ളം ചക്രമുപയോഗിച്ച് ചവിട്ടി പുറത്തു കളഞ്ഞുണ്ടാക്കിയ ഭൂമിയില് കൃഷി ചെയ്തു തുടങ്ങിയതാണ്. ഈ കൃഷിഭൂമിയില് ഉപ്പുവെള്ളം കയറാതിരിക്കാന് തണ്ണീര്‍മുക്കം ബണ്ടും തോട്ടപ്പള്ളി സ്പില്‍വേയും ഉണ്ടായി. സാധാരണഗതിയില് കേരളത്തില് മഴ മാറിയാല് ഇരുപത്തിനാല് മണിക്കൂറിനകം വെള്ളമിറങ്ങും, പക്ഷെ കുട്ടനാട്ടിലെ ദുരിതം ജൂണ് മുതല് സെപ്റ്റംബര് വരെ നീണ്ടു.\nകുട്ടനാടിന്റെ ഭൂമിശാസ്ത്രത്തെയും സമ്പദ്വ്യവസ്ഥയെയും ഒരു പുനര് ചിന്തക്ക് വിധേയമാക്കേണ്ട കാലമായി. തിരുവിതാംകൂര് എന്നൊരു രാജ്യം ഇല്ലതായി, കുട്ടനാട് കേരളത്തിന്റെ ഭാഗമായി, ഇന്ത്യയില് ജനാധിപത്യമായി, കേരളം ഇന്ത്യയിലെ സന്പന്ന സംസ്ഥാനമായി മാറി, പട്ടിണി കേരളത്തില് നിന്നും പോയി. കുട്ടനാട്ടിലെ ആളുകളുടെ എണ്ണം കൂടി, കൃഷിഭൂമികള് തുണ്ടുതുണ്ടായി, പുതിയ തലമുറക്ക് കൃഷിയില് താല്പര്യമില്ലാതായി. എന്നിട്ടും കുട്ടനാട്ടിലെ നെല്‍കൃഷി ഇപ്പോഴും തുടരുന്നു. ചക്രം ചവിട്ടല് മാറി കറണ്ടുപയോഗിച്ചുള്ള മോട്ടോര് വന്നതോടെ കാര്യങ്ങള് എളുപ്പമായെങ്കിലും സര്‍ക്കാര് സബ്സിഡി ഉണ്ടെങ്കിലേ കൃഷി നടത്താന് പറ്റൂ എന്ന സ്ഥിതി വന്നു.\nകേരളത്തിലെ മാറിയ സാമൂഹ്യ - സാമ്പത്തിക സാഹചര്യത്തില് മാറുന്ന കാലാവസ്ഥയുടെ അവസ്ഥയിലും ഇനി മുന്നോട്ട് കൊണ്ടുപോകേണ്ടുന്ന ഒന്നല്ല കുട്ടനാട്ടിലെ കൃഷി. വരാന് പോകുന്ന കാലാവസ്ഥാവ്യതിയാനത്തിന്റെ സാഹചര്യത്തില് പൊക്കം കൂട്ടി നിലനിര്‍ത്താവുന്നതല്ല ബണ്ടുകളും സ്പില്‍വേയും. ശാസ്ത്രത്തെ അറിയാതെ രാഷ്ട്രീയകാരണങ്ങളാല് തീരുമാനങ്ങളെടുത്താല് പ്രളയം എന്നത് കുട്ടനാട്ടില് പതിവ് സംഭവമാകും. പ്രകൃതിയെ അറിഞ്ഞു പ്ലാന് ചെയ്യുന്ന രീതി (living with water) നടപ്പിലാക്കുക മാത്രമാണ് കുട്ടനാട്ടിന് സാധ്യമായത്.\nമാറാത്ത മഴയും തുറക്കാത്ത ഡാമും: ജൂലൈ മാസത്തില് മഴ കനത്തു. ഏപ്രിലില് തുടങ്ങിയ മഴ മേയിലും ജൂണിലും തുടര്‍ന്നു. ജൂണ് പകുതിയായപ്പോഴേക്കും ഇത്തവണ സ്ഥിതിഗതികള് ഗുരുതരമാകുമെന്നും, ഡാമുകള് തുറന്നുവിട്ട് വെള്ളപ്പൊക്ക സാധ്യത കുറക്കേണ്ടതിനെപ്പറ്റി ചിന്തിക്കണമെന്നും ഞാന് മുന്നറിയിപ്പ് നല്‍കി. പക്ഷെ, അന്ന് അതാരും കാര്യമായെടുത്തില്ല. ജൂലൈ അവസാനമായപ്പോഴേക്കും ഡാമുകളില് വെള്ളം നിറഞ്ഞുതുടങ്ങി. ഡാമുകള് തുറക്കണോ വേണ്ടയോ എന്നത് ചര്‍ച്ചാവിഷയമായി. ഇരുപത്തിയാറു വര്‍ഷത്തിനു ശേഷം ഡാമുകള് 'ഇപ്പൊ തുറക്കും' എന്ന പ്രതീക്ഷയില് മാധ്യമങ്ങള് മലകയറി കാവല് കിടന്നു. ഡാം തുറക്കണമെന്നും വേണ്ടെന്നും സര്‍ക്കാരിന്റെ വിവിധ ഭാഗങ്ങളില് നിന്നും രണ്ടഭിപ്രായങ്ങള് വന്നു. കനത്ത മഴ നിന്നതോടെ ഡാമുകള് തുറക്കാതെ തന്നെ ജൂലൈ കടന്നുപോയി.\nഉരുള്‍പൊട്ടിയിറങ്ങിയ മരണങ്ങള്: ജൂണില് മലയോര പ്രദേശങ്ങളില് മണ്ണിടിച്ചില് തുടങ്ങി. ജൂലൈ ആയതോടെ ഉരുള്‍പൊട്ടലും. ഒന്നും രണ്ടുമായി മരണസംഖ്യ നൂറു കടന്നു. മലയിടുക്കുകളില് സംഭവിക്കുന്നതായതുകൊണ്ട് മാധ്യമങ്ങള്‍ക്ക് അവിടെയൊന്നും ഓടിയെത്താനായില്ല. ഈ മരണങ്ങള്‍ക്ക് വേണ്ടത്ര മാധ്യമശ്രദ്ധ കിട്ടിയതുമില്ല. വീടുവെക്കാനും റോഡു നന്നാക്കാനുമായി ആളുകള് മലകളെ ശാസ്ത്രീയമായി മനസിലാക്കാതെ വെട്ടിയിറക്കിയിടത്തെല്ലാമാണ് മണ്ണിടിച്ചില് അധികമുണ്ടായതെന്ന് സാധാരണക്കാര്‍ക്ക് പോലും മനസിലായി. ടൂറിസത്തിനായി വലിയ തോതില് റിസോര്‍ട്ടുകളുണ്ടാക്കിയ മൂന്നാറിലും ക്വാറികള് ധാരാളമുള്ള വയനാട്ടിലും മണ്ണിടിച്ചില് വ്യാപകമായി. അവസാന കണക്കനുസരിച്ച് അയ്യായിരത്തിലേറെ മണ്ണിടിച്ചിലാണുണ്ടായത്. ഈ ദുരന്തകാലത്ത് ഉണ്ടായ നാനൂറ്റി എണ്‍പത്തിമൂന്ന് മരണങ്ങളില് കൂടുതലും സംഭവിച്ചത് മണ്ണിടിച്ചിലിലാണെന്ന് പ്രളയം കഴിഞ്ഞതോടെ നമ്മള് മറന്നുപോയി.\nപ്രകൃതിയെ അറിയാതെയുള്ള നിര്‍മ്മാണത്തിന് പ്രകൃതി തിരിച്ചടികള് നല്‍കുമെന്നും, മലനാട്ടിലും ഇടനാട്ടിലും ഒരുപോലെയല്ല വീടുകള് നിര്‍മ്മിക്കേണ്ടതെന്നും, പ്രകൃതി സൗഹൃദ റോഡുകള് ഉണ്ടാക്കി പഠിക്കണമെന്നും ഈ ഉരുള്‍പൊട്ടലും മണ്ണിടിച്ചിലും നമ്മെ പഠിപ്പിക്കുന്നു.\nനൂറ്റാണ്ടിലെ മഹാപ്രളയം: ജൂലൈ മാസത്തില് മാറിപ്പോയ വലിയ മഴ ആഗസ്റ്റ് പത്തോടെ തിരിച്ചെത്തി. പിന്നെ കേരളം കണ്ടത് സമീപകാലത്തൊന്നും കണ്ടിട്ടില്ലാത്തത്ര വലിയ മഴയും അതോടനുബന്ധിച്ചുള്ള വെള്ളപ്പൊക്കവുമായിരുന്നു. ഇടുക്കിയിലെ ഒരു അണക്കെട്ട് തുറക്കുന്നത് കാണാന് കാത്തുനിന്ന സമൂഹത്തിലേക്ക് കേരളത്തിലെ നാല്‍പ്പത് അണക്കെട്ടുകള് ഒന്നിച്ചു തുറന്നുവിടേണ്ട സാഹചര്യമുണ്ടായി. കേരളത്തിലെ നാല്‍പ്പത്തിനാല് നദികളും കരകവിഞ്ഞൊഴുകി. കണ്ണൂരും തിരുവനന്തപുരവും കൊല്ലവും ഒഴികെ കേരളത്തിന്റെ ഇടനാട്ടിലെങ്ങും പുഴയുടെ തീരപ്രദേശങ്ങളില് വെള്ളം കയറി. ചിലയിടത്ത് പുഴകള് വഴി മാറി പട്ടണങ്ങളിലൂടെയൊഴുകി. ചിലയിടത്ത് പുഴയില് നിന്നും കിലോമീറ്ററുകള് ദൂരെയുള്ള വീടുകളില് പോലും വെള്ളം കയറി.\n99 ലെ വെള്ളപ്പൊക്കമെന്ന് പഴമക്കാര് പറഞ്ഞുമാത്രം കേട്ടിരുന്ന വലിയ ദുരന്തങ്ങളെ ടി വി യില് മാത്രം കണ്ടിരുന്ന മലയാളികളുടെ വീട്ടിലേക്കും വെള്ളം കയറിവന്നു. പണക്കാരോ പാവപ്പെട്ടവരോ എന്ന വ്യത്യാസമില്ലാതെ അനവധി ആളുകള്‍ക്ക് എല്ലാം വിട്ടെറിഞ്ഞ് ഓടേണ്ടിവന്നു. ഓടാന് പറ്റാത്തവരെ മത്സ്യത്തൊഴിലാളികളും നേവിയും എയര് ഫോഴ്സും ചേര്‍ന്ന് ഹെലികോപ്റ്ററിലും ബോട്ടിലുമായി രക്ഷപെടുത്തി. നാലുദിവസം കൊണ്ട് പത്തുലക്ഷം മലയാളികള് വീടുവിട്ട് ദുരിതാശ്വാസ കാംപിലെത്തി.\nഐക്യകേരളം അന്നേവരെ കണ്ടിട്ടില്ലാത്ത ദുരന്തം കേരളത്തെ വരിഞ്ഞു മുറുക്കിയപ്പോള് കേരളം അന്നുവരെ കണ്ടിട്ടില്ലാത്ത ഒത്തൊരുമയോടെയും കാര്യക്ഷമതയോടെയും മലയാളികള് അതിനെ നേരിട്ടു. നാല്പത്തിനാല് നദികളും കരകവിഞ്ഞ് ഒഴുകുന്‌പോഴും എല്ലാ ദിവസവും ശാന്തനായി മാധ്യമങ്ങളെ കണ്ട മുഖ്യമന്ത്രിയും, ദുരന്ത നിവാരണത്തില് യാതൊരു പരിശീലനവും ഇല്ലാതിരുന്നിട്ടും സ്വന്തം വള്ളങ്ങളുമായി രക്ഷാപ്രവര്‍ത്തനത്തിനെത്തിയ മല്‍സ്യത്തൊഴിലാളികളും, ക്യാംപുകള് നടത്താന് നേതൃത്വം നല്‍കിയ യുവാക്കളും, ദൂരദേശത്തിരുന്ന് രക്ഷാപ്രവര്‍ത്തകര്‍ക്ക് സഹായം ചെയ്ത മറുനാടന് മലയാളികളും, അവസരത്തിനൊത്തുയര്‍ന്ന യുവ ഐ എ എസുകാരും, എവിടെയും മുന്‍നിരയിലുണ്ടായിരുന്ന ജനപ്രതിനിധികളുമെല്ലാം അടങ്ങിയ മലയാളികളുടെ പ്രവര്‍ത്തനം ഈ മഹാ ദുരന്തകാലത്ത് ലോകമാതൃകയായി.\nഏതൊരു ദുരന്തത്തെയും പോലെ ഈ പ്രളയത്തിന്റെ കാര്യത്തിലും പാളിച്ചകള് പലതുമുണ്ടായി. പുഴയോരത്തു വീടുവെക്കാന് മലയാളി കാണിച്ച കന്പത്തെ തടയാതിരുന്നത്, പ്രളയകാലത്തെ മുന്നറിയിപ്പുകളോട് എങ്ങനെ പ്രതികരിക്കണമെന്ന് സമൂഹത്തെ അറിയിക്കാതിരുന്നത്, ഡാമുകള് തുറക്കുന്നതിന് ശരിയായ മാര്‍ഗ്ഗരേഖകള് ഇല്ലാതെ പോയത്, മുല്ലപ്പെരിയാര് മുതല് ഇടമലയാര് വരെ ഒരേ നദിയിലെ വിവിധ അണക്കെട്ടുകള് തമ്മില് വേണ്ടവിധത്തില് ഏകീകരിക്കാതിരുന്നത്, ഡാമുകള് കൂട്ടത്തോടെ തുറന്നാല് എന്ത് സംഭവിക്കുമെന്നതിനെപ്പറ്റി ശരിയായ ധാരണയില്ലാതെ പോയത്, ഡാമുകള് തുറക്കുന്നതിനു മുന്‍പ് വേണ്ടത്ര ജാഗ്രതാനിര്‍ദ്ദേശങ്ങള് ജനങ്ങള്‍ക്ക് കൊടുക്കാതിരുന്നത്, എല്ലാറ്റിനുമുപരിയായി എങ്ങനെയാണ് ഡാമുകളെ പ്രളയ നിയന്ത്രണത്തിനുള്ള ഉപാധികളായി ഉപയോഗിക്കേണ്ടതെന്ന് എഞ്ചിനീയര്‍മാര് അറിയാതിരുന്നത് തുടങ്ങി സമൂഹം പാലിക്കേണ്ടുന്ന അനവധി കാര്യങ്ങളുണ്ടായിരുന്നു. അവയൊന്നും ഇപ്പോഴും പഠിക്കുന്നില്ല എന്ന വിഷമവും ബാക്കിയാകുന്നു.\nമാറുന്ന കാലാവസ്ഥ: കാലാവസ്ഥാ വ്യതിയാനം ലോകമെന്പാടും മനുഷ്യന് ദുരന്തങ്ങളുണ്ടാക്കിയ വര്‍ഷം കൂടിയായിരുന്നു 2018. ജപ്പാനില് വെള്ളപ്പൊക്കമായി, കാലിഫോര്‍ണിയയില് കാട്ടുതീയായി, യൂറോപ്പില് കൊടുംചൂടായി കാലാവസ്ഥാ വ്യതിയാനം മനുഷ്യനെ വിറപ്പിച്ചു. അതേസമയം തന്നെ കാലാവസ്ഥാ വ്യതിയാനത്തിന് എതിരായ മനുഷ്യരാശിയുടെ കൂട്ടായ പ്രവര്‍ത്തനങ്ങള് വേണ്ടത്ര ശക്തിയില് മുന്നോട്ട് പോകുന്നില്ലെന്ന് ശാസ്ത്രങ്ങള് ഒരിക്കല്‍ക്കൂടി മുന്നറിയിപ്പ് നല്‍കി. ഹരിതവാതകങ്ങളുടെ ബഹിര്‍ഗമനം 2018 ല് കൂടുതലായി. ഇത്രയൊക്കെ ആയിട്ടും ഹരിതവാതകങ്ങളുടെ നിര്‍ഗ്ഗമനം കുറക്കുന്ന കാര്യത്തില് ഒന്നും വേണ്ടത്ര വര്‍ദ്ധനവ് വരുത്താന് സര്‍ക്കാരുകള്‍ക്ക് ആകുന്നില്ല. കാലാവസ്ഥ വ്യതിയാനം അതിനെ ചെറുക്കാനുള്ള മനുഷ്യ രാശിയുടെ ശ്രമത്തിലും വേഗത്തിലാണ് പുരോഗമിക്കുന്നതെന്ന് ഐക്യ രാഷ്ട്ര സഭ സെക്രട്ടറി ജനറല് പല പ്രാവശ്യം പറഞ്ഞു കഴിഞ്ഞു. 2100 ല് ആഗോളതാപനം രണ്ടു ഡിഗ്രിയില് താഴെ ചൂടുവര്‍ദ്ധനവില് തടുത്തുനിര്‍ത്താനുള്ള രാഷ്ട്രീയ ഇച്ഛാശക്തി ഇനിയും മനുഷ്യര് ആര്‍ജ്ജിച്ചിട്ടില്ല എന്നാണ് 2018 ന്റെ ബാക്കിപത്രം.\nലോകത്ത് നടക്കുന്ന കാലാവസ്ഥ ചര്‍ച്ചകളില് കേരളം ഒരു പങ്കാളി അല്ലെങ്കിലും അത്തരം ചര്‍ച്ചകള് മലയാളികള് പൊതുവെ ശ്രദ്ധിക്കാറില്ലെങ്കിലും ഇക്കാര്യത്തിന് കേരളത്തില് വലിയ പ്രത്യാഘാതങ്ങളുണ്ട്. രണ്ടു ഡിഗ്രി ചൂട് വര്‍ദ്ധിക്കുന്നത്, സമുദ്രനിരപ്പ് ഒരു കൂടുന്നത്, മഴയുടെ സാന്ദ്രത കൂടുന്നത്, മഴദിനങ്ങള് കുറയുന്നത്, വരള്‍ച്ച കൂടുന്നത്, എല്ലാം കേരളത്തിലെ തീരദേശം മുതല് സഹ്യപര്‍വ്വതം വരെ മാറ്റങ്ങളുണ്ടാക്കുകയാണ്. 2050 ല് പോലും എറണാകുളത്ത് വെള്ളക്കെട്ടുകള് ഇന്നത്തേതിനേക്കാള് സര്‍വ്വസാധാരണമാകും. തീരദേശത്തെ കടലെടുക്കല് കടല്‍ഭിത്തി കെട്ടി തടഞ്ഞുനിര്‍ത്താന് സാധിക്കാതെ വരും. കുട്ടനാട്ടില് ബണ്ടുകെട്ടി കൃഷി നടത്തുക എന്നത് സാന്പത്തികമായി താങ്ങാനാവാത്തതാകും.\nകാര്യങ്ങള് ഇത്രത്തോളം രൂക്ഷമാണെങ്കിലും കേരളത്തിലെ കാലാവസ്ഥ ആക്ഷന് പ്ലാന് ഇപ്പോഴും കടലാസ്സില് ഉറങ്ങുന്നു. ജനങ്ങളുടെ കാലാവസ്ഥാ സാക്ഷരത ഒട്ടും വര്‍ദ്ധിക്കുന്നില്ല. കാലാവസ്ഥാ വ്യതിയാനം വികസിത രാജ്യങ്ങള് ഉണ്ടാക്കിയതാണെന്നും അതിനുള്ള പരിഹാരം ഡല്‍ഹിയില് നിന്നു വരുമെന്നുമുള്ള ചിന്തയാണ് ഇപ്പോഴും ആളുകള്‍ക്കുള്ളത്. ഒരു പ്രളയം കൊണ്ടൊന്നും ഇത് മാറുന്ന മട്ടില്ല താനും.\nഇരുപതിനായിരം ദുരന്തങ്ങള്: കേരളത്തില് 483 പേരാണ് ഈ പ്രളയകാലത്ത് മരിച്ചത്. അതില്‍ത്തന്നെ ഭൂരിഭാഗവും മണ്ണിടിച്ചിലിലും. ഓരോ മാസവും കേരളത്തില് എഴുനൂറോളം ആളുകളാണ് ഒഴിവാക്കാവുന്ന മറ്റപകടങ്ങളില് മരിക്കുന്നത്. മുന്നൂറ്റി അന്‍പതോളം പേര് റോഡില് മരിക്കുന്നു, നൂറിലധികം ആളുകള് വെള്ളത്തില് വീണുമരിക്കുന്നു, അറുപതോളം ആളുകള് ഉയരത്തില് നിന്ന് വീണു മരിക്കുന്നു. ഈ സര്‍ക്കാര് അധികാരമേറ്റതിനു ശേഷം ഇതുവരെ ഇരുപതിനായിരം ആളുകളെങ്കിലും തീര്‍ത്തും ഒഴിവാക്കാവുന്ന അപകടങ്ങളില് മരിച്ചിട്ടുണ്ട്.\nകേരളത്തില് സുരക്ഷാ സംസ്‌ക്കാരം എന്നൊന്ന് ഇപ്പോഴുമില്ല. ഒരു വര്‍ഷത്തില് എണ്ണായിരം മലയാളികളുടെ മരണമോ, വന് പ്രളയത്തില് അഞ്ഞൂറ് പേരുടെ മരണമോ, കോടികളുടെ നാശനഷ്ടമോ ഒന്നും അതില് ഒരു മാറ്റവും വരുത്തുന്നുമില്ല. കേരളത്തില് ജീവിക്കുന്ന ഒരാള് അപകടത്തില് മരിക്കാനുള്ള സാധ്യത ഒരു ലക്ഷത്തില് അറുപത്തിയഞ്ചാണ്. ഒരാള് വിമാനാപകടത്തില് മരിക്കാനുള്ള സാധ്യത ഒരു കോടിയില് ഒന്ന് ആണെന്നു ചിന്തിക്കുന്‌പോളാണ് കേരളം എത്രമാത്രം അപകട സാധ്യതയുള്ള പ്രദേശമാണെന്ന് മനസ്സിലാവുന്നത്.\nചുരുക്കത്തില് കാലാവസ്ഥാ വ്യതിയാനത്തിന്റെ ലക്ഷണങ്ങള് ചുറ്റുമുണ്ടെങ്കിലും വന് പ്രളയം വന്നുപോയിട്ടും മലയാളിയുടെ സുരക്ഷാബോധം ഒട്ടും ഉയര്‍ന്നിട്ടില്ല. സമൂഹം എന്ന നിലയില് ദുരന്തങ്ങളില് നിന്നും നാം ഒന്നും പഠിക്കുന്നില്ല. അതുകൊണ്ടുതന്നെ നിങ്ങളുടെ കാര്യം നിങ്ങള് തന്നെ നോക്കണം.\nകേരളത്തിലെ ശരാശരി കണക്കനുസരിച്ച് ഞാനും എന്റെ ഒരു ലക്ഷം ഫോളോവേഴ്‌സും ഉള്‍പ്പെട്ടവരില് നിന്നും ഇരുപത്തിയഞ്ച് പേര് 2019 കടക്കില്ല. ഇത് ഞാന് കഴിഞ്ഞ വര്‍ഷവും പറഞ്ഞിരുന്നു. പക്ഷെ ശരാശരിയില് ഒന്നും കാര്യമില്ല, ശരിയായ സുരക്ഷാ ഉപദേശങ്ങള് അനുസരിച്ചു പ്രവര്‍ത്തിച്ചാല് നമ്മുടെ ജീവന് രക്ഷിക്കാനാകും. കൃത്യസമയത്ത് വേണ്ടത്ര ഉപദേശങ്ങള് നല്‍കുന്നതിലൂടെ പൊതു സമൂഹത്തിന്റെ മരണനിരക്ക് കുറക്കാന് പറ്റിയില്ലെങ്കിലും എന്റെ ഫോളോവേഴ്സിന്റെയെങ്കിലും മരണനിരക്ക് തീര്‍ച്ചയായും എനിക്ക് കുറക്കാന് പറ്റിയിട്ടുണ്ട്. നിങ്ങളുടെ ജീവനും സ്വത്തും സുരക്ഷിതമാക്കാനുള്ള ഉപദേശങ്ങളുമായി അടുത്ത വര്‍ഷവും ഞാന് ഇവിടെത്തന്നെയുണ്ടാകും.\n2019 സുരക്ഷിതമായ ഒരു വര്‍ഷം ആകട്ടെ എന്ന് ആശംസിക്കുന്നു..!\n(ഐക്യരാഷ്ട്രസഭയുടെ ദുരന്തലഘൂകരണ വിഭാഗം മേധാവിയാണ് ലേഖകന്)\nContent Highlights:Disasters 2018, Kerala Flood, Thai Cave, weather, Environment, Nipah\n2019 ഇങ്ങനെ ആവുമെങ്കിൽ\nമലിനീകരണത്തിന്റെ കരാളതയിൽ നിന്നു മോചിതരാവണം. ഇതിനായി സമയബന്ധിതവും ആസൂത്രിതവുമായ ..\nDisasters 2018 by Muralee Thummarukudi\nപോയ വര്‍ഷം.. കാര്‍ട്ടൂണിന്റെ കണ്ണാടിയില്\nചരിത്രമായ മൂന്ന് സുപ്രീം കോടതി വിധികൾ\nമോദി പ്രഭാവം മങ്ങുന്നു , ബിജെപിക്ക് മുന്നില് കടുപ്പമേറിയ ദിനങ്ങള്


നീറ്റ് പ്രവേശന പരീക്ഷയില് ഉര്‍ദു ഭാഷയും ഉള്‍പ്പെടുത്തുമെന്ന് കേന്ദ്രം |\nനീറ്റ് പ്രവേശന പരീക്ഷയില് ഉര്‍ദു ഭാഷയും ഉള്‍പ്പെടുത്തുമെന്ന് കേന്ദ്രം\nAug 09 - 2017\nന്യൂഡല്‍ഹി: അടുത്ത വര്‍ഷം മുതല് നീറ്റ് പ്രവേശന പരീക്ഷയില് ഉര്‍ദു ഭാഷയും ഉള്‍പെടുത്തുമെന്ന് കേന്ദ്രം സുപ്രീംകോടതിയില്. ഈ വര്‍ഷത്തെ പരീക്ഷ പൂര്‍ത്തിയായെന്നും അതിലിനി കൂടുതലായി ഒന്നും ചെയ്യാനില്ലെന്നും കേന്ദ്രത്തിന്റെ സബ്മിഷന് പരിഗണിച്ച് ജസ്റ്റിസുമാരായ ദീപക് മിശ്രയും എ.എം. ഖാന്‍വില്‍കറും അടങ്ങിയ ബെഞ്ച് വിലയിരുത്തി.\nസ്റ്റുഡന്റ്‌സ് ഇസ്‌ലാമിക് ഓര്‍ഗനൈസേഷനുവേണ്ടി ദേശീയ സെക്രട്ടറി തൗസീഫ് അഹ്മദ് സമര്‍പ്പിച്ച സത്യവാങ്മൂലം പരിഗണിക്കവേയാണ് കേന്ദ്രത്തിന്റെ സബ്മിഷന്. നീറ്റ് 2017 ഉര്‍ദുവിലും നടത്തണമെന്ന ഹരജിയില് സുപ്രീംകോടതി കേന്ദ്രം, മെഡിക്കല് കൗണ്‍സില് ഓഫ് ഇന്ത്യ, ഡന്റെല് കൗണ്‍സില് ഓഫ് ഇന്ത്യ, സി.ബി.എസ്.ഇ എന്നിവയുടെ നിലപാട് തേടിയിരുന്നു. നിലവിലെ അക്കാദമികവര്‍ഷം ഉര്‍ദുവില് പരീക്ഷ നടത്തുന്നത് പ്രായോഗികമല്ലെന്ന് കേന്ദ്രം കോടതിയെ അറിയിച്ചിരുന്നു. നിലവില് ഹിന്ദി, ഇംഗ്ലീഷ്, ഗുജറാത്തി, മറാത്തി, ഒറിയ, ബംഗാളി, അസമീസ്, തെലുങ്ക്, തമിഴ്, കന്നട എന്നീ ഭാഷകളിലാണ് പരീക്ഷ നടത്തുന്നത്.


25 Oct 2018 12:23 PM GMT\nസോഷ്യല് മീഡിയയില് ഏഷ്യയിലെ വമ്പന് ക്ലബുകളുടെ പട്ടികയില് സ്ഥാനം പിടിച്ച് കേരളത്തിന്റെ സ്വന്തം ടീമായ കേരള ബ്ലാസ്‌റ്റേഴ്‌സ്. ഫോക്‌സ് ഏഷ്യ പുറത്തുവിട്ട പട്ടികയില് സോഷ്യല് മീഡിയയില് ടീമിനെ പിന്‍തുടരുന്നവരുടെ എണ്ണത്തില് ഏഷ്യന് ക്ലബ്ബുകളുടെ പട്ടികയില് കേരള ബ്ലാസ്റ്റേഴ്സിന് അഞ്ചാം സ്ഥാനമാണ്. ട്വിറ്റര്, ഫേസ്ബുക്, ഇന്‍സ്റ്റാഗ്രാം എന്നീ സോഷ്യല് അക്കൗണ്ടുകളുടെ എണ്ണം കണക്കിലെടുത്താണ് റാങ്കിംഗ് നിര്‍ണയിച്ചത്.\nലിസ്റ്റിലുള്ള മറ്റു ക്ലബ്ബുകളെല്ലാം 50 മുതല് 90 വര്‍ഷം മുന്‍പേ വരെ നിലവില് വന്ന ക്ലബ്ബുകളാണ്. അതിലൊന്നാണ് കേരള ബ്ലാസ്റ്റഴ്സുമെന്നുള്ളതാണ് ശ്രദ്ധിക്കേണ്ട കാര്യം. ഫോക്സ് ഏഷ്യയുടെ കണക്ക് പ്രകാരം 3.6മില്യണ് ഫോളോവേഴ്സാണ് കേരള ബ്ലാസ്റ്റേഴ്സിന് സോഷ്യല് മീഡിയയിലുള്ളത്. ക്ലബ് രൂപീകരിച്ച് അഞ്ച് വര്‍ഷം കൊണ്ടാണ് ബ്ലാസ്റ്റേഴ്സ് നേട്ടം കൊയ്തത്. പട്ടികയില് ഇടം പിടിച്ച ടീമില് കിരീടം നേടാത്ത ഏക ടീമും കേരള ബ്ലാസ്റ്റേഴ്സാണ്.\n1933 ല് സ്ഥാപിതമായ ഇന്തോനേഷ്യന് ക്ലബായ പെര്‍സിബ് ബന്ധുങ്ങാണ് പട്ടികയില് ഒന്നാമത്. 15.4 മില്യണ് ഫോളോവേഴ്സാണ് ക്ലബിനുള്ളത്. 1957 ല് തുടങ്ങിയ 11.3 മില്യണ് ഫോളോവേഴ്സുള്ള സൗദി അറേബ്യന് ക്ലബായ അല് ഹിലാലാണ് രണ്ടാമത്. സൗദിയിലെ തന്നെ 1927ല് സ്ഥാപിതമായ അല് ഇത്തിഹാദ് ക്ലബ് 4.6 മില്യണ് ഫോളോവേഴ്സുമായി മൂന്നാമതുണ്ട്. ഇന്തോനേഷ്യന് ക്ലബ് പെര്‍സിജ ജാകര്‍ത്ത നാലാമത് നില്‍ക്കുന്നു. 4.6മില്യണ് ആരാധകരാണ് സോഷ്യല് മീഡിയയില്. 1930 ലാണ് ഈ ക്ലബ് സ്ഥാപിതമായത്.\nISL KeralaBlasters SocialMediaRanking


മന്ത്രിക്കെതിരെ പീഡനാരോപണം ഉന്നയിച്ച പ്രായപൂര്‍ത്തിയാകാത്ത പെണ്‍കുട്ടിയെ കാണാനില്ല- Girl who accused Goa ex-minister of rape goes ‘missing’\nതന്റെ മാതാവ് 50 ലക്ഷം രൂപ വാങ്ങി തന്നെ മന്ത്രിക്ക് വിറ്റെന്നായിരുന്നു പെണ്‍കുട്ടിയുടെ പരാതി\nUpdated: May 14, 2019 10:58:35 am\nപനജി: ഗോവ മുന് മന്ത്രി അറ്റനാഷിയോ മോണ്‍സരേറ്റ് പീഡിപ്പിച്ചെന്ന് ആരോപിച്ച പെണ്‍കുട്ടിയെ കാണാനില്ല. തന്റെ മാതാവില് നിന്നും മന്ത്രി തന്നെ പണം കൊടുത്ത് വാങ്ങിയെന്നും പിന്നീട് മയക്കുമരുന്ന് കുത്തിവച്ച് പീഡിപ്പിച്ചെന്നും പ്രായപൂര്‍ത്തിയാകാത്ത പെണ്‍കുട്ടി പൊലീസില് പരാതി നല്‍കിയിരുന്നു. തുടര്‍ന്ന് താമസിച്ച് വന്നിരുന്ന കന്യാസ്ത്രീ മഠത്തില് നിന്ന് ഏപ്രില് 28 മുതലാണ് പെണ്‍കുട്ടിയെ കാണാതായത്.\nമഠത്തിലെ കന്യാസ്ത്രീകളാണ് പൊലീസില് പരാതി നൽകിയത്. മന്ത്രിക്കെതിരെ പെണ്‍കുട്ടി പരാതി നല്‍കിയതിന് ശേഷം പൊലീസ് ഇവര്‍ക്ക് താമസസൗകര്യം ഒരുക്കാന് തയ്യാറായിരുന്നു. എന്നാൽ പെണ്‍കുട്ടി സ്വമേധയാ മഠത്തില് താമസിക്കുകയായിരുന്നു.\n2016ലാണ് ഗോവയില് വിവാദം സൃഷ്ടിച്ച് പെണ്‍കുട്ടി വെളിപ്പെടുത്തല് നടത്തിയത്. കോണ്‍ഗ്രസിന്റെ മന്ത്രിയായ മോണ്‍സരേറ്റ് തന്നെ പണം കൊടുത്ത് മാതാവില് നിന്നും വാങ്ങിയതായി പെണ്‍കുട്ടി വെളിപ്പെടുത്തി. 50 ലക്ഷം രൂപയ്ക്കാണ് മാതാവ് ഇടപാട് നടത്തിയത്. തുടര്‍ന്ന് മന്ത്രി തന്നെ വീട്ടില് പാര്‍പ്പിച്ച് മയക്കുമരുന്ന് നല്‍കി നിരന്തരം പീഡിപ്പിച്ചു. എന്നാല് ആരോപണം നിഷേധിച്ച മന്ത്രി പൊലീസില് കീഴടങ്ങുകയായിരുന്നു. മന്ത്രിക്കെതിരെ കെട്ടിച്ചമച്ച കേസാണിതെന്നായിരുന്നു കോണ്‍ഗ്രസ് വാദം.\nWeb Title: Girl who accused goa ex minister of rape goes missing


ഇനിയിവിടെ ഫുട്ബോൾ മാത്രം; കണ്ണൂരിന്‍റെ മണ്ണ് ഇപ്പോൾ ചുവന്നതല്ല ; പച്ചയും മഞ്ഞയും ഓറഞ്ചും നീലയും നിറഞ്ഞ നിറങ്ങൾ മാത്രം; ചുവരുകൾ കൈയടക്കി മെസിയും നെയ്മറും - Rashtradeepika : Rashtradeepika\nഇനിയിവിടെ ഫുട്ബോൾ മാത്രം; കണ്ണൂരിന്‍റെ മണ്ണ് ഇപ്പോൾ ചുവന്നതല്ല ; പച്ചയും മഞ്ഞയും ഓറഞ്ചും നീലയും നിറഞ്ഞ നിറങ്ങൾ മാത്രം; ചുവരുകൾ കൈയടക്കി മെസിയും നെയ്മറും\nകണ്ണൂർ: കണ്ണൂരിന്‍റെ മണ്ണ് ഇപ്പോൾ ചുവന്നതല്ല. പച്ചയും മഞ്ഞയും ഓറഞ്ചും നീലയും നിറങ്ങൾ കണ്ണൂരിനെ കീഴടക്കിയിരിക്കുന്നു. രാഷ്‌ട്രീയ നേതാക്കൾക്കു പകരം ലയണൽ മെസിയും നെയ്മറും ഇവിടെ ഇടംനേടിയിരിക്കുന്നു.\nരാഷ്‌ട്രീയസംവാദങ്ങൾ മാത്രം കേൾക്കാറുള്ള കവലകളിൽ ലോംഗ് വിസിൽ മുഴങ്ങി. ഇനിയൊരു മാസത്തേക്ക് ഇവിടെ സംസാരവിഷ‍യം ഫുട്ബോൾ മാത്രം. രാഷ്‌ട്രീയത്തെക്കാൾ എന്തുകൊണ്ടും ആരോഗ്യകരമായ ചർച്ച. അതിനാൽ ഇനിയൊരുമാസം കണ്ണൂരിൽ തീർത്തും സമാധാനാന്തരീക്ഷം എന്ന് വേണമെങ്കിൽ തമാശരൂപേണ പറയാം.\nതെരഞ്ഞെടുപ്പുകൾ ആവേശങ്ങൾ കഴിഞ്ഞാൽ കണ്ണൂരിന്‍റെ ലഹരി ഫുട്ബോൾ തന്നെയാണ്. രാഷ്ട്രീയം വെറുപ്പിന്‍റെ പക്ഷം സൃഷ്ടിക്കുന്പോൾ ഫുട്ബോൾ കണ്ണൂരിലെ ഗ്രാമങ്ങളിൽ സൗഹൃദത്തിന്‍റെ പക്ഷം പിടിക്കുന്നു. നെയ്മറും മെസിയും ക്രിസ്റ്റ്യാനോയും പ്രതിഷ്ഠകളായി ഗ്രാമത്തിന്‍റെ മുക്കിലും മൂലയിലും ഇടംനേടി കഴിഞ്ഞു.\nരാഷ്‌ട്രീയപാർട്ടികളുടെ നിയന്ത്രണത്തിൽ തന്നെയാണ് ജില്ലയിലെ മിക്ക ക്ലബുകളും പ്രവർത്തിക്കുന്നത്. അർജന്‍റീന, ബ്രസീൽ, ജർമ്മനി, സ്പെയിൻ, പോർച്ചുഗൽ തുടങ്ങിയ രാജ്യങ്ങളുടെ ആരാധകരാണ് ഏറെയും. സൗദ്യ അറേബ്യയ്ക്കും ആതിഥേയരായ റഷ്യയ്ക്കും ആരാധകരുണ്ട്.\nതങ്ങളുടെ പ്രിയപ്പെട്ട ടീമുകളുടെയും താരങ്ങളുടെയും കൗട്ടൗട്ടുകളും ബാനറുകളും ഗ്രാമങ്ങളിലും നഗരങ്ങളിലും ഇടംനേടി കഴിഞ്ഞു. രാഷ്ട്രീയപാർട്ടികളുടെ പ്രചാരണബോർഡുകൾ നശിപ്പിക്കുന്നതും അത് വലിയ സംഘർഷത്തിലേക്കു നീങ്ങുന്നതും കണ്ണൂരിൽ പതിവാണ്. എന്നാൽ ഫുട്ബോൾ കട്ടൗട്ടുകളും ബാനറുകളും ആരു നശിപ്പിക്കുന്നില്ല.\nരാഷ്‌ട്രീയത്തിൽ കടുത്ത ശത്രുക്കളായവർ ഒരേ ടീമിന്‍റെ ആരാധകരാകുന്നതും ഒരുമിച്ച് ബാനർ ഉയർത്തിയതും കണ്ണൂരിൽ സംഭവമായി കഴിഞ്ഞു. ഫുട്ബോൾ കാണുവാൻ കൂറ്റൻ സ്ക്രീനുകളും ക്ലബുകളിൽ സജീവമായി. ലോകകപ്പിന്‍റെ മാതൃക ഉണ്ടാക്കി അർജന്‍റീനയുടെയും ബ്രസീലിന്‍റെയും സ്പെയിനിന്‍റെയും ജർമനിയുടെയും ജഴ്സിയണിഞ്ഞ് കണ്ണൂരിന്‍റെ വിവിധ ഭാഗങ്ങളിൽ ലോകകപ്പിനെ വരവേല്ക്കുവാൻ മത്സരങ്ങളും നടന്നു.\nകളി മാത്രമല്ല, ഫുട്ബോളുമായി ബന്ധപ്പെട്ട ചലച്ചിത്രങ്ങളുടെ പ്രദർശനവും നടത്തി വരികയാണ്. രാഷ്‌ട്രീയത്തോടൊപ്പം ഫുട്ബോളും ഇനിയൊരുമാസത്തേക്ക് കണ്ണൂരിന്‍റെ മണ്ണിൽ അലിഞ്ഞു ചേരുകയാണ്.


ബിഎസ്–6ഡീസൽ വാഹനങ്ങളുടെ അന്തകനാവുമോ? | Know More About BS 6\nബിഎസ്–6ഡീസൽ വാഹനങ്ങളുടെ അന്തകനാവുമോ?\nമനോരമ ലേഖകൻ April 27, 2019 08:23 AM IST\n2000 ൽ ബിഎസ് 1, 2005 ൽ ബിഎസ് 2, 2010 ൽ ബിഎസ് 3, 2017 ൽ ബിഎസ് 4\nബിഎസ്6നിലവാരത്തിലുള്ള കാർ മാത്രമല്ല ഇന്ധനവും വേണം\nവാഹനങ്ങൾ പുറന്തളളുന്ന മലിനീകരണ ഘടകങ്ങളുടെ അളവു നിയന്ത്രിക്കാനുള്ള ഏറ്റവും പുതിയ മാനദണ്ഡമാണ് ഭാരത് സ്റ്റേജ് (ബിഎസ്)– 6. നിലവിൽ ബിഎസ്4ചട്ടങ്ങളാണുള്ളത്. 2000 മുതലാണ് ബിഎസ് നിലവാരം ആരംഭിക്കുന്നത്. 2000ൽ ബിഎസ് 1, 2005ൽ ബിഎസ് 2, 2010ൽ ബിഎസ് 3, 2017ൽ ബിഎസ്4എന്നിവ നിലവിൽ വന്നു. യൂറോപ്പിലെ യൂറോ ചട്ടങ്ങൾക്ക് ഏറെക്കുറെ സമാനമാണ് ബിഎസ്. എന്നാൽ യൂറോപ്പിൽ യൂറോ6ചട്ടങ്ങൾ 2014ൽ തന്നെ നിലവിൽ വന്നു. മുമ്പുള്ള തീരുമാനം അനുസരിച്ച് ബിഎസ്52019 ലും ബിഎസ്62023 ലുമാണ് നിലവിൽ വരേണ്ടത്. എങ്കിലും രാജ്യത്തെ അന്തരീക്ഷ മലിനീകരണം അതീവഗുരുതര നിലയിലേക്കു മാറുന്നതു കണക്കിലെടുത്താണ് ബിഎസ്–4 ൽ നിന്ന് ബിഎസ്–6ലേക്ക് ഒറ്റയടിക്കു മാറാൻ തീരുമാനിച്ചത്. ഭാരത് സ്റ്റേജ് നിലവാരം അനുസരിച്ച് എൻജിൻ മാറ്റം മാത്രമല്ല വാഹനത്തിന്റെ സുരക്ഷയും വർധിക്കും.\nബിഎസ്5ഒഴിവാക്കുന്നത് എന്തുകൊണ്ട്?\nവായു മലിനീകരണം മൂലമുണ്ടാകുന്ന ആരോഗ്യപ്രശ്നങ്ങൾ വർധിക്കുന്ന സാഹചര്യത്തിലാണ് കേന്ദ്രസർക്കാർ ബിഎസ്6നിലവാരത്തിലേക്കു പോകാൻ നിർബന്ധിതമായത്. 2010-ലെ കണക്കനുസരിച്ച് പ്രതിവർഷം 6,20,000 ആളുകൾ ശ്വാസകോശ സംബന്ധ രോഗങ്ങളാലും ഹൃദ്രോഗങ്ങളാലും മരണപ്പെടുന്നു. ഈ കണക്കനുസരിച്ച് രാജ്യത്ത് ഏറ്റവുമധികം മരണത്തിനു കാരണമാകുന്നത് വായു മലിനീകരണമാണ്. കാൻസർ പോലുള്ള മാരക രോഗങ്ങൾക്കു കാരണമാകുന്ന നൈട്രജൻ ഓക്സൈഡ് യൂറോപ്പിൽ പുറത്തിറങ്ങുന്ന കാറുകളെ അപേക്ഷിച്ച് നാലര മടങ്ങ് അധികമാണ് ഇന്ത്യന് കാറുകൾ പുറന്തള്ളുന്നത്. ഇതു മൂലമാണ് ബിഎസ് 4ൽ നിന്ന് മൂന്നു വർഷം കൊണ്ട് നേരേ ബിഎസ്6ലേക്ക് എത്തുന്നത്.\nഎന്താണ് ബിഎസ് 6\nബിഎസ്6നിലവാരം കൈവരിക്കണമെങ്കിൽ വാഹനം മാത്രമല്ല ഇന്ധനവും ആ നിലവാരത്തിലേക്ക് ഉയരേണ്ടതുണ്ട്. ബിഎസ്4ഇന്ധനവും ബിഎസ്6ഇന്ധനവും തമ്മിലുള്ള പ്രധാന വ്യത്യാസം അതിലെ സൾഫറിന്റെ അംശമാണ്. ബിഎസ്4ഇന്ധനത്തിൽ 50 പിപിഎം സർ‌ഫർ അടങ്ങിയിട്ടുണ്ടെങ്കിൽ ബിഎസ് 6ൽ അത് 10 പിപിഎം മാത്രമായി ഒതുങ്ങുന്നു. വായുമലിനീകരണത്തിൽ പ്രധാന പങ്കുള്ള മറ്റൊന്നാണ് നൈട്രജൻ ഓക്സൈഡ്. ഇതിന്റെ അളവ് ഇപ്പോഴത്തെ ഡീസൽ എൻജിനുകള് പുറന്തള്ളുന്നതിനെക്കാൾ 68% കുറവായിരിക്കും ബിഎസ്6എൻജിനുകളിൽ. പെട്രോൾ എൻജിനുകളിലാകട്ടെ, 25% കുറയും. ബിഎസ്6നിലവാരത്തിൽ ഒരു വാഹനം നിർമിക്കുക എന്നാൽ അതിന്റെ ആദ്യ ഘട്ടം മുതൽ മാറ്റങ്ങൾ ആവശ്യമാണ്. ഉപയോഗിക്കുന്ന ഘടകങ്ങളും സുരക്ഷയും അടക്കം ബിഎസ്6നിലവാരത്തിലെത്തിക്കണം.\nഡീസൽ വാഹനങ്ങളുടെ അന്തകനോ?\nഅടുത്ത ഏപ്രിൽ ഒന്നുമുതൽ ബിഎസ്4നിലവാരമുള്ള വാഹനങ്ങള് വിൽക്കരുതെന്ന് സുപ്രീംകോടതി ഉത്തരവിട്ടിട്ടുള്ളതിനാൽ വാഹനവ്യവസായികൾക്കും സർക്കാരിനും ഇക്കാര്യം നീട്ടിവയ്ക്കാനാവില്ല. വാഹന നിർമാതാക്കൾക്ക് 2020 മാർച്ച് 31 വരെ ബിഎസ്4വാഹനങ്ങൾ വിൽക്കാനാകുമെന്നു പറയാമെങ്കിലും അതിനു വളരെ മുൻപുതന്നെ ബിഎസ്6വാഹനങ്ങളുടെ ഉൽപാദനം തുടങ്ങേണ്ടതുണ്ട്. ബിഎസ്4വാഹനങ്ങളുടെ സ്റ്റോക്ക് വിറ്റുതീർക്കുകയും വേണം. ബിഎസ്6നിലവാരത്തിലേക്കു മാറ്റാൻ ഡീസൽ വാഹനങ്ങളിൽ കാര്യമായ സാങ്കേതികമാറ്റം വേണ്ടിവരും. പെട്രോൾ വാഹനങ്ങളിൽ ഇത്രയധികം മാറ്റം വേണ്ടിവരുന്നില്ല. അതുകൊണ്ടുതന്നെ ഡീസൽ വാഹനങ്ങൾക്കുണ്ടാകുന്നത്ര വിലവർധന പെട്രോൾ വാഹനങ്ങൾക്കു വേണ്ടിവരില്ല.\nനിലവിലെ സാഹചര്യം അനുസരിച്ച് ഡീസൽ, പെട്രോൾ വാഹനങ്ങൾ തമ്മിലുള്ള വിലയുടെ അന്തരം2മുതൽ 2.5 വരെ ലക്ഷം രൂപ വന്നേക്കാം എന്നാണ് കണക്കാകുന്നത്. 1500 സിസി യിൽ താഴെയുള്ള ഡീസൽ എൻജിനുകളെ ബിഎസ്6നിലവാരത്തിലേക്ക് എത്തിക്കുന്നത് ലാഭകരമല്ല എന്നാണ് വാഹന നിർമാതാക്കളുടെ പക്ഷം, അതുകൊണ്ടു തന്നെയാകണം മാരുതി ഡീസൽ കാറുകളുടെ നിർമാണം അവസാനിപ്പിക്കാൻ ഒരുങ്ങുന്നത്.\nകൂടുതലായും ബാധിക്കുക ചെറു കാറുകളെ\nചെറു ഡീസൽ കാറുകൾക്ക് ഏറെ വിപണന സാധ്യതയുള്ള വിപണിയെ ഒരു പക്ഷേ ബിഎസ്6നിലവാരം ഇല്ലാതാക്കിയേക്കാം. പ്രമുഖ വാഹന നിർമാതാക്കളെല്ലാം ചെറു ഡീസൽ കാറുകളുടെ ഉൽപാദനം അവസാനിപ്പിക്കാനുള്ള സാധ്യതയും തള്ളിക്കളയാനാവില്ല. എന്നാൽ യൂറോപ്യൻ വിപണിയിലെ സജീവ സാന്നിധ്യമായ വാഹനങ്ങളെ ബിഎസ്6കാര്യമായി ബാധിക്കാനിടയില്ല (കാരണം യുറോ6നിലവാരമുള്ള എൻജിനുകള് അവർക്കുണ്ട്).\nബിഎസ് 3ൽ നിന്ന് ബിഎസ്4ലേയ്ക്കുള്ള മാറ്റം എളുപ്പമായിരുന്നെങ്കിൽ ബിഎസ്6ലേക്കുള്ള മാറ്റം അത്ര എളുപ്പമാകില്ല. ട്രക്കുകൾ അടക്കമുള്ള വലിയ വാഹനങ്ങൾക്കും ഇരുചക്രവാഹനങ്ങൾക്കുമെല്ലാം ബിഎസ്6നിലവാരത്തിലേക്ക് എത്തേണ്ടതുണ്ട്.


Anjali, Actress, Glamour, Angaditheru Fame, Engeyum Eppothum, അഞ്ജലി, നടി, ഗ്ലാമര്, അങ്ങാടിത്തെരു, എങ്കേയും എപ്പോതും - Malayalam Filmibeat\nLifestyle അകാല നര തടയാം; മുടി കറുപ്പിക്കാം; ഈ ഭക്ഷണങ്ങളാണ് പരിഹാരം\nകിടപ്പറരംഗം വേണ്ട; ചുംബനസീനെങ്കില് നോക്കാം\n| Published: Sunday, July 1, 2012, 13:31 [IST]\nകരിയറിന്റെ തുടക്കത്തില് ചില ഗ്ലാമര് ചിത്രങ്ങളില് പ്രത്യക്ഷപ്പെട്ടുവെന്നതൊഴിച്ചാല് പൊതുവേ ഒരു നല്ല പെണ്‍കുട്ടി ഇമേജാണ് അങ്ങാടിത്തെരു ഫെയിം അഞ്ജലിയ്ക്ക്. എന്നാല് അടുത്തിടെ ചില ചിത്രങ്ങളില് അഞ്ജലി ഗ്ലാമര് വേഷത്തില് പ്രത്യക്ഷപ്പെട്ടത് സിനിമാലോകത്ത് സംസാരമായി.\n'മഹാരാജ' , സുന്ദര് സി. സംവിധാനം ചെയ്ത 'കലകലപ്പ്', എന്നീ ചിത്രങ്ങളിലെ ഗാനരംഗങ്ങളിലെ അഞ്ജലിയുടെ പ്രകടനമാണ് ഇതിന് കാരണമായത്. നല്ല കുട്ടി ഇമേജ് പൊട്ടിച്ചെറിഞ്ഞ് അഞ്ജലിയും ഗ്ലാമറസ്സാകുന്നു എന്ന പ്രചാരണം നടിയ്ക്ക് പുലിവാലായിരിക്കുകയാണ്. ഇപ്പോള് നടിയെ തേടി വരുന്നതത്രയും ഇത്തരത്തിലുള്ള വേഷങ്ങളാണത്രേ.\nഅടുത്തിടെ ആര്. കണ്ണന് സംവിധാനം ചെയ്യുന്ന 'സേട്ടൈ' എന്ന ചിത്രത്തില് കിടപ്പറരംഗത്തില് അഭിനയിക്കാമോ എന്ന് നടിയോട് ചോദിച്ചു. എന്നാല് കിടപ്പറരംഗം ചെയ്യാനൊന്നും തന്നെ കിട്ടില്ലെന്ന് നടി തീര്‍ത്തു പറഞ്ഞു. 'എങ്കേയും എപ്പോതും' തുടങ്ങിയ ചിത്രങ്ങളിലൂടെ നേടിയ പ്രതിച്ഛായ കളഞ്ഞുകുളിക്കാന് തനിക്ക് താത്പര്യമില്ല. അതിനാല് കിടപ്പറരംഗം ചെയ്യാന് കഴിയില്ലെന്നായിരുന്നു നടിയുടെ വിശദീകരണം.\nചുംബന സീന് ആയാലോ എന്ന് ചോദിച്ചപ്പോള് അതിന് കുഴപ്പമില്ലെന്നായിരുന്നു നടിയുടെ മറുപടി. അല്പസ്വല്പം വിട്ടുവീഴ്ചയൊന്നും ചെയ്യാതെ സിനിമാലോകത്ത് പിടിച്ചു നില്‍ക്കാനാകില്ലെന്ന് അങ്ങാടിത്തെരു പെണ്‍കുട്ടിയും മനസ്സിലാക്കി കഴിഞ്ഞു.\nസീരിയല് നടി അഞ്ജലി അമ്മയായി! കുഞ്ഞ് ജനിച്ച സന്തോഷത്തില് താരദമ്പതികള്, വാളക്കാപ്പ് ചിത്രങ്ങള്\nവിജയ് സേതുപതിയുടെ ആക്ഷന് ത്രില്ലര് സിന്ധുബാദിന്റെ കിടിലന് ട്രെയിലര്! വീഡിയോ കാണാം\nത്രില്ലടിപ്പിക്കുന്ന രംഗങ്ങളുമായി വിജയ് സേതുപതിയുടെ സിന്ധുബാദ് ടീസര്! വീഡിയോ വൈറല്! കാണൂ\nസംവിധായകന് എന്ത് പറഞ്ഞാലും മമ്മൂട്ടി സര് ചെയ്യാന് തയ്യാറാണെന്ന് അഞ്ജലി\nജയ് യുമായുള്ള പ്രണയ ഗോസിപ്പിനെ കുറിച്ച് അഞ്ജലി പറഞ്ഞത്\nആർക്കാണ് ഹേറ്റ് ക്യാംപെയ്നെ പേടി! പാട്ടുകൾക്ക് ലഭിച്ച ഡിസ് ലൈക്കുകളെ കുറിച്ച് ഇവർക്കും പറയാനുണ്ട്\nപൃഥ്വിരാജ് എന്ന നടൻ ഏറ്റവും തെറ്റിദ്ധരിക്കപ്പെട്ട വ്യക്തി!! വെളിപ്പെടുത്തലുമായി നിർമാതാവ്\nRead more about: anjali actress glamour അഞ്ജലി നടി ഗ്ലാമര്\nActress Anjali of 'Katradhu Tamizh' and 'Angadi Theru' fame has exposedabit generously in her previous flicks.\nStory first published: Sunday, July 1, 2012, 13:31 [IST]\nOther articles published on Jul 1, 2012


ഗപ്പിവിപണി വളരണമെങ്കിൽ വേണം ഗുണനിലവാര സംരക്ഷണം | Line Breeding Technic in Guppy Farming\nഗിരീഷ് ഭട്ട് October 24, 2019 12:06 PM IST\nലൈൻ ബ്രീഡിങ്ങിന് മാനദണ്ഡങ്ങൾ പാലിക്കണം\nവിവിധയിനം ഗപ്പികൾ. കടപ്പാട്: @T-Rex\nചുരുങ്ങിയ കാലംകൊണ്ട് അലങ്കാരമത്സ്യപ്രേമികൾക്കിടയിൽ സ്ഥാനം മെച്ചപ്പെടുത്തിയ മത്സ്യയിനമാണ് ഗപ്പി. തായ്‌ലൻഡ്, വിയറ്റ്‌നാം, ഇന്തോനേഷ്യ, തായ്‌വാൻ, ചൈന എന്നിവിടങ്ങളിൽ വികസിപ്പിക്കുന്ന പുതിയ ഇനങ്ങൾ വൈകാതെതന്നെ കേരളത്തിൽ ലഭ്യമാകുന്നുണ്ട്. 25-50 രൂപ നിരക്കിൽ കടകളിൽ ലഭ്യമായിരുന്ന ഗപ്പിയുടെ വിപണനം ഇപ്പോൾ പ്രധാനമായും സോഷ്യൽ മീഡിയ വഴിയാണ്. പുതിയ ഇനങ്ങൾക്ക് ആയിരങ്ങളും പതിനായിങ്ങളും വരെ വിലയും വരും.\nഇന്ത്യയിൽ ഗപ്പി ഉത്പാദനത്തിൽ മറ്റു സംസ്ഥാനങ്ങളെക്കാളും കേരളം ബഹുദൂരം മുന്നിലാണ്. വിദേശരാജ്യങ്ങളിൽ നടക്കുന്ന മാതൃകയിൽ ഗപ്പി പ്രദർശനങ്ങൾ ഇന്ന് ഇന്ത്യയിലും സംഘടിപ്പിക്കുന്നു. കേരളത്തിലെ കാലാവസ്ഥ, ജലലഭ്യത എന്നിവ ഇവയ്ക്ക് അനുയോജ്യമാണെന്നത് ഗപ്പിയുടെ പ്രജനന, വിപണന മേഖലകളിലെ സാധ്യതകൾ തുറന്നുതരികയാണ്.\nഗപ്പി വളർത്തുന്ന മിക്കവർക്കും അതിന്റെ ഗുണമേന്മയെക്കുറിച്ച് ഏറെ അറിവുണ്ട്. സോഷ്യൽ മീഡിയയിലൂടെയുള്ള പ്രചരണം ഇക്കാര്യത്തിൽ ഏറെ സഹായിച്ചിട്ടുണ്ട്. കാർഷികമേഖലയിലെ മറ്റ് ഉൽപന്നങ്ങൾ പോലെ ഇതിലും മൂല്യവർധന സാധ്യമാണ്. ഗപ്പികളെ ഉൽപാദിപ്പിച്ചു കടകളിലും മറ്റും വിറ്റുകിട്ടുന്നതിലേറെ മൂല്യം ഇവയെ ജനിതക ഗുണം നിലനിർത്തി ഉൽപാദിപ്പിക്കുന്നതിലൂടെ ലഭിക്കും.\nലൈൻ ബ്രീഡിങ് (Line Breeding) എന്ന മാർഗത്തിലൂടെ ഇതു സാധ്യമാണ്. എന്നാൽ, ഇതിനു ചില മാനദണ്ഡങ്ങൾ പാലിക്കണം. ജനിതകശുദ്ധിയും ഗുണ നിലവാരമുള്ളതുമായ ബ്രൂഡ് സ്റ്റോക്ക് ഉൽപാദിപ്പിക്കുന്നതുവഴി ആഭ്യന്തര – രാജ്യാന്തര വിപണിയാണ് തുറക്കപ്പെടുന്നത്.\nഇതിലൂടെ നേടാവുന്ന ചില ഗുണവശങ്ങൾ\n1. ഇവിടെ ഉൽപാദിപ്പിക്കപ്പെടുന്ന മത്സ്യങ്ങളുടെ ഗുണനിലവാരം വിദേശ മത്സ്യങ്ങളോട് കിടപിടിക്കുന്നതാണെന്ന സ്ഥിതി വന്നാൽ ഇവയിലൂടെ അധിക മൂല്യം നേടാം.\n2. പരിശ്രമം ഉണ്ടെങ്കിൽ ഇവിടെ ഉൽപാദിപ്പിക്കുന്ന മത്സ്യങ്ങൾ ഗപ്പി പ്രദർശനങ്ങളിൽ ശ്രദ്ധേയമായ പ്രകടനം കാഴ്ചവച്ചേക്കാം.\n3. ഗപ്പികളിൽ അനുഭവപ്പെടുന്ന ഗുണനിലവാര ശോഷണവും അതിലൂടെ വിലയിൽ ഉണ്ടാകുന്ന ഇടിവും ഒഴിവാക്കാം.\n4. ഒരിക്കൽ വാങ്ങിയ മുന്തിയ നിലവാരത്തിലുള്ള മത്സ്യങ്ങളുടെ ഗുണവും മൂല്യവും ഏറെ കാലം നിലനിർത്താം.\nവിദേശ രാജ്യങ്ങളിലെ പ്രമുഖ ഫാമുകളെല്ലാം ലൈൻ ബ്രീഡിങിലൂടെയാണ് ഗുണനിലവാരം നിലനിർത്തുന്നത്. പുതിയ ഇനം വികസിപ്പിച്ചാലും ലൈൻ ബ്രീഡിങ്ങിലൂടെ മാത്രമേ അതിലെ അടുത്ത തലമുറയിൽ നിലവാരം നിലനിർത്തും എന്നു ഉറപ്പിക്കാൻ സാധിക്കൂ.\nലൈൻ ബ്രീഡിങ്ങിലെ എല്ലാ വശങ്ങളും അടുത്ത അധ്യായത്തിൽ (31–10–2019)വായിക്കാം.\n(അലങ്കാരമത്സ്യമേഖലയിൽ ദീർഘനാളത്തെ പ്രവൃത്തിപരിചയമുള്ളയാളാണ് ലേഖകൻ. ആലപ്പുഴയിൽ അക്വാ ഗാർഡൻസ് എന്ന പേരിൽ ഫാം നടത്തുന്ന അദ്ദേഹം രണ്ടു വർഷമായി ഗപ്പികളുടെ ലൈൻ ബ്രീഡിങിലാണ് ശ്രദ്ധകേന്ദ്രീകരിച്ചിരിക്കുന്നത്.


ബെനഡിക്ടൻ മൊണാസ്ട്രി ഓഫ് സെന്റ് ജോൺ, സന്യാസി മഠം - സ്കയോൾ\nയൂറോപ്പ് സ്വിറ്റ്സർലാന്റ് സ്കൂൽ\nസെന്റ് ജോൺ ബെനഡിക്ടൈൻ മൊണാസ്ട്രി\nവിലാസം: 7537 മസ്റ്റയർ, സ്വിറ്റ്സർലാന്റ്\nഫോൺ: +41 81 851 62 22\nപ്രവർത്തി സമയം: 7.00 - 20.00\nമ്യൂസിയത്തിലെ പ്രവേശനം: 12 ഫ്രെയിംസ്\nനഗരത്തിന്റെ തിരക്കിൽ നിന്ന്, പ്ലൽ Val Müstair Valley ൽ സെന്റ് ജോൺസിന്റെ മനോഹരമായ ബെനഡിക്ടിൻ സന്യാസിയാണ് ഉള്ളത്. ഒരു വലിയ ചരിത്ര സ്മാരകമായി മാറി രാജ്യത്തിന് സമൃദ്ധമായ ഒരു സാംസ്കാരിക പാരമ്പര്യമുണ്ട്. 1983 ൽ ഈ സന്യാസി യുനെസ്കോയിൽ ലിസ്റ്റ് ചെയ്തിരുന്നു. ഈ വസ്തുത അതിശയകരമല്ല. കാരണം, അതിന്റെ സ്ഥാനത്ത് ഇതിനകംതന്നെ ഒരു സഹസ്രാബ്ദത്തിന്റെ (പത്താം നൂറ്റാണ്ടിലാണ്) നിലകൊള്ളുന്നത്. സെന്റ് ജോണിലെ ബെനഡിക്ടിൻ മൊണാസ്റ്ററിയിലേക്കുള്ള ഒരു വിനോദയാത്ര നിങ്ങൾക്ക് ധാരാളം അത്ഭുതങ്ങൾ നൽകും, രസകരമായ വിവരങ്ങൾ കൊണ്ട് സമ്പുഷ്ടമാണ്.\nഇതിനകം പരാമർശിച്ചതുപോലെ സെന്റ് ജോൺ ബെനഡിക്ടൈൻ സന്യാസി പത്താം നൂറ്റാണ്ടിൽ സ്വിറ്റ്സർലണ്ടിൽ പ്രത്യക്ഷപ്പെട്ടു. ക്ഷീണിച്ച സഞ്ചാരികളുടെ അഭയാർത്ഥിക്ക് വേണ്ടിയാണ് ഇത് ആരംഭിക്കുന്നത്. ചാർലിമഗെൻ കാലഘട്ടത്തിൽ ഈ സ്ഥലം പുനഃസ്ഥാപിക്കുകയും ഒരു ആശ്രമമായി തീരുകയും ചെയ്തു. വിപ്ലവത്തിന്റെ കാലത്ത്, അവൻ ഒരു സ്ത്രീയായിത്തീർന്നു. നിമിഷം, അവൻ തന്റെ പങ്ക് വഹിക്കുകയാണ്, ഇപ്പോഴും അതിൽ കന്യാസ്ത്രീകൾ, ആചാരങ്ങൾ നടക്കുന്നു, സാധാരണ പ്രാർഥനകൾ വായിക്കുന്നു.\nസ്വിറ്റ്സർലന്റിലെ ഏറ്റവും പുരാതനമായ കെട്ടിടങ്ങളിൽ ഒന്നാണ് സെന്റ് ജോൺ ബെനഡിക്ടൈൻ സന്യാസിയുടെ ഗോപുരം. സ്വാഭാവികമായും, നൂറ്റാണ്ടുകൾ പഴക്കമുള്ള ചരിത്രത്തിന്, അത് ആവർത്തിച്ചു. പതിമൂന്നാം നൂറ്റാണ്ടിനും എട്ടാം നൂറ്റാണ്ടിനും ഇടയിൽ പുരാതനമായ ചുവർചിത്രങ്ങൾ കണ്ടെത്തിയിരുന്നു. അവരിൽ എല്ലാവരും പുനഃസ്ഥാപിക്കുകയും ഇപ്പോൾ സന്യാസത്തിലേർപ്പെടുകയും ചെയ്തിരിക്കുന്നു.\nബെനഡിക്റ്റൈൻ ആശ്രമത്തിനകത്ത് മറ്റ് പ്രധാനപ്പെട്ട സാംസ്കാരിക വസ്തുക്കൾ ഉണ്ട്: ഭരണകർത്താക്കളുടെ പ്രതിമകൾ, പെയിന്റിംഗുകൾ, പെയിന്റിങ്ങുകൾ തുടങ്ങിയവ ആദ്യകാല മധ്യകാലഘട്ടങ്ങളിൽ. അവരുടെ സുരക്ഷയും ബാഹ്യ അവസ്ഥയും കാരണം, സംഘടന ക്ലോസ്റ്റർ സെന്റർ ജോഹാനിൽ മസ്റ്റയർ. അത്തരമൊരു വിലയേറിയ പ്രദർശനങ്ങളുടെ പുനരുദ്ധാരണത്തിനു മുൻപായി അവർ ഏറ്റെടുക്കുകയും അവരെ ഇതുവരെ ഒരു മനോഹര രൂപത്തിൽ പരിപാലിക്കുകയും ചെയ്തു.\nസെന്റ് ജോൺ ബനഡിക്ടിൻ മൊണാസ്ട്രിയുടെ ഭാഗത്ത് ചരിത്രപരമായ അവശിഷ്ടങ്ങൾ സൂക്ഷിച്ചിരിക്കുന്ന ഒരു മ്യൂസിയമുണ്ട്. മ്യൂസിയം, സന്യാസി മഠത്തെക്കുറിച്ച് ചില ഏജൻസികളുമായി നിങ്ങൾ മുൻകൂട്ടി സമ്മതിക്കേണ്ടതാണ്.\nഅടിസ്ഥാനപരമായി, സെന്റ് ജോൺ ബനഡിക്ടിൻ മൊണാസ്ട്രി സ്പെഷ്യൽ സംഘടിപ്പിക്കുന്ന ബസ്സുകൾ വരുന്നതിന് മുമ്പ്, അതിന്റെ പ്രദേശത്തിന് ഔദ്യോഗിക അനുമതിയില്ലാതെ പോകാൻ അത് നിരോധിച്ചിരിക്കുന്നു. മ്യൂസിയത്തിലും അതുപോലെ തന്നെ ആശ്രമത്തിലും എത്തിച്ചേരുന്നതിന് ബസ് നമ്പർ 811 ഉം നിങ്ങളെ സഹായിക്കും. ആഴ്ചയിൽ ഏത് സമയത്തും നിങ്ങൾക്ക് സന്യാസിമഠം സന്ദർശിക്കാം. പ്രവേശന ഫീസ് 12 ഫ്രെയിം ആണ്. വഴിയിൽ, ഗ്രാമത്തിന് സമീപമാണ് സ്വിസ് നാഷണൽ പാർക്ക് . സന്ദർശകർക്ക് വളരെ താൽപര്യമുണ്ടാകും.\nരസെക്നെ ൽ ഹോട്ടലുകൾ\nക്രിസ്തുവിന്റെ പ്രതിമ ക്രിസ്തുവിനു കീഴിലാണ്\nUrnese ലെ ലേലം\nക്ലോക്ക് ടവർ (ടിരാന)\nസ്നേഹത്തിന്റെയും ആർദ്രതയുടെയും മന്ത്ര\nജെയ്സിക്കാ അൽബ ഒരു നവജാതശിശുവുമായി ഹൃദയസ്പർശിയായ ഒരു ഫോട്ടോ പങ്കിട്ടു\nവെളുപ്പ് കണങ്കാലുള്ള ബൂട്ട്\nഫറോസ് ദ്വീപുകൾ ഹോട്ടലുകൾ\nഎല്ലാം ജീവിതത്തിൽ മോശമാണോ?\nഇഷ്ടിക വിളക്കുകളുടെ തരം\nമെലിസ മക്കാർത്തി ഭാരം കുറഞ്ഞു!\nസന്തോഷം എന്താണ് - സന്തുഷ്ടനായ വ്യക്തിയാകുന്നത് എങ്ങനെ?\nസമയപരിധിയില്ലാതെ: "സ്റ്റാർ വാർസ്" എന്ന കവിതയെക്കുറിച്ച് കരി ഫിഷർ നോവലിനെക്കുറിച്ച് പറഞ്ഞു.\nവയറ്റിൽ അൾസർ ഉള്ള ആഹാരം\nശ്വസന ജിംനാസ്റ്റിക്സ് Strelnikova - പ്രയോജനവും ദോഷവും\nപരിശീലനത്തിനു മുമ്പായി നീട്ടി\nനേപ്പാടൊപ്പികൾ - ചെടിയുടെ വേലിക്കെട്ടിനെക്കുറിച്ച് വീട്ടിലും രസകരമായ വസ്തുതകളിലും ശ്രദ്ധിക്കുക\nചൈനീസ് ആണി പെയിന്റിംഗ്


സാമുദായിക സൗഹാര്‍ദ്ദം തകര്‍ക്കുന്ന പ്രവര്‍ത്തനങ്ങളെ വെച്ചുപൊറുപ്പിക്കില്ല: കുഞ്ഞാലിക്കുട്ടി – Chandrika Daily\nBy chandrika Sunday August 27, 2017 00:49 am\nസാമുദായിക സൗഹാര്‍ദ്ദം തകര്‍ക്കുന്ന പ്രവര്‍ത്തനങ്ങളെ വെച്ചുപൊറുപ്പിക്കില്ല: കുഞ്ഞാലിക്കുട്ടി\nമലപ്പുറം: സാമുദായിക സൗഹാര്‍ദ്ദം തകര്‍ക്കുന്ന പ്രവര്‍ത്തനങ്ങളെ കേരളത്തില് വെച്ചുപൊറുപ്പിക്കില്ലെന്ന് മുസ്‌ലിംലീഗ് ദേശീയ ജനറല് സെക്രട്ടറി പി.കെ കുഞ്ഞാലിക്കുട്ടി. പൊലീസ്- സംഘ് പരിവാര് കൂട്ടുകെട്ടിനെതിരെ മുസ്്‌ലിംലീഗ് സംഘടിപ്പിച്ച സംരക്ഷണ…\nമലപ്പുറം: സാമുദായിക സൗഹാര്‍ദ്ദം തകര്‍ക്കുന്ന പ്രവര്‍ത്തനങ്ങളെ കേരളത്തില് വെച്ചുപൊറുപ്പിക്കില്ലെന്ന് മുസ്‌ലിംലീഗ് ദേശീയ ജനറല് സെക്രട്ടറി പി.കെ കുഞ്ഞാലിക്കുട്ടി. പൊലീസ്- സംഘ് പരിവാര് കൂട്ടുകെട്ടിനെതിരെ മുസ്്‌ലിംലീഗ് സംഘടിപ്പിച്ച സംരക്ഷണ പോരാട്ടം മലപ്പുറത്ത് ഉദ്ഘാടനം ചെയ്യുകയായിരുന്നു അദ്ദേഹം.\nമതപ്രബോധനത്തിനും സംവാദങ്ങള്‍ക്കും രാജ്യത്ത് എല്ലാവര്‍ക്കും തുല്യ സ്വതന്ത്ര്യമുണ്ട്. ഭരണഘടന ഉറപ്പു നല്‍കുന്ന മൗലികാവകാശമാണതെന്ന വസ്തുത ആരും വിസ്മരിക്കരുത്. രാജ്യത്ത് വിനാശകരമായ സംഭവ വികാസങ്ങള് അരങ്ങേറിക്കൊണ്ടിരിക്കുകയാണ്. ജനാധിപത്യത്തില് വിശ്വസിക്കുകയും നിലകൊള്ളുകയും ചെയ്യുന്ന ആര്‍ക്കും ഇതിനെതിരെ മൗനംപാലിക്കാനാവില്ല. ദലിത് ന്യൂനപക്ഷങ്ങളും പിന്നാക്ക വിഭാഗങ്ങളും പുരോഗമന രാഷ്ട്രീയചിന്താഗതിക്കാരും ശക്തമായി പ്രതിഷേധിക്കേണ്ട സമയമാണിത്. സംഘ്പരിവാര് ഉയര്‍ത്തുന്ന വെല്ലുവിളികളോടുള്ള സന്ധിയില്ലാ സമരത്തില് മുസ്്‌ലിംലീഗും യു.ഡി.എഫും മുന്‍പന്തിയിലുണ്ട്. ജാതിവാളെടുക്കുന്നവര് കൂടുതല് ചിന്തിക്കേണ്ടിയിരിക്കുന്നു. തുറന്നുവിട്ട ദൂര്‍ഭൂതം പോലെ ഉത്തരേന്ത്യയില് അത് നാശം വിതച്ചുകൊണ്ടിരിക്കുകയാണ്. ഇവിടെ കഴിഞ്ഞ ദിവസമുണ്ടായ കലാപത്തില് നിരപരാധികള് മരിച്ചുവീഴുമ്പോള് നിയമ വ്യവസ്ഥ സമ്പൂര്‍ണമായി പരാജയപ്പെടുകയായിരുന്നു. ഇത്തരം സംഭവങ്ങള്‍ക്കിടയിലും രാജ്യം നേരുടുന്ന പ്രശ്‌നമായി മുത്തലാക്കിനെ ഉയര്‍ത്തിക്കാട്ടാനാണ് നരേന്ദ്ര മോദി ശ്രമിക്കുന്നത്. കോടതി വിധി മറയാക്കി ശരീഅത്തില് ഇടപെടാന് സംഘ്പരിവാര് ശക്തികള് നീക്കം നടത്തുകയാണ്. ഇത് വളരെ വേഗം സാധിക്കുമെന്ന് ആരും വ്യാമോഹിക്കേണ്ടെന്നും ശക്തമായ പ്രതിഷേധം നേരിടേണ്ടിവരുമെന്നും കുഞ്ഞാലിക്കുട്ടി പറഞ്ഞു. 29 ന് ഇന്ത്യന് യൂണിയന് മുസ്്‌ലിംലീഗ് അഖിലേന്ത്യാ കമ്മിറ്റി മലപ്പുറത്ത് യോഗം ചേരും. ഇന്ത്യയുടെ മതേതര സ്വഭാവം നശിപ്പിക്കുന്നവര്‍ക്കെതിരെയുള്ള നിയമപോരാട്ടം ശക്തിപ്പെടുത്തുകയാണ് ലക്ഷ്യമെന്നും അദ്ദേഹം പറഞ്ഞു.\nഎം.എല്.എമാരായ പി. അബ്ദുല് ഹമീദ്, അഡ്വ. എം. ഉമര്, സി. മമ്മൂട്ടി, മഞ്ഞളാംകുഴി അലി, പി. ഉബൈദുല്ല, ആബിദ് ഹുസൈന് തങ്ങള്, ടി.വി ഇബ്രാഹീം എന്നിവരും കൊളത്തൂര് ടി. മുഹമ്മദ് മൗലവി, സലീം കുരുവമ്പലം, അഷ്‌റഫ് കോക്കൂര്, മുഹമ്മദുണ്ണി ഹാജി, എം.എ ഖാദര്, പി.വി മുഹമ്മദ് അരീക്കോട്, വണ്ടൂര് ഹൈദരലി, ഹസന് സഖാഫി പൂക്കോട്ടൂര്, ഡോ. എ.ഐ അബ്ദുല് മജീദ് സ്വലാഹി, ഹബീബ് ജഹാന്, ഡോ. സി.എം സാബിര് നവാസ് പങ്കെടുത്തു.\nCategories: Culture, More, Views Tags: muslim league, pk kunhalikkutty, RSS agenda


Jaish-Ul-Hind Claims Responsibility For Attack Near Israel Embassy\nഇസ്രയേല് എംബസി സ്‌ഫോടനം; ഉത്തരവാദിത്വം ഏറ്റെടുത്ത് ജയ്‌ഷെ ഉല് ഹിന്ദ്\nതുടക്കം മാത്രമാണിതെന്ന് മുന്നറിയിപ്പ്.\nPublished on : 30 Jan, 2021 , 9:25 am\nന്യൂ ഡല്‍ഹി: ഡല്‍ഹിയിലെ ഇസ്രയേല് എംബസിക്കു സമീപമുണ്ടായ സ്‌ഫോടനത്തിന്റെ ഉത്തരവാദിത്വം ഏറ്റെടുത്ത് ജയ്‌ഷെ ഉല് ഹിന്ദ് എന്ന സംഘടനയുടെ ടെലഗ്രാം പോസ്റ്റ്. തുടക്കം മാത്രമാണിതെന്നും കൂടുതല് സ്ഥലങ്ങളില് സ്‌ഫോടനം ഉണ്ടാകുമെന്നും സന്ദേശത്തിൽ മുന്നറിയിപ്പ് നല‍്കുന്നുണ്ട്. ജയ്‌ഷെ ഉല് ഹിന്ദിന്റെ അവകാശവാദം പരിശോധിക്കുമെന്ന് എന്‍ഐഎയും വ്യക്തമാക്കി.\nഎന്നാല് അവകാശവാദം ഉന്നയിച്ച സംഘടന ഏതാണെന്ന കാര്യത്തില് അന്വേഷണ ഏജന്‍സികള്‍ക്ക് വ്യക്തത ലഭിച്ചിട്ടില്ല. രണ്ട് പേര് കാറില്‍വന്നിറങ്ങുന്ന സിസിടിവി ദൃശ്യം പൊലീസിനു ലഭിച്ചിട്ടുണ്ട്. സിസിടിവി ദൃശ്യങ്ങളും നഗരത്തിലെ സംശയമുളവാക്കുന്ന നീക്കങ്ങളുമെല്ലാം ഇപ്പോൾ പരിശോധിച്ചുവരികയാണ്.\nഇസ്രയേലി അംബാസഡര് റോണ് മല്‍ക്ക് പറഞ്ഞത് ഇത് ഭീകാരാക്രമണമാണെന്നാണ്. ഈ പരിതസ്ഥിതിയിലാണ് എന്‍ഐഎക്ക് കേസന്വേഷണം ഏല്‍പിക്കുന്നത് പരിഗണിക്കുന്നത്. 2012 ല് രണ്ട് ഇസ്രയേലി നയതന്ത്രജ്ഞര്‍ക്കെതിരെ ഡല്‍ഹിയില് ആക്രമണമുണ്ടായിരുന്നു. ഇതു രണ്ടും തമ്മിൽ ബന്ധമുണ്ടെന്നും റോണ് മല്‍ക്ക് പറയുന്നു.\nസംഭവസ്ഥലത്ത് നിന്ന് ഇസ്രായേലി അംബാസഡര് എന്നെഴുതിയ ഒരു കവര് കണ്ടെടുത്തിട്ടുണ്ട്. സ്ഫോടനം ട്രെയ്‌ലർ മാത്രമാണെന്ന് സൂചിപ്പിക്കുന്ന കത്താണ് ഇതിനുളളിലുളളത്. ഇറാനില് കൊല്ലപ്പെട്ട പ്രമുഖരുടെ പേരും കത്തിലുളളതായാണ് സൂചന.\nസ്ഫോടനത്തിനായി അമോണിയം നൈട്രേറ്റ് ഉപയോഗിച്ചതായാണ് കരുതുന്നതെന്ന് ഭീകരവാദ വിരുദ്ധ സ്‌ക്വാഡ് ഉദ്യോഗസ്ഥന് ഒരു ദേശീയമാധ്യമത്തോട് പറഞ്ഞു. ഇത് സംബന്ധിച്ച ഔദ്യോഗിക സ്ഥിരീകരണത്തിനായി ഫോറന്‍സിക് റിപ്പോര്‍ട്ട് ലഭിക്കേണ്ടതുണ്ട്.\nവെള്ളിയാഴ്ച വൈകീട്ട് അഞ്ചിന് നഗരഹൃദയത്തിലുള്ള എംബസിക്ക് സമീപത്തെ എപിജെ അബ്ദുള് കലാം റോഡിലായിരുന്നു സ്ഫോടനം. റോഡരികില് നിര്‍ത്തിയിട്ടിരുന്ന മൂന്ന് കാറുകളുടെ ചില്ലുകള് തകര്‍ന്നു. പ്ലാസ്റ്റിക് കടലാസില് പൊതിഞ്ഞനിലയിലായിരുന്നു സ്ഫോടകവസ്തു. ഇന്ത്യ-ഇസ്രായേല് നയതന്ത്ര ബന്ധത്തിന്റെ 29-ാം വാര്‍ഷിക ദിനത്തിലാണ് സ്ഫോടനം നടന്നത്.\nറിപ്പബ്ലിക് ദിനാഘോഷങ്ങളുടെ ഭാഗമായ ബീറ്റിങ് റിട്രീറ്റ് വെള്ളിയാഴ്ച വൈകീട്ടാണ് അരങ്ങേറിയത്. ഇതിന്റെ ഭാഗമായി നഗരം കനത്ത സുരക്ഷയിലായിരുന്നു. ഇതിനിടെയായിരുന്നു സ്ഫോടനം.


Check the new photos of Kavya - Dileep - Malayalam Filmibeat\nNews പെഗാസസ് ഫോണ് ചോര്‍ത്തൽ: വാർത്തകൾ സത്യമെങ്കിൽ ഗൗരവമുളള വിഷയമെന്ന് സുപ്രീം കോടതി\nകാവ്യ - ദിലീപിന്റെ പുതിയ ഫോട്ടോ വൈറലാകുന്നു, ഇങ്ങനെയൊക്കയേ കാണാന് പറ്റൂ, കണ്ടോളൂ...\n| Updated: Monday, February 6, 2017, 11:03 [IST]\nദിലീപുമായുള്ള വിവാഹത്തിന് ശേഷം കാവ്യ മാധവനെ പുറത്തൊന്നും കാണാറേ ഇല്ല എന്നാണ് ആരാധകരുടെ പരാതി. ഫേസ്ബുക്കില് പോലും കാവ്യ മാധവന് എത്തുന്നില്ല. ഈ സാഹചര്യത്തില് കാവ്യയുടെയും ദിലീപിന്റെയും പുതിയ ഫോട്ടോ ഫേസ്ബുക്കില് വൈറലാകുന്നു.\n2 രൂപ ഒപി ടിക്കറ്റെടുത്ത് സുഖിക്കാന് വരുന്ന ഞരമ്പുരോഗികള്.. ഒരു വനിതാ ഡോക്ടറുടെ ഞെട്ടിക്കുന്ന വെളിപ്പെടുത്തല്..!!\nമീനാക്ഷിയുണ്ട്, ഫോട്ടോയിലും വീഡിയോയിലും ഒന്നും കാവ്യയെ കാണുന്നില്ലല്ലോ... ഇത് അത് തന്നെ..\nപതിവുപോലെ ദിലീപും കാവ്യയുമൊന്നിച്ചുള്ള സ്വകാര്യ യാത്രയ്ക്കിടെ ആരോ എടുത്ത ഫോട്ടോയാണ് സോഷ്യല് മീഡിയയില് വൈറലാകുന്നത്. ജീന്‍സും ടോപ്പുമാണ് കാവ്യയുടെ വേഷം. ഇതുവരെ പുറത്തുവന്ന കാവ്യ ദിലീപ് ചിത്രങ്ങള് കാണാം.\nഈ ചിത്രമാണ് ഇപ്പോള് സോഷ്യല് മീഡിയയില് വൈറലാകുന്നത്. വിവാഹ ശേഷം കാവ്യയുടെയും ദിലീപിന്റെയും ചിത്രങ്ങളൊന്നും പുറത്ത് വന്നട്ടില്ല. ഇതുപോലെ എവിടെയെങ്കിലും സ്വകാര്യ യാത്ര ചെയ്യുമ്പോള് പിന്നാലെ പോകുന്ന പാപ്പരാസികള് പരത്തിയ ചില ചിത്രങ്ങള് മാത്രമാണ് പുറത്ത് വന്നത്.\nവിവാഹ ശേഷം കാവ്യയെ പുറത്തെങ്ങും കാണുന്നില്ല എന്ന പരാതിയും ആരാധകര്‍ക്കിടയിലുണ്ട്. പൊതു പരിപാടികളിലോ, സ്വകാര്യ വിരുന്നുകളിലോ കാവ്യ പങ്കെടുക്കാറില്ല. എന്തിനേറെ പറയുന്നു, വിവാഹ ശേഷം ഫേസ്ബുക്കില് പോലും കാവ്യ പ്രത്യക്ഷപ്പെട്ടില്ല.\nഅതിനിടയില് കാവ്യ സിനിമയിലേക്ക് മടങ്ങിയെത്തുമോ എന്നുള്ള ചോദ്യവും ഉയരുന്നു. ദിലീപുമായുള്ള വിവാഹത്തിന് മുന്‍പ് കാവ്യ ജീത്തു ജോസഫിന്റെ സ്ത്രീപക്ഷ ചിത്രത്തില് കരാറൊപ്പുവച്ചിരുന്നു. എന്നാല് വിവാഹ ശേഷം ആ സിനിമ ഉപേക്ഷിച്ചു എന്നാണ് കേള്‍ക്കുന്നത്.\nദിലീപുമായുള്ള വിവാഹ ശേഷം നടന്ന സൈബര് ആക്രമണത്തിനെതിരെ കാവ്യ പരാതി നല്‍കിയതും വാര്‍ത്തയായിരുന്നു. ഓണ്‍ലൈന് വസ്ത്രവ്യാപാരത്തെ ബാധിയ്ക്കുന്ന തരത്തിലുള്ള കമന്റുകളും ട്രോളുകളും വന്നതോടെയാണ് കാവ്യ പ്രതികരിച്ചത്. കാവ്യയുടെ പരാതിയില് അന്വേഷണം തുടര്‍ന്നുകൊണ്ടിരിയ്ക്കുകയാണ്.\nRead more about: kavya madhavan dileep photo social media malayalam film malayalam movie malayalam cinema കാവ്യ മാധവന് ദിലീപ് ഫോട്ടോ സോഷ്യല് മീഡിയ\nCheck the new photos of Kavya - Dileep


അഗ്നിവേശും തരൂരും പറയേണ്ടത് പറയും | Malayalam News\nഅഗ്നിവേശും തരൂരും പറയേണ്ടത് പറയും\n2018-08-07 16:15:00 കുഞ്ഞമ്മദ് വാണിമേൽ\nഅഗ്‌നിവേശ് സംഘപരിവാര ശക്തികളാൽ അക്രമിക്കപ്പെട്ടതിൽ ഒരതിശയവുമില്ലെന്നും, സ്വാമി വിവേകാനന്ദൻ ഇന്ന് ജീവിച്ചിരിപ്പുണ്ടെങ്കിൽ അദ്ദേഹവും ഇതിലപ്പുറം അക്രമിക്കപ്പെടുമെന്നാണ് ശശി തരൂരിന്റെ രൂക്ഷമായ പരിവാർ വിരുദ്ധ വാക്ശരം. തരൂരിന്റെ പ്രസംഗം അൽപ നിമിഷങ്ങൾക്കകം ദേശീയ വാർത്താ മാധ്യമങ്ങളിൽ നിറഞ്ഞു.\nവലിയ ശബ്ദഘോഷങ്ങളില്ലാതെയും ശ്രദ്ധേയ രാഷ്ട്രീയ ചലനങ്ങൾ സംഭവിക്കും. മന്ദമാരുതനായി വന്ന് കൊടുങ്കാറ്റാവുക എന്നതൊക്കെ ഇത്തരം നീക്കങ്ങളുടെ പറഞ്ഞുതേഞ്ഞുപോയ ഉപമ. അതുപോലെയൊന്നാണ് ഞായറാഴ്ച വൈകുന്നേരം തിരുവനന്തപുരം പ്രസ് ക്ലബ്ബിന്റെ അത്രയൊന്നും വലുതല്ലാത്ത ടി.എൻ.ജി ഹാളിൽ നടന്നത്. രാജീവ് ഗാന്ധി ഇൻസ്റ്റിറ്റിയൂട്ട് ഓഫ് ഡവലപ്പ്‌മെന്റ് സ്റ്റഡീസ് സംഘടിപ്പിച്ച പരിപാടിയുടെ തലക്കെട്ട് സമകാല ഇന്ത്യയുടെ അവസ്ഥയെ പ്രതിനിധീകരിച്ചു- അക്രമവും അസഹ്ഷ്ണുതയും സമകാലിക ഇന്ത്യയിൽ. പരിപാടിയിലെ മുഖ്യ പ്രസംഗകർ സ്വാമി അഗ്‌നിവേശും ശശി തരൂരും. അടുത്ത കാലത്ത് എതിർശക്തികളുടെ ക്രൂരമായ കായിക അക്രമത്തിന് വിധേയനായയാളാണ് 79 കാരനായ അഗ്നിവേശ്. കഴിഞ്ഞ മാസമായിരുന്നു ലോകത്തിന്റെയാകെ ശ്രദ്ധ നേടിയ അക്രമം. അടി കൊണ്ട് വീണു കിടക്കുന്ന കാഷായ വസ്ത്രധാരിയായ സ്വാമിയുടെ ചിത്രം ആരേയും വേദനിപ്പിക്കുന്നതും ഞെട്ടിക്കുന്നതുമായിരുന്നു. പ്രധാനമന്ത്രി നരേന്ദ്ര മോഡി അടക്കമുള്ള പ്രമുഖരുടെ അറിവോടെയാണ് താൻ ഇപ്രകാരം അക്രമിക്കപ്പെട്ടതെന്ന് അഗ്‌നിവേശ് വേദിയിൽ തുന്നടിച്ചപ്പോൾ രാത്രിക്ക്, രാത്രി തന്നെ അത് ദേശീയ മാധ്യമങ്ങളിൽ വലിയ വാർത്തയായത് സ്വാഭാവികം. ചെറിയൊരു ചടങ്ങ് ഈ വിധം ദേശീയ ശ്രദ്ധനേടാൻ കാരണമായത് വേദിയിലെ മറ്റൊരു വിശ്വപൗരന്റെ സാന്നിധ്യവും ഇടപെടലുമായിരുന്നു. ശശി തരൂർ എം.പി യായിരുന്നു ചടങ്ങിലെ മുഖ്യ പ്രഭാഷകൻ. കെ.പി.സി.സി പ്രസിഡന്റ് എം.എം ഹസനും പ്രതിപക്ഷ നേതാവ് രമേശ് ചെന്നിത്തലയുമൊക്കെ വേദിയിലുണ്ടായിരുന്നു. അഗ്‌നിവേശ് സംഘ പരിവാര ശക്തികളാൽ അക്രമിക്കപ്പെട്ടതിൽ ഒരതിശയവുമില്ലെന്നും സ്വാമി വിവേകാനന്ദൻ ഇന്ന് ജീവിച്ചിരുന്നുവെങ്കിൽ അദ്ദേഹവും ഇതിലപ്പുറം അക്രമിക്കപ്പെടുമായിരുന്നുവെന്നുമായിരുന്നു ശശി തരൂരിന്റെ രൂക്ഷമായ പരിവാർ വിരുദ്ധ വാക്ശരം. തരൂരിന്റെ പ്രസംഗം അൽപ്പ നിമിഷങ്ങൾക്കകം ദേശീയ വാർത്താ മാധ്യമങ്ങളിൽ നിറഞ്ഞു. പത്തൊമ്പതാം നൂറ്റാണ്ടിൽ ഇന്ത്യയുടെ ആത്മീയതയും തത്വശാസ്ത്രവും പാശ്ചാത്യ സമുഹത്തിലെത്തിച്ച മഹാനായ സ്വാമി വിവേകാനന്ദനെയും ഇക്കാലത്താണെങ്കിൽ അഗ്‌നിവേശിനെ അക്രമിച്ചവർ വെറുതെ വിടില്ലായിരുന്നുവെന്ന് വേദിയിൽ തരൂർ സമർഥിച്ചു. തരൂരിന്റെ വാക്കുകൾ ഇങ്ങിനെ\n'' എനിക്കുറപ്പാണ് സ്വാമി വിവേകാനന്ദൻ ഇന്നത്തെ ഇന്ത്യയിൽ വന്നാൽ , ഈ ഗുണ്ടകൾ അദ്ദേഹത്തെയും അക്രമിക്കുമായിരുന്നു. അവർ അദ്ദേഹത്തിന്റെ മുഖത്ത് എഞ്ചിൻ ഓയിൽ ഒഴിച്ച് നിലത്ത് വലിച്ചിഴക്കുമായിരുന്നു. കാരണം മനുഷ്യരെ ബഹുമാനിക്കണമെന്ന വിവേകാനന്ദന്റെ വാക്കുകൾ അവർക്ക് ഇഷ്ട്ടപ്പെടുമായിരുന്നില്ല എന്നതു തന്നെ. മനുഷ്യത്വമാണ് പ്രധാനമെന്ന വിവേകാനന്ദന്റെ സ്ഥായിയായ നിലപാട് അവരെ വിറളി പിടിപ്പിക്കുമായിരുന്നു. ''\nഎഴുപതുകളുടെ ആരംഭം തൊട്ട് ആക്ടീവിസ്റ്റായ വ്യക്തിയാണ് സ്വാമി അഗ്നിവേശ്. തന്റെ കാഷയവും സന്ന്യാസവുമാണ് വർഗീയ ശക്തികളെ ഏറെ വിറളിപിടിപ്പിക്കുന്നതെന്ന് അഗ്നിവേശിനറിയാം. ജാതി വ്യവസ്ഥ, വർഗീയത തുടങ്ങിയ ഇടുങ്ങിയ ചിന്തകളിൽ നിന്നെല്ലാം മോചിതനായ വ്യക്തി എന്നാണ് അഗ്നിവേശ് സ്വയം പരിചയപ്പെടുത്തുന്നത്. മനുഷ്യനാകാനാണ് വേദങ്ങൾ പഠിപ്പിക്കുന്നത്-അഗ്നിവേശ് കിട്ടുന്ന വേദികളിലെല്ലാം സംഘ് പരിവാർ എതിരാളികളോട് പറഞ്ഞു കൊണ്ടേയിരിക്കുന്നു. ജയപ്രകാശ് നാരായണൻ മുതൽ എല്ലാ നേതാക്കളെയും പരീക്ഷിച്ചിട്ടുണ്ട് അഗ്നിവേശ്. പൂർവാശ്രമത്തിലെ പേര് വേപശ്യംകുമാർ റാവു (വി.എസ്.കെ.റാവു) എന്നായിരുന്നു. ഉയർന്ന ബ്രാഹ്മണകുടുംബാംഗം. കൊൽക്കത്ത സെയ്ന്റ് സേവ്യേഴ്‌സ് കോളേജിൽ മാനേജ്‌മെന്റ് പാഠങ്ങൾ പഠിപ്പിക്കുന്ന അധ്യാപകനായിരിക്കെയായിരുന്നു മാറ്റം.\nമോഡി സർക്കാരിനും സംഘ് പരിവാറിനുമെതിരെ പോരാടാനുറച്ച് തന്നെയാണ് മുന്നോട്ട് പോകുന്നതെന്ന് തിരുവനന്തപുരത്തെ വേദിയിലും അഗ്നിവേശ് ആവർത്തിച്ചു. പോരാട്ടത്തിൽ ജയിക്കുമെന് തന്നെയാണ് ഉറച്ച വിശ്വാസം. 2014 ൽ ഹിന്ദുക്കളുടെ ഏകരക്ഷകൻ എന്ന പ്രതിച്ഛായയായിരുന്നു മോഡിക്ക്. 2019ൽ അതുണ്ടാകില്ലെന്ന് സമർഥിക്കുകയാണ് സ്വാമി അഗ്നിവേശ്. 100-150 സീറ്റിനപ്പുറമില്ല.\nഇതു തന്നെയാണ് ഇന്ത്യയിലെ കിട്ടാവുന്ന വേദികളിലെല്ലാം ശശി തരൂരും പറഞ്ഞു കൊണ്ടേയിരിക്കുന്നത്. തരൂരിന്റെ വാക് പോരാട്ടത്തിന് പാർല്ലമമെന്റെന്നോ തിരുവനന്തപുരത്തെ ഏതെങ്കിലും ചെറിയ പൊതു യോഗമെന്നോ വ്യത്യാസമില്ല. കാര്യ കാരണ സഹിതം തരൂർ പരിവാറിനെതിരെ തർക്കിക്കും.\nഇന്നലെ കേട്ട തരൂർ വാക്കുൾ ;\nആഭ്യന്തര വകുപ്പിന്റെ കണക്കുപ്രകാരം കഴിഞ്ഞ നാല് വർഷത്തിനിടക്ക് ഇന്ത്യയിൽ 2,920 വർഗീയ കലാപങ്ങളുണ്ടായി. പശുവുമായി ബന്ധപ്പെട്ട 70 അക്രമങ്ങൾ. ഇതൊക്കെയല്ലാതെ ഒരു നേട്ടവും മോഡി ഇന്ത്യക്കായി കൊണ്ടു വന്നില്ല.\n2019ൽ ബി.ജെ.പി ജയിച്ചാൽ ഇന്ത്യ ഹിന്ദു പാക്കിസ്ഥാനാകും എന്ന പ്രകോപനപരമായ പ്രസംഗത്തിന് ശേഷവും തരൂർ തുടരുകയാണ്- താനും ഒരു ഹിന്ദുവാണ് എന്ന പ്രഖ്യാപനത്തോടെ. കേരളത്തിൽ, പ്രത്യേകിച്ച് തിരുവനന്തപുരത്ത് അദ്ദേഹം പങ്കെടുക്കുന്ന ഒരോ ചെറിയ ചടങ്ങും വലിയ തോതിൽ ദേശീയ തലത്തിൽ വാർത്തയായി മാറുന്നതാണ് അനുഭവം. എല്ലാ ദേശീയ അന്തർദേശീയ മാധ്യമങ്ങളും അദ്ദേഹത്തിന്റെ പ്രസംഗം പ്രാധാന്യ പൂർവ്വം റിപ്പോർട്ട് ചെയ്യുന്നു. തരൂരുള്ള മിക്ക ചടങ്ങുകളിലും ദേശീയ മാധ്യമങ്ങൾക്കായി പ്രത്യേക ബൈറ്റ് കൊടുക്കുന്നതാണനുഭവം. ഫലമാകട്ടെ അപ്രധാനം എന്ന് തോന്നുന്ന ചടങ്ങുപോലും അത് കഴിഞ്ഞു തീരുമ്പോഴേക്കും ദേശീയ മാധ്യമങ്ങളിൽ വന്നു നിറയുന്നു.\nകോൺഗ്രസുകാർ പോലും കൊടുക്കാൻ മടിക്കുന്ന പ്രശംസ സോണിയാ ഗാന്ധിക്കും മകൻ രാഹുൽ ഗാന്ധിക്കും നൽകുന്ന വ്യക്തി എന്ന പ്രത്യേകതയും ഇപ്പോൾ അഗ്നിവേശിനുണ്ട്.\nപ്രധാനമന്ത്രിയാരെന്ന ചോദ്യത്തിന് മൻമോഹൻ സിങ് എന്ന് അന്നൊരിക്കൽ മറുപടി നൽകി ഇന്ത്യയുടെ സുവർണ ചരിത്രത്തിലേക്ക് നടന്നു കയറിയ സോണിയ ഗാന്ധിയെ ,ഒരു വാരികക്ക് പുതുതായി നൽകിയ അഭിമുഖത്തിൽ ഇന്ത്യക്ക് കിട്ടിയ സമ്മാനം എന്നാണ് വിശേഷിപ്പിച്ചത്. വരാനിരിക്കുന്ന തെരഞ്ഞെടുപ്പിൽ മത്സരിക്കുമോ എന്നു ചോദിക്കുമ്പോൾ പറയാൻ സമയമായിട്ടില്ല എന്നേ അഗ്നിവേശ് പറയുന്നുള്ളൂ.\nഇന്ത്യയുടെ ഭാവി രാഷ്ട്രീയത്തിൽ ചെറിയ രീതിയിലെങ്കിലും പ്രധാനപ്പെട്ടതായി മാറിയ ചടങ്ങായിരുന്നു കഴിഞ്ഞ ദിവസം അപ്രധാനമായി കടന്നു പോയതെന്ന് ചുരുക്കം. വേദിയിലെത്തിയ രണ്ട് പ്രമുഖരും ഇന്ത്യ ഭരിക്കുന്ന പാർട്ടിയാൽ വേട്ടയാടപ്പെടുന്നവർ. വേട്ടയുടെ ഓരോ ഘട്ടത്തിലും തോൽക്കാൻ മനസ്സില്ലെന്ന് പറയുന്നവരുമാണ് ഇരുവരും. ഏറ്റവും പുതിയ പ്രസംത്തിന്റെ പേരിലും അവർ എങ്ങിനെ അപഹസിക്കപ്പെടുന്നുവെന്ന് കാണാൻ സാമൂഹ്യ മാധ്യമങ്ങൾ മാത്രം ഒന്നു നോക്കിയാൽ മതി. രണ്ടു പേർക്കെതിരെയും എതിർ വിഭാഗം വെച്ചു പുലർത്തുന്ന അൽപം പോലും മാന്യമല്ലാത്ത വിരോധത്തിന്റെ ആഴം ഇവിടെ കാണാം.\nArticles swami agnivesh shashi taroor


ഭര്‍ത്താവും മകളും മരുമകനും ജയിലില്, എല്ലാം ഇന്ദുവിന്റെ ചുമലിലായി, അറ്റ്‌ലസ് രാമചന്ദ്രന്റെ സിനിമാക്കഥയെ വെല്ലുന്ന ജീവിതം | VygaNews\nഒരു സിനിമാക്കഥക്കു തുല്യമാണ് അറ്റ്‌ലസ് രാമചന്ദ്രന് എന്ന വ്യവസായിയുടെ ജീവിതം. ഭര്‍ത്താവും മകളും മരുമകനും ജയിലിലായതോടെ ഭാരിച്ച ഉത്തരവാദിത്...\nഒരു സിനിമാക്കഥക്കു തുല്യമാണ് അറ്റ്‌ലസ് രാമചന്ദ്രന് എന്ന വ്യവസായിയുടെ ജീവിതം. ഭര്‍ത്താവും മകളും മരുമകനും ജയിലിലായതോടെ ഭാരിച്ച ഉത്തരവാദിത്തം രാമചന്ദ്രന്റെ ഭാര്യ ഇന്ദിര എന്ന ഇന്ദുവിന്റെ ചുമലിലായി. ഇന്ദുവിന്റെ ഒറ്റയാള് പോരാട്ടത്തിന്റെ ഫലമാണ് ഒടുവില് രാമചന്ദ്രനും മരുമകനും ജയില് മോചിതരായത്.\nവായ്പ മുടങ്ങിയതിന്റെ അടിസ്ഥാനത്തില് ബാങ്ക് ഒഫ് ബെറോഡ അടക്കം 23 ബാങ്കുകളാണ് അറ്റ്‌ലസ് രാമചന്ദ്രനെതിരെ കേസ് നല്‍കിയത്. ഇതേത്തുടര്‍ന്ന് 2015 ഓഗസ്റ്റ് മാസത്തില് അദ്ദേഹവും മകളും മരുമകനും ദുബായില് ജയിലിലായി. പിന്നീട് മകള് കര്‍ശനമായ ജാമ്യവ്യവസ്ഥകളോടെ പുറത്തിറങ്ങി.\nരണ്ടുവര്‍ഷവും ഭാര്യ ഇന്ദുവാണ് സ്വത്തുക്കളെല്ലാം നല്‍കി ഭര്‍ത്താവിനെയും മരുമകനെയും ജയില് മോചിതരാക്കാനുള്ള ശ്രമം നടത്തിക്കൊണ്ടിരുന്നത്. ഇതില് പൂര്‍ണ്ണമായും വിജയിച്ചില്ല. പിന്നീടാണ് കേന്ദ്ര സര്‍ക്കാര് വിഷയത്തില് ഇടപെട്ടത്.\nവിവിധ ബാങ്കുകളില് നിന്ന് ബിസിനസ് ആവശ്യങ്ങള്‍ക്കായി വളരെ ഭീമമായ തുകയാണ് അറ്റ്‌ല്‌സ രാമചന്ദ്രന് വായ്പയായി എടുത്തത്. പലിശയിനത്തിലും മറ്റുമായി വായ്പകള് വന്‍തുകയായി ഉയര്‍ന്നു.\nജ്വലറികളിലെ സ്വര്‍ണ്ണങ്ങള് വിറ്റ് കുറേ കടങ്ങള് വീട്ടിയെങ്കിലും വലിയ കടബാധ്യതയാണ് ഇപ്പോഴുമുള്ളത്. സ്വത്തുകള് ബാങ്കുകള്‍ക്കു നല്‍കി അവയുടെ കണ്‍സോര്‍ഷ്യം കഴി പണം തിരിച്ചടയ്ക്കാനുള്ള ശ്രമം നടക്കുന്നു.\nBy Hadron Media10:44 Kerala , Pravasi , Slider0Comments\nHighlight: Atlas Ramachandran is released from jail.\nVygaNews: ഭര്‍ത്താവും മകളും മരുമകനും ജയിലില്, എല്ലാം ഇന്ദുവിന്റെ ചുമലിലായി, അറ്റ്‌ലസ് രാമചന്ദ്രന്റെ സിനിമാക്കഥയെ വെല്ലുന്ന ജീവിതം


അജ്ഞാതർ തീയിട്ട വൈദികന്റെ കാറിൽ കേടുകൂടാതെ വി. യൗസേപ്പിതാവിന്റെ രൂപം | Lifeday: Catholic Online News Malayalam\nHome News അജ്ഞാതർ തീയിട്ട വൈദികന്റെ കാറിൽ കേടുകൂടാതെ വി. യൗസേപ്പിതാവിന്റെ രൂപം\nഅജ്ഞാതർ തീയിട്ട വൈദികന്റെ കാറിൽ കേടുകൂടാതെ വി. യൗസേപ്പിതാവിന്റെ രൂപം\nബ്രസീലിലെ പോർത്തോ മൂർത്തിൻഹോയിലെ ഫാ. മാത്യൂസ് ഫെറെയിറ എന്ന വൈദികന്റെ കാറിന് അജ്ഞാതർ തീയിട്ടു. എന്നാൽ, അതിശയകരമായി കാറിനുള്ളിൽ ഉണ്ടായിരുന്ന വി. യൗസേപ്പിതാവിന്റെ രൂപം കേടുകൂടാതെ സംരക്ഷിക്കപ്പെട്ടു.\nതീ പിടിച്ച കാറിലുണ്ടായിരുന്ന വി. യൗസേപ്പിതാവിന്റെ ചിത്രം തീപിടിത്തത്തെ തുടർന്ന് കേടുകൂടാതെയിരിക്കുന്നത് തന്നെ അതിശയിപ്പിക്കുന്നതായി ഫാ. ഫെറെയിറ വെളിപ്പെടുത്തി. വി. യൗസേപ്പിതാവ് തനിക്ക് വേണ്ടി മധ്യസ്ഥത വഹിച്ചതിനാൽ ഒരാൾ തീ പിടിച്ചത് കാണുകയും അഗ്നിശമന സേനയെ അറിയിക്കുകയും ചെയ്തതെന്ന് ഈ വൈദികൻ വെളിപ്പെടുത്തുന്നു.\nപള്ളിമുറിയുടെ പുറത്ത് പാർക്ക് ചെയ്തിരുന്ന കാറിനായിരുന്നു തീയിട്ടത്. കുറ്റവാളികളെ ഇതുവരെ കണ്ടെത്താനായിട്ടില്ല. സംഭവം നടന്ന സ്ഥലത്ത് നിന്നും പൊലീസിന് ഒരു ലൈറ്റർ ലഭിച്ചിട്ടുണ്ട്. പോലീസ് അന്വേഷണം ആരംഭിച്ചിട്ടുണ്ടെങ്കിലും സംഭവസ്ഥലത്ത് സുരക്ഷാ ക്യാമറകളുടെ അഭാവം അന്വേഷണം വൈകിപ്പിച്ചു.


കോതമംഗലം പള്ളി കേസ്: എറണാകുളം ജില്ലാ കളക്ടർ ആ സ്ഥാനത്തിരിക്കാൻ അർഹനല്ലെന്ന് ഹൈക്കോടതി | high court against ernakulam collector on kothamangalam church case\nകോതമംഗലം പള്ളി കേസ്: എറണാകുളം ജില്ലാ കളക്ടർ ആ സ്ഥാനത്തിരിക്കാൻ അർഹനല്ലെന്ന് ഹൈക്കോടതി\nKochi, First Published 10, Nov 2020, 3:11 PM\nപള്ളി കൊവിഡ് സെന്റർ ആയി പ്രഖ്യാപിച്ചത് ഉത്തരവ് നടപ്പാക്കാതിരിക്കാൻ ആണോ എന്ന് സംശയിക്കുന്നുവെന്ന് കോടതി. കളക്ടർ കോടതിയെ കബളിപ്പിക്കുകയാണെന്നും കളക്ടറുടെ വിശ്വാസ്യത നഷ്ടമായി എന്നും കോടതി പറഞ്ഞു.\nകൊച്ചി: കോതമംഗലം പള്ളി കേസില് എറണാകുളം ജില്ലാ കളക്ടര്‍ക്കെതിരെ ഹൈക്കോടതി. എറണാകുളം കളക്ടര് ആ സ്ഥാനത്തിരിക്കാൻ അർഹനല്ലെന്ന് ഹൈക്കോടതി വിമര്‍ശിച്ചു. പള്ളി ഏറ്റെടുക്കണമെന്ന കോടതി ഉത്തരവ് ഒരു വർഷമായിട്ടും നടപ്പാക്കാത്ത സാഹചര്യത്തിലാണ് കോടതിയുടെ രൂക്ഷ വിമര്‍ശനം.\nപള്ളി കൊവിഡ് സെന്റർ ആയി പ്രഖ്യാപിച്ചത് ഉത്തരവ് നടപ്പാക്കാതിരിക്കാൻ ആണോ എന്ന് സംശയിക്കുന്നുവെന്നും കോടതി നിരീക്ഷിച്ചു. കളക്ടർ കോടതിയെ കബളിപ്പിക്കുകയാണെന്നും കളക്ടറുടെ വിശ്വാസ്യത നഷ്ടമായി എന്നും കോടതി പറഞ്ഞു. വിധി നടപ്പാക്കാത്തത് രാഷ്ട്രീയ സ്വാധീനത്താൽ ആണെന്ന് സംശയിക്കുന്നു. അഭിഭാഷക കമ്മിഷനെ നിയോഗിക്കണം എന്ന സർക്കാർ ശുപാർശ കോടതി തള്ളി.\nഅതേസമയം, പള്ളി ഏറ്റെടുത്ത് താക്കോൽ കൈമാറാൻ തയാറാണെന്ന് സർക്കാർ കോടതിയെ അറിയിച്ചു. പള്ളി ഏറ്റെടുക്കുന്നതിനായി കേന്ദ്ര സേനയെ വിന്യസിക്കാൻ തയ്യാറാണെന്ന് കേന്ദ്ര സർക്കാറും കോടതിയെ അറിയിച്ചു. സംസ്ഥാന സർക്കാർ കോടതി ഉത്തരവ് നടപ്പാക്കുന്നത് എങ്കിൽ ഉടൻ നടപടി സ്വീകരിക്കണമെന്ന് ഹൈക്കോടതി നിര്‍ദ്ദേശിച്ചു. ഇന്നോ നാളെയോ കേസിൽ വിധി പറയും എന്ന് കോടതി അറിയിച്ചു.\nLast Updated 10, Nov 2020, 3:14 PM\nkothamangalam church dispute issue\nകോതമംഗലം പള്ളി കേസ്


പതിനാറ് കൊല്ലത്തിനുശേഷം റാമോസ് റയലില് നിന്ന് പടിയിറങ്ങുന്നു | Real Madrid announces exit of Sergio Ramos after 16 years\nറയലിനുവേണ്ടി 671 മത്സരങ്ങളില് നിന്ന് 101 ഗോളുകള് നേടിയിട്ടുണ്ട് സ്പാനിഷ് ദേശീയ ടീം നായകന്‍കൂടിയായ റാമോസ്.\nമാഡ്രിഡ്: പതിനാറ് സീസണ് നീണ്ട സുദീര്‍ഘമായ കരിയറിന് വിരാമമിട്ട് സര്‍ജിയോ റാമോസ് സ്പാനിഷ് ക്ലബ് റയല് മാഡ്രിഡുമായി വഴിപിരിയുന്നു. ദീര്‍ഘകാലം ടീമിന്റെ നായകനായിരുന്ന മുപ്പത്തിയഞ്ചുകാരനായ റാമോസിന് റയലുമായുള്ള കരാര് ജൂണില് അവസാനിക്കുകയാണ്.\nഫുട്‌ബോളിന്റെ ചരിത്രത്തില് തന്നെ ഏറ്റവും മികച്ച പ്രതിരോധഭടന്മാരില് ഒരാളായ റാമോസുമായുള്ള കരാര് പുതുക്കേണ്ടതില്ലെന്ന് ബുധനാഴ്ചയാണ് റയല് തീരുമാനമെടുത്തത്. ക്ലബുമായി രണ്ട് വര്‍ഷത്തെ കരാര് വേണമെന്നായിരുന്നു റാമോസിന്റെ ആഗ്രഹം. ഇതിനുവേണ്ടി വേതനവര്‍ധന പോലും വേണ്ടെന്നുവയ്ക്കാന് റാമോസ് ഒരുക്കമായരുന്നുവെന്നും റിപ്പോര്‍ട്ടുകളുണ്ട്. ഇതുമായി ബന്ധപ്പെട്ട് കഴിഞ്ഞ ഏതാനും നാളുകളായി ക്ലബ് അധികൃതരുമായുള്ള ചര്‍ച്ചകള് പുരോഗമിക്കുകയായിരുന്നു. എന്നാല്, മുപ്പത് വയസ് കഴിഞ്ഞ കളിക്കാര്‍ക്ക് ഒരു വര്‍ഷത്തില് കൂടുതല് കരാര് പുതുക്കി നല്‍കേണ്ടതില്ലെന്ന് റയല് പ്രസിഡന്റ് ഫിയോറന്റീനൊ പെരസിന്റെ കടുത്ത നിലപാടാണ് റാമോസിന്റെ വഴിയടച്ചത്. ടീമിന്റെ ഔദ്യോഗിക നിലപാട് പുറത്തുവന്ന ഉടനെ റാമോസ് ക്ലബിനുള്ള നന്ദി രേഖപ്പെടുത്തിക്കൊണ്ട് തന്റെ ട്വിറ്റര് ഹെഡ്ഡര് മാറ്റി.\nറയലിനുവേണ്ടി 671 മത്സരങ്ങളില് നിന്ന് 101 ഗോളുകള് നേടിയിട്ടുണ്ട് സ്പാനിഷ് ദേശീയ ടീം നായകന്‍കൂടിയായ റാമോസ്. സെവിയ്യയ്ക്കുവേണ്ടി കളിച്ചുതുടങ്ങിയ റാമോസ് 2005ലാണ് അന്നത്തെ റെക്കോഡ് തുകയായ 27 ദശലക്ഷം യൂറോയ്ക്ക് റയലില് ചേരുന്നത്. പിന്നീട് ടീമിന്റെ പ്രതിരോധനിരയുടെ നെടുന്തൂണാവുകയായിരുന്നു. ഫിയോറന്റീന പെരസ് പ്രസിഡന്റായി ചുമതലയേറ്റതിനുശേഷം റയല് സ്വന്തമാക്കുന്ന ആദ്യത്തെ സ്പാനിഷ് താരം കൂടിയാണ് റാമോസ്. ഗോള്‍കീപ്പര് ഇകര് കസീയര് പോര്‍ട്ടോയിലേയ്ക്ക് പോയപ്പോഴാണ് 2015ല് റയലിന്റെ നായകനായത്.\nറയല് വിട്ടാല് ഭാവി പരിപാടികള് എന്തായിരിക്കുമെന്ന് റാമോസ് ഇതുവരെ വെളിപ്പെടുത്തിയിട്ടില്ല. സ്‌പെയിനിന് ഒരു ലോകകപ്പും രണ്ട് യൂറോയും അടക്കം ഹാട്രിക് കിരീടം നേടിക്കൊടുക്കുന്നതില് നിര്‍ണായക പങ്ക് വഹിച്ച റാമോസില് കണ്ണുവച്ച് മുന്‍നിരക്കാര് ഇംഗ്ലീഷ് പ്രീമിയര്‍ലീഗ് ടീം മാഞ്ചസ്റ്റര് സിറ്റിയാണ്. 2023ല് അവസാനിക്കുന്ന രണ്ട് വര്‍ഷം നീണ്ടുനില്‍ക്കുന്ന ഒരു കരാറാണ് സിറ്റി വച്ചുനീട്ടുന്നതെന്നും റിപ്പോര്‍ട്ടുണ്ട്. ന്യൂയോര്‍ക്ക് സിറ്റി എഫ്.സി.യും റാമോസിനെ സ്വന്തമാക്കാന് ഒരുങ്ങുന്നുണ്ടെന്നാണ് അറിവ്.\nContent Highlights: Real Madrid announces exit of Sergio Ramos after 16 years


ഐഫോണ് 12ന് അടക്കം വന്‍വിലക്കുറവ്, ഐഫോണ് വാങ്ങാന് പറ്റിയ ടൈം.! | iPhone 12 prices get massive cut on Flipkart before iPhone 13 launch\nഐഫോണ് 12ന് അടക്കം വന്‍വിലക്കുറവ്, ഐഫോണ് വാങ്ങാന് പറ്റിയ ടൈം.!\nഇതിനിടയിലാണ് ഫ്‌ലിപ്കാര്‍ട്ട് ആപ്പിള് ഐഫോണ് 12 സീരീസ് ഫോണുകളില് ഗണ്യമായ ഡിസ്‌ക്കൗണ്ടുകള് വാഗ്ദാനം ചെയ്തിരിക്കുന്നത്. ഐഫോണ് 12 മിനിയുടെ 64 ജിബി, 128 ജിബി പതിപ്പുകള് യഥാക്രമം 59,999 രൂപയ്ക്കും 64,999 രൂപയ്ക്കും ലഭ്യമാണ്.\nNew Delhi, First Published Sep 13, 2021, 1:44 AM IST\nആപ്പിളിന്റെ പുതിയ ഐഫോണ് അടുത്തദിവസം ഔദ്യോഗികമായി പുറത്തിറങ്ങും. ഇതോടെ പഴയമോഡലുകള്‍ക്ക് വന്‍വിലക്കുറവുമായി ഫ്‌ലിപ്പ്കാര്‍ട്ട് രംഗത്തു വന്നു. ആപ്പിള് അതിന്റെ സ്മാര്‍ട്ട്‌ഫോണുകളുടെ അടുത്ത തലമുറ സെപ്റ്റംബര് 14-ന് അവതരിപ്പിക്കാന് ഒരുങ്ങുന്നതോടെയാണ് ഐഫോണുകള്‍ക്ക് ഓണ്‍ലൈന് വിപണയില് വന് വിലക്കുറവ് കണ്ടത്. ഐഫോണ് 13 സീരീസ് കൂടുതല് ശക്തമായ പ്രോസസ്സറും, ഏറെ പ്രതീക്ഷയോടെ കാത്തിരുന്ന ഹാര്‍ഡ്വെയര് നവീകരണങ്ങളും മറ്റ് വലിയമാറ്റങ്ങളും കൊണ്ടുവരുമെന്ന് പ്രതീക്ഷിക്കുന്നു.\nഇതിനിടയിലാണ് ഫ്‌ലിപ്കാര്‍ട്ട് ആപ്പിള് ഐഫോണ് 12 സീരീസ് ഫോണുകളില് ഗണ്യമായ ഡിസ്‌ക്കൗണ്ടുകള് വാഗ്ദാനം ചെയ്തിരിക്കുന്നത്. ഐഫോണ് 12 മിനിയുടെ 64 ജിബി, 128 ജിബി പതിപ്പുകള് യഥാക്രമം 59,999 രൂപയ്ക്കും 64,999 രൂപയ്ക്കും ലഭ്യമാണ്. രണ്ട് വേരിയന്റുകളുടെയും യഥാര്‍ത്ഥ വില യഥാക്രമം, 69,900,, 74,900 എന്നിവയാണ്. 256 ജിബി വേരിയന്റ് 74,999 രൂപയ്ക്ക് ലഭ്യമാണ്, ഇത് 84,900 രൂപയില് നിന്ന് കുറഞ്ഞു. 64 ജിബി സ്റ്റോറേജുള്ള ആപ്പിള് ഐഫോണ് 12 79,900 ന് പകരം 66,999 രൂപയ്ക്ക് ലഭ്യമാണ്, അതേസമയം 128 ജിബി വേരിയന്റ് 84,900 രൂപയ്ക്ക് പകരം 71,999 ന് ലഭ്യമാണ്. ഐഫോണ് 12 -ന്റെ 256 ജിബി വേരിയന്റ് 81,999 -ന് ലഭ്യമാണ്. 512 ജിബി വേരിയന്റ് 1,45,900 രൂപയ്ക്ക് റീട്ടെയില് ചെയ്യുന്നു. ഐഫോണ് 12 പ്രോ മാക്‌സിന്റെ മൂന്ന് വകഭേദങ്ങള് - 128 ജിബി, 256 ജിബി, 512 ജിബി സ്റ്റോറേജുള്ളവ - യഥാക്രമം 1,25,900 രൂപയ്ക്കും 1,35,900 രൂപയ്ക്കും 1,55,900 രൂപയ്ക്കും ലഭ്യമാണ്.\nLast Updated Sep 13, 2021, 1:44 AM IST\nApple iPhone 12 series price cut\nmassive discount for iphones


വിസിറ്റ് വിസ – Boolokam\nഗള്‍ഫില് പോവാനുള്ള മോഹം അത് രാജുവിന് ഇന്നോ ഇന്നലെയോ തുടങ്ങിയതല്ല. പണ്ട് യു പി സ്‌കൂളില് പഠിക്കുന്ന കാലം തൊട്ടു മനസ്സില് താലോലിക്കുന്ന ആഗ്രഹമാണ്. അച്ഛന് പോലിസ് കോണ്‍സ്റ്റബിള് ആയ രാജുവിന്റെ കുടുംബം അത്ര മെച്ചപ്പെട്ടത് ആയിരുന്നില്ല. ആറാം ക്ലാസ്സില് പഠിക്കുമ്പോള് തന്റെ സുഹൃത്തും തൊട്ടു അപ്പുറത്ത് ഇര്കിക്കുന്നവും ആയ മന്‌സൂറിനു എന്തൊരു മണം ആയിരുന്നെന്നോ..?\nഅവന്റെ ഉപ്പ ഗള്‍ഫില് ആയിരുന്നു. ദിവസം ഓരോ തരത്തിലുള്ള സ്പ്രയും അടിച്ചു, വില കൂടിയ വസ്ത്രങ്ങളും മറ്റും ധരിച് വരുന്ന മന്‌സുരിനോട് അവനു മതിപ്പായിരുന്നു, തന്റെ ഉപ്പ ഗള്‍ഫില് നിന്ന്! വരുന്ന സന്ദര്‍ഭങ്ങളും , ഉപ്പാന്റെ ഗള്‍ഫ് ജീവിതവും വിവരിക്കുമ്പോള് അറിയാതെ മനസ്സില് ചേക്കേറിയ ഒരു അഗ്രമാണ് രാജുവിന് ഗള്‍ഫ്.\nഅത് മാത്രമല്ല എട്ടാം ക്ലാസ്സില് എത്തിയപ്പോള് ഹാഷിം, മുഹമ്മദ് , ഉസ്മാന് തുടങ്ങി കുറച്ചു സുഹൃത്തുക്കളെ കൂടി അവനു കിട്ടി. ഇവരൊക്കെയും ഗള്‍ഫില് നിന്ന് ഒഴുകി എത്തുന്ന പണത്തിന്റെ പിന്‍ബലത്തില് സുഖ സുന്തരമായി ജീവിക്കുന്നത് കണ്ടപ്പോള് അവന്റെ മോഹത്തിന് ആക്കം കൂടുകയായിരുന്നു, പത്താം ക്ലാസ്സില് എത്തിയപ്പോള് ഇവന്റെ സുഹൃത്തുക്കളായ ഗള്‍ഫ് കുട്ടന്മാരില് ചിലര് ബൈക്കില് സ്‌കൂളിലേക് കൂടി വരുന്നത് കണ്ടപ്പോള് ഗള്‍ഫ് അല്ലാതെ മറ്റൊരു ജിവതം ഓര്‍ക്കാന് പോലും രാജുവിന് കഴിയാതായി. തല്‍ഫലമായി പഠിക്കാന് മിടുക്കനായിരുന്ന രാജുവിന് പഠിത്തത്തില് താല്പര്യം കുറയുകയും ചെയ്തു. അവസാനം ഒരു വിധം കഷ്ടിച് പത്തു പാസ് ആയി പ്ലസ് ടു ചേര്‍ന്നു. അവനു താല്പര്യം ഉണ്ടായിട്ടല്ല മറിച്ച് വീടുകാരുടെ നിര്‍ബന്തം ഒന്ന്! കൊണ്ട് മാത്രം. പക്ഷെ അവന് പഠിക്കുന്നതില് തീരെ താല്പര്യം കാണിച്ചില്ല. നന്നായി പഠിച്ചാല് , നല്ല റിസള്‍ട്ട് കിട്ടിയാല് വീണ്ടും പഠിച്ചു ഇവിടെ തന്നെ ജോലി ചെയ്യേണ്ടി വരുമോ എന്ന ഭയമായിരുന്നു. ഇതിന് ഇടയില് അവന് പല സുഹൃത്തുക്കളോടും തന്റെ ഗള്‍ഫ് മോഹം പറയുകയും ഒരു അവസരം കാത്തിരിക്കുകയും ചെയ്തു.\nറിസള്‍ട്ട് വന്നു. പരാജയപ്പെട്ടു പക്ഷെ അത് അവനെ ഇത്തിരി പോലും വേദനിപ്പിച്ചില്ല മാത്രമല്ല തുടര്‍ന്ന് പടിക്കണ്ടല്ലോ എന്ന സന്തോഷവും. ഒരു സുഹൃത്ത് പറഞ്ഞത് അനുസരിച് 18 വയസ്സ് തികഞ്ഞ ഉടനെ തന്നെ പാസ്‌പോര്‍ട്ടിന് അപേക്ഷിച്ചു. താമസിയാതെ കയ്യില് കിട്ടുഗയും ചെയ്തു. തല്‍കാലം ടൌണില് ഉള്ള ഒരു തുണിക്കടയില് ജോലിക്ക് നിന്നു. അതിനിടയില് ഗള്‍ഫ് അവസരത്തിനായി ശ്രമിച്ചു കൊണ്ടിരുന്നു. അങ്ങനെ മാസങ്ങള് കടന്നു പോയി. ഒരു ദിവസം അവന്റെ പഴയ ഒരു സുഹൃത്തിനെ കാണുകയും വിശേഷങ്ങള് കൈമാറുകയും ചെയ്യുമ്പോള് തന്റെ ഗള്‍ഫ് മോഹം കൂടി അവനെ അറിയിക്കുകയും ചെയ്തപ്പോള് ഗള്‍ഫില് ഒരു എമ്പ്‌ലോയ്‌മെന്റ് വിസ കിട്ടുക അത്ര എളുപ്പം അല്ലെന്നും വിസിറ്റ് വിസ വേണമെങ്കില് ഞാന് ഉപ്പയോട് പറയാം എന്നും പണം പിന്നീട് കൊടുത്താല് മതി യന്നും കേട്ടപ്പോള് തന്റെ സ്വപ്‌നങ്ങള് പൂവണിഞ്ഞ സന്തോഷമായിരുന്നു രാജുവിന്.\nസുഹൃത്ത് വഴി ആവശ്യമുള്ള ഡോകുമെന്റ്‌സ് എല്ലാം കൈമാറുകയും രണ്ട് അഴച്ചക്കുള്ളില് വിസ കിട്ടുകയും ചെയ്തു. തുടര്‍ന്ന്! അങ്ങോട്ട് തിരക്ക് പിടിച്ച നാളുകള് ആയിരുന്നു. മനസ്സിലെ സന്തോഷം അവന്റെ മുഖത്ത് കാണാമായിരുന്നു. ബന്ധുക്കളോടും സുഹൃത്തുക്കളോടും വിവരം പറയണം, ആവശ്യത്തിനുള്ള സാദനങ്ങള് വാങ്ങണം ഇങ്ങനെ ഒത്തിരി കാര്യങ്ങള് ചെയ്യാനുണ്ട്. അവസാനം താന് ചെറുപ്പം മുതല് മനസ്സിലിട്ടു താലോലിക്കുന്ന, ഒരുപാട് സ്വപ്‌നങ്ങള് മെനഞ്ഞ ഗള്‍ഫിലേക്കുള്ള യാത്രയുടെ ദിവസം വന്നെത്തി. സുഹൃത്തുക്കള് ഒക്കെ വീട്ടില് വന്നിട്ട് ഉണ്ട്. പക്ഷെ സമയം പോകുന്തോറും എന്തോ ഒരു വികാരം തന്റെ മനസ്സിനെ നിയന്ത്രിക്കുന്നതായി അവനു തോന്നി. നിമിഷങ്ങള്‍ക് മാസങ്ങളുടെ ദൈര്‍ഗ്യം അനുഭവപ്പെട്ടു. ഓരോ സുഹൃത്ത് വന്ന പോകുമ്പോഴും തന്റെ ഹൃദയം അവരോടൊപ്പം പോകാന് വെമ്പല് കൊള്ളുന്നത് പോലെ..താനെടുത്ത തീരുമാനം തെറ്റായിരുന്നോ?\nകുറച്ച കാലം കൂടി ഇവരോടോന്നിച് കളിച് ചിരിച് കഴിയനമായിരുന്നോ?\nഎന്നൊരു തോന്നല് അവസാനം സ്വന്തം അച്ഛനോടും അമ്മയോടും യാത്ര ചോദിക്കാന് നേരം അവന് അറിഞ്ഞു തന്റെ മനസ്സ് പിടയുന്നത്, കണ്ണുകള് അറിയാതെ നിറഞ്ഞു ഒഴുകി. വാക്കുകള് ഇടറി അവരെ ചേര്‍ത് പിടിച്ച കരയുമ്പോള് അവന് അറിയുഗയായിരുന്നു വിരഹത്തിന്റെ വേതന. ഒരിക്കലും ഒരാള്കും പറഞ്ഞറിയിക്കാന് കഴിയാത്തത്ര ആഴത്തില് അത് മനസ്സിനെ വേദനിപ്പിച്ചു. ഒടുവില് രണ്ട് മൂന്നു സുഹൃതുക്കല്‌കൊപ്പം കാറില് കയറി എയര്‍പോര്‍ട്ടില് പോകുമ്പോള് അവന്റെ മനസ്സില് പ്രതീക്ഷയുടെ തിരി നാളങ്ങള് തെളിഞ്ഞു കൊണ്ടിരുന്നു\nഎയര്‍പോര്‍ട്ടില് കൃത്യ സമയത്ത് തന്നെ എത്തി. ആദ്യത്തെ യാത്ര ആയത് കൊണ്ട് തന്നെ അവന്റെ മനസ്സില് ഒരുപാട് സംശയങ്ങളും അധുപോലെ ആശങ്കകളും ഉണ്ടായിരുന്നു. ഐര്‌പോര്ട്ടിന് അകത്തെ നടപടികള് ഒക്കെ പൂര്‍ത്തി ആയപ്പോഴാണ് അവനു ശ്വാസം നേരെ വീണത്. ശേഷം ഫ്‌ലൈറ്റില് കയറി ഉയരങ്ങളിലൂടെ ലക്ഷ്യ സ്ഥാനത്തേക്ക് കുതിക്കുമ്പോള് താന് ചെറുപ്പം മുതലേ സ്വപ്നം കണ്ട ഗള്‍ഫ് എന്നാ മസ്മരിഗ ലോകത്തിന്റെ വര്‍ണ്ണാഭമായ സങ്കല്പങ്ങള്‍ക്ക് അവന് പുതുവര്ന്നങ്ങള് നല്കുഗയായിരുന്നു, താന് കണ്ടിരുന്ന സ്വപ്നങ്ങളെ എല്ലാം അവന് ഒന്ന്കൂടി ഓമനിച്ചു. യാത്രയുടെ അവസാനം താന് ഒരു പാട് സ്‌നേഹിച്ച ഗള്‍ഫിന്റെ മണ്ണില് തന്റെ പാദങ്ങള് സ്പര്‍ശിക്കുമ്പോള് അവനത് ഒരു ജന്മ സാഫല്യത്തിന്റെ നിമിഷം ആയിരുന്നു. ഐര്‌പോര്ട്ടില് അവനെ സ്വീഗരിക്കാനും അവിടെ നിന്നും റൂമിലേക്ക് കൊണ്ട് പോവാനും ഒക്കെ സുഹൃത്തിന്റെ ഉപ്പ തന്നെ എല്ലാ ഏര്‍പ്പാടും ചെയധിരുന്നു. അദ്ദേഹത്തോടൊപ്പം വാഹനത്തില് കയറി റൂം ലക്ഷ്യമാകി നീങ്ങുമ്പോള് മിന്നിമറയുന്ന കാഴ്ചകള് രാജുവിന് അല്ഭുധങ്ങള് ആയി തോണി. മാനം മുട്ടി നില്‍ക്കുന്ന വ്യാപാര സമുച്ചയങ്ങളും എല്ലാം അവന് ഒരു കൊച്ചു കുട്ടിയെ പോലെ ആസ്വതിച്ചു. പക്ഷെ യാത്ര അവസാനിച് റൂമില് എത്തിയപ്പോഴാണ് ഗള്‍ഫിന്റെ യാധര്ത്യങ്ങളെ അവന് മനസ്സിലാക്കാന് തുടങ്ങിയത്.\nഒരു ഇടുങ്ങിയ മുറിയില് ഒന്‍പത് ചെറുപ്പക്കാര്. ഇരുനില കട്ടിലുഗല് ഒരു ചെറിയ അടുക്കളയും പിന്നെ നിന്ന് തിരിയാന് പോലും സ്ഥലം ഇല്ലാത്ത ഒരു ബാത്രൂം. എല്ലാം കണ്ടപ്പോള് ഒരൊറ്റ ദിവസം കൊണ്ട് തന്നെ രാജുവിന്റെ പകുതി ജിവന് പോയിരുന്നു. തുരുമ്പിച് വീഴാറായ എ സീ ഉള്ള റൂമുകളില് നിന്നും പുറത്തിറങ്ങിയാല് ചൂട്‌കൊണ്ട് ഉരുഗിപ്പോവും എന്ന്! അവന് തോണി. അവന് തന്റെ തൊഴില് അന്വേഷണം തുടര്‍ന്നു. കുറെ കമ്പനികളുടെ അഡ്രസ് സങ്കടിപ്പിച് ഇമെയില് അയച്ചു, അറിയവുന്നവരോടൊക്കെ സഹായം അബ്യര്തിച്ചു. ഇതിന് ഇടയില് അവന് പലതും കണ്ടു, പല സത്യങ്ങളും മനസ്സിലാക്കി. രാവിലെ എഴുന്നേറ്റ് പ്രഭാത കൃത്യങ്ങള് ചെയ്ത് ധൃധി പിടിച്ച ജോലിക്ക് പോയി രാത്രിയില് ക്ഷീണിച് തിരിച്ചു വന്ന്! കുളിച് അത്യാവശ്യം എല്ലാവരോടും എന്തെങ്കിലും സംസാരിച്ചു എന്ന്! വരുത്തി വീണ്ടും ഉറക്കത്തിലേക് പോയി ഒരു യന്ത്രം കണക്കെ ഉള്ള ആള്‍ക്കാരുടെ ജീവിത ശൈലി കാണുമ്പോള് അവനു സഹതാപവും സങ്കടവും വന്നു. ഇതാണോ ഗള്‍ഫ്, ഈ ഒരു ജിവിതം നയിക്കനാണോ ഞാന് ചെറുപ്പം മുതല് സ്വപ്നം കണ്ടത്. അവന്റെ മനസ്സ് വല്ലാതെ അസ്വസ്ഥമായി. അവന് പിറന്ന നാടിനെ കുറിച്ച് ഓര്‍ത്തു. അവിടെ അധ്വാനിച് ജിവിക്കുന്നവന്റെ വിയര്‍പ്പിന് ഗള്‍ഫിന്റെ പെര്ഫ്യുംനെക്കള് സുഗന്ധം ഉണ്ടെന്ന സത്യം അവന് തിരിച്ചറിഞ്ഞു. അമ്മയുടെയും അച്ഛന്റെയും കൂട്പ്പിരപ്പുകളുടെയും പിന്നെ സുഹൃത്തുക്കളുടെയും സ്‌നേഹം അവിടെ സ്വര്‍ഗീയ സുഖം നല്ഗിയിരുന്നത് രാജുവിന്റെ കണ്ണുകളെ ഈറനണിയിച്ചു.\nദിവസങ്ങള് കടന്നു പോയി. രാജുവിന്റെ വിസിറ്റിംഗ് വിസയുടെ കാലാവധി അവസാനിക്കാന് ഇനി ദിവസങ്ങള് മാത്രം ബാകി. ഇത് വരെ ജോലി ഒന്നും തരപ്പെട്ടില്ല. ചിലരൊക്കെ വന്ന്! ആശ്വസിപ്പിക്കും . പക്ഷെ അധിലോന്നും അവന് വലിയ കാര്യം തോന്നിയില്ല കാരണം ജോലി തേടുന്നതില് അവന് മനപ്പൂര്‍വ്വം വിമുഖത കാണിച്ചത് തന്നെയാണ്.ഇവിടെ ഇങ്ങനെ ഒരുപാട് യാന്തികരുടെ ഇടയില് അവയിലോന്നായി മാറാന് എന്തോ അവനു തോന്നിയില്ല. ഒടുവില് രാജു തന്റെ വിസിറ്റ് വിസയുടെ കാലാവധി പൂര്‍ത്തിയാക്കി നാട്ടിലേക് മടങ്ങുമ്പോള് ചെറുപ്പം മുതല് താന് ആഗ്രഹിച്ചത് വെറും ചീട്ടുകൊട്ടരമാനെന്നും, സ്വപ്നവും യാഥാര്‍ത്ഥ്യവും തമ്മിലുള്ള അന്തരം അവന് ശരിക്കും മനസ്സിലാക്കുക കൂടി ചെയ്തിരുന്നു. തിരിച്ചു തന്റെ പിറന്ന മണ്ണില് സ്പര്‍ശിക്കുമ്പോള് അവന്റെ ശരീരവും മനസ്സും വല്ലാത്ത ഒരു കുളിര് അനുഭവിക്കുന്നധായി തോന്നി. ആ കുളിരില് യഥാര്‍ത്ഥ ജിവിതത്തിന്റെ സുഗവും സന്തോഷവും ആനന്തവും അവന് അനുഭവിച്ചു.


പൊതുബോധം ജനാധിപത്യത്തിനു വെല്ലുവിളിയാകുമ്പോള്.. – The Critic\nഎല്ലാവിധ ഫാസിസത്തിനും മറുപടി ജനാധിപത്യമാണെന്ന് മുദ്രാവാക്യമുയര്‍ത്തി തൃശൂരില് അടുത്തയിടെ ജനാധിപത്യ സംഗമമെന്ന പേരില് വലിയൊരു സമ്മേളനം നടന്നിരുന്നു. ഇന്നു ലോകത്തുകാണുന്ന സൈനിക ഭരണം, മത ഭരണം, കമ്യൂണിസ്റ്റ് ഭരണം എന്നിവയെല്ലാം ഫാസിസത്തിന്റെ വ്യത്യസ്ഥ മുഖങ്ങളാണെന്നും നിരവധി പോരായ്മകളുണ്ടെങ്കിലും ഇന്ത്യയടക്കമുള്ള രാജ്യങ്ങളില് നിലനില്‍ക്കുന്ന ജനാധിപത്യസംവിധാനമാണ് താരതമ്യേന മെച്ചപ്പെട്ട സാമൂഹ്യസംവിധാനമെന്നുമായിരുന്നു സംഗമത്തിന്റെ പ്രധാന പ്രഖ്യാപനം. അതിനാല് ജനാധിപത്യം സംരക്ഷിക്കുകയും ഗുണകരമായി ഉയര്‍ത്തുകയും ചെയ്യലാണ് ഓരോ പൗരന്റേയും അടിയന്തിര കടമ എന്നും സമ്മേളനം ചൂണ്ടികാട്ടി.\nതത്വത്തില് വളരെ ശരിയും പ്രസക്തവുമായ നിരീക്ഷണമാണ് സമ്മേളനത്തിന്റേത്. പ്രതേകിച്ച് മതഫാസിസം ഇന്ത്യയില് ശക്തിപ്പെട്ടുകൊണ്ടിരിക്കുന്ന കാലത്ത്. അതേസമയം ഇന്നോളം കാണാത്ത രീതിയിലുള്ള വെല്ലുവിളികളാണ് പല മേഖലകളില് നിന്നും ജനാധിപത്യം നേരിടുന്നത്. ഇന്ത്യയിലെ ജനാധിപത്യസംവിധാനം പ്രകടമായ വെല്ലുവിളി നേരിട്ടത് അടിയന്തരാവസ്ഥ കാലത്തുമാത്രമായിരുന്നു. എന്നാല് അതിനേക്കാള് എത്രയോ വലിയ വെല്ലുവിളികളാണ് ഇപ്പോള് പരോക്ഷമായി നേരിടുന്നത്. ഇന്ത്യന് സംസ്ഥാനങ്ങളില് ഏറ്റവും നിര്‍ണ്ണായകമെന്നു പറയാവുന്ന യുപിയില് നിന്നു വരുന്ന ഞെട്ടിക്കുന്ന വാര്‍ത്തകള് നോക്കൂ. സംസ്ഥാനത്തെ കുറ്റവിമുക്തമാക്കുകയാണത്രെ യോഗി ആദിത്യനാഥിന്റെ ലക്ഷ്യം. അതിനായി പക്ഷെ ചെയ്യുന്നത് മുഴുവന് ജനാധിപത്യസംവിധാനത്തേയും നീതിന്യായവ്യവസ്ഥയേയും വെല്ലുവിളിക്കലാണ്. വ്യാജഏറ്റുമുട്ടലില് കുറ്റവാളികളെ മുഴുവന് കൊന്നൊടുക്കുകയാണ് പോലീസവിടെ ചെയ്യുന്നത്. മാര്‍ച്ച് 20, 2017 മുതല് ജനുവരി 31, 2018 വരെയുള്ള കാലയളവില്1142 ഏറ്റുമുട്ടലുകളാണ് ഉത്തര്‍പ്രദേശില് നടന്നതെന്ന് യുപി പൊലീസിന്റെ രേഖകള് വ്യക്തമാക്കുന്നു. നൂറുകണക്കിനുപേര് കൊല്ലപ്പെട്ടു. ജനുവരി മാസം പകുതിയോടെ കേവലം 48 മണിക്കൂറിനുള്ളില് 18 എന്‍കൗണ്ടറുകളാണ് റിപ്പോര്‍ട്ട് ചെയ്തതെന്നും പൊലീസ് രേഖയിലുണ്ട. ഏറ്റുമുട്ടല് കൊല നടത്തിയാല് പ്രമോഷന് ലഭിക്കുമെന്ന് തന്റെ സഹപ്രവര്‍ത്തകനോട് ഒരു പൊലീസുകാരന് വെളിപ്പെടുത്തിയ വിവരവും പുറത്തുവന്നു. ദേശീയ മനുഷ്യാവകാശ കമ്മീഷന്റെയും സുപ്രീംകോടതിയുടേയും എല്ലാ മാര്‍ഗനിര്‍ദ്ദേശങ്ങളും കാറ്റില് പറത്തിയാണ് ഉത്തര്‍പ്രദേശില് കൊലപാതകങ്ങള് നടപ്പാപ്പാക്കുന്നത്. സര്‍ക്കാര് കൃത്യമായ പദ്ധതികളോടെ നടപ്പാക്കിയ കൂട്ട കൊലപാതകങ്ങളായിരുന്നു ഏറ്റുമുട്ടലെന്ന പേരില് നടത്തിയതെന്ന് കൊല്ലപ്പെട്ടവരുടെ കുടുംബങ്ങള് പറയുന്നു. ഇവരാകട്ടെ ബഹുഭൂരിപക്ഷവും ദളിതരും ആദിവാസികളും മുസ്ലിമുകളുംതന്നെ. വെടിവയ്പില് ഒരു എട്ടുവയസ്സുകാരനും കൊല്ലപ്പെട്ടിരുന്നു. യുപിയിലെ കുറ്റവാളകള് പരോളിലോ ജാമ്യത്തിലോ പുറത്തിറങ്ങാന് മടിക്കുകയാണത്രെ. ജയിലിലാണ് ജീവനു സുരക്ഷ, പുറത്തിറങ്ങിയാല് ഏതു നിമിഷവും കൊല്ലപ്പെടുമെന്നതാണ് അതിനുള്ള കാരണം. മറുവശത്ത് മുസഫര് നഗററിലേതടക്കമുള്ള വര്‍ഗ്ഗീയ കലാപ കേസുകളിലെ പ്രതികള്‍ക്കെതിരായ കേസുകള് പിന്‍വലിക്കുകയും ചെയ്യുന്നു.\nഭരണകൂടം തന്നെ നടപ്പാക്കുന്ന ഈ നിയമവിരുദ്ധ പ്രവര്‍ത്തനത്തിനു ധൈര്യം നല്‍കുന്നത് പൊതുബോധമാണ് എന്നതാണ് വൈരുദ്ധ്യം. കുറ്റവാളികള്‍ക്കെതിരെ സംസ്ഥാനത്ത് നിലനില്‍ക്കുന്ന ജനവികാരത്തെയാണ് ഇത്തരത്തില് ദുരുപയോഗം ചെയ്യുന്നത്. ഭൂരിപക്ഷത്തിന്റെ അഭിപ്രായമെന്നു പറയപ്പെടുന്ന ഈ പൊതുബോധമാണ് പലപ്പോഴും ജനാധിപത്യത്തിനു തന്നെ ഭീഷണി എന്നതാണ് വൈരുദ്ധ്യം. അഫ്‌സല് ഗുരുവിനു വധശിക്ഷ വിധിച്ചതുപോലും ഈ പൊതുബോധത്തിന്റെ പേരിലായിരുന്നു. എന്തിനേറെ, തങ്ങള് പറയുന്നതുപോലെയുള്ള വികസനമാണ് ശരി എന്ന പൊതുബോധത്തിന്റഎ പേരിലാണ് ജനാധിപത്യസംവിധാനത്തിലെ ഉന്നത കേന്ദ്രമായ നിയമസഭ പാസാക്കിയ നെല്‍വയല് – നീര്‍ത്തട സംരക്ഷണനിയമത്തെ പോലും അവഗണിച്ച് പാടശേഖരങ്ങള് നികത്താന് ജനാധിപത്യ സര്‍ക്കാര്‍തന്നെ ശ്രമിക്കുന്നത്. ജനങ്ങളുടെ പൊതുബോധം തന്നെ ജനാധിപത്യത്തിനു ഭീഷണിയാകുന്ന അവസ്ഥ.\nതീര്‍ച്ചയായും ഇന്ത്യന് ജനാധിപത്യത്തിന്റെ കരുത്തിനെ കുറച്ചു കാണേണ്ടതില്ല. 1947ല് അതു ജനിച്ചുവീണതുതന്നെ കടുത്ത പ്രതിസന്ധിയിലേക്കായിരുന്നു. തുടര്‍ന്നു നടന്ന ഗാന്ധിവധം ഉയര്‍ത്തിയ വെല്ലുവിളിയും ചെറുതായിരുന്നില്ല. എന്നാല് നമ്മുടെ ജനാധിപത്യത്തിനും മതേതരത്തത്തിനും ശക്തമായ അടിത്തറ പാകാന് നെഹ്റുവിനും അംബേദ്കര്‍ക്കും കഴിഞ്ഞു. അവരിട്ട അടിത്തറയിലാണ് ഏതൊരു ഫാസിസ്റ്റ് കടന്നാക്രമണത്തേയും അതിജീവിക്കാനുള്ള കരുത്ത് രാജ്യം നേടിയത്. സംവരണത്തിലൂടെ സാമൂഹ്യനീതി എന്ന ജനാധിപത്യത്തിലെ ഏറ്റവും ഉയര്‍ന്ന ആശയവും ഇവിടെ യാഥാര്‍ത്ഥ്യമായി. അടിയന്തരാവസ്ഥയിലൂടെ ഉയര്‍ന്ന പ്രതിസന്ധിക്ക് വളരെ പെട്ടെന്നുതന്നെ ഇന്ത്യന് ജനാധിപത്യം മറുപടി നല്‍കി. മസ്ജിദിലൂടെ ബിജെപി സൃഷ്ടിക്കാന് ശ്രമിച്ചതിനെ മണ്ഡല് പ്രതിരോധിച്ചത് ഇന്ത്യന് ജനാധിപത്യത്തിലെ സുന്ദരമായ കാഴ്ചയായിരുന്നു. സഹസ്രാബ്ദങ്ങളായി അധികാരത്തിന്റെ കോട്ടക്കൊത്തലങ്ങളിലേക്ക് പ്രവേശനം നിഷേധിക്കപ്പെട്ടിരുന്നു വിഭാഗങ്ങളുടെ പ്രതിനിധിയായി കന്‍ഷിറാമും മായാവതിയുമൊക്കെ ഉയര്‍ന്നു വന്നത് ഇന്ത്യന് ജനാധിപത്യത്തിലല്ലാതെ എവിടെ സാധ്യമാകാന് ? അതേസമയം മറുവശത്ത് പടിപടിയായ വര്‍ഗ്ഗീയ ധ്രൂവീകരണത്തിലൂടെ ഫാസിസ്റ്റ് ശക്തികള് വോട്ടിലൂടെതന്നെ അധികാരത്തിലെത്തി. എന്നാല് 2019ലെ തെരഞ്ഞെടുപ്പില് വന്‍വിജയം നേടാമെന്ന അവരുടെ സ്വപ്‌നങ്ങള്‍ക്കുമേല് ഇന്ത്യന് ജനാധിപത്യം തന്നെ തടയണ കെട്ടുമെന്ന് പ്രതീക്ഷിക്കാം. മറുവശത്ത് വിവരാവകാശം, സേവനാവകാശം തുടങ്ങിയ പല സംരംഭങ്ങളും ജനാധിപത്യത്തെ കരുത്തുറ്റതാക്കുന്നുണ്ട്.\nകാര്യങ്ങള് ഇങ്ങനെയൊക്കെയാണെങ്കിലും ഗുണപരമായി ജനാധിപത്യം ഇനിയും മുന്നേറണം. അതില്ലാത്തതിനാലാണ് തെറ്റായ ആശയങ്ങള്‍ക്കും വര്‍ഗ്ഗീയരാഷ്ട്രീയത്തിനുപോലും ഭൂരിപക്ഷമാകാന് കഴിയുന്നത്. അത് തടയാനാകട്ടെ മറ്റൊരു മാര്‍ഗ്ഗവുമില്ല. ദുര്‍ബ്ബലരും ന്യൂനപക്ഷവുമൊക്കെ എത്രമാത്രം സുരക്ഷിതരാണെന്നതും ജനാധിപത്യത്തിന്റെ അളവുകോലാണ്. അക്കാര്യത്തിലും നമ്മള് വളരെ പുറകിലാണ്. ഇനിയും സമൂഹത്തിന്‍െ അടിത്തട്ടില് നിന്നുള്ളവരും സ്ത്രീകളുമൊന്നും അധികാരത്തില് അര്‍ഹമായ പങ്കാളിത്തം നേടിയിട്ടില്ല. നമ്മുടെ ഭരണസംവിധാനം ഇനിയും യഥാര്‍ത്ഥ ഫെഡറലായിട്ടുമില്ല. ജനാധിപത്യവിരുദ്ധമായ കരിനിയമങ്ങളുടെ എണ്ണം വര്‍ദ്ധിക്കുന്നതും കാണുന്നു. പോലീസും പട്ടാളവുമൊക്കെ അമിതാധികാരം കാണിക്കുന്നു.\nജനാധിപത്യത്തിന്റെ കാവലാളുകളായ രാഷ്ട്രീയപ്രസ്ഥാനങ്ങള്‍ക്കാണ് അതിനെ ഗുണപരമായി ഉയര്‍ത്താന് കൂടുതല് ഉത്തരവാദിത്തമുള്ളത്. എന്നാല് അവയില് മിക്കതിലും ഉള്‍പാര്‍ട്ടി ജനാധിപത്യം പോലുമില്ല. മാത്രമല്ല വര്‍ഗ്ഗാധിപത്യം മുതല് മതാധിപത്യം വരെ ലക്ഷ്യമാക്കുകയും എന്നാല് അതു മറച്ചു വെച്ച് ജനങ്ങളേയും ജനാധിപത്യത്തേയും വഞ്ചിക്കുന്ന പാര്‍ട്ടികള് നിരവധിയാണ്. ഏതൊരു വിഷയത്തേയും കക്ഷിരാഷ്ട്രീയതാല്‍പ്പര്യത്തിനനുസരിച്ച് വിലയിരുത്തുന്ന സങ്കുചിതരാഷ്ട്രീയബോധവും ഭീഷണിയാണ്. അതാണ് മുഷ്ടിചുരുട്ടല് രാഷ്ട്രീയത്തിലേക്കും കണ്ണൂര് മോഡല് കൊലപാതകപരമ്പരയിലേക്കും നയിക്കുന്നത്. ഇതിനൊക്കെ പുറമെയാണ് ജനങ്ങള് ജനാധിപത്യത്തിലുള്ള വിശ്വാസം പോലും നഷ്ടപ്പെടുത്തുന്ന അഴിമതിയുടെ വളര്‍ച്ച. ഒപ്പം കോര്‍പ്പറേറ്റു ശക്തികളും ജനാധിപത്യത്തെ റാഞ്ചാന് തയ്യാറായി നില്‍ക്കുന്നു. ഇത്തരത്തിലുള്ള പ്രശ്നങ്ങളേയും പരിമിതികളേയും മറികടക്കാന് ജനാധിപത്യവ്യവസ്ഥക്കും അതിലെ സജീവ പങ്കാളികളായ രാഷ്ട്രീയപാര്‍ട്ടികള്‍ക്കും കഴിയണം. എങ്കില് മാത്രമാണ് ജനാധിപത്യസംവിധാനത്തിലൂടെതന്നെ ഫാസിസം നടപ്പാകുന്നത് തടയാന് ഇന്ത്യന് ജനതക്കു കഴിയൂ. ഇപ്പോള് യുപിയില് നടക്കുന്ന രീതിയിലുള്ള സംഭവങ്ങള്‍ക്ക് തിരശ്ശീലയിടാന് കഴിയൂ. പൊതുബോധവും ഭൂരിപക്ഷവുമൊക്കെ സാമൂഹ്യവിരുദ്ധമാകുന്നതും അവസാനിപ്പിക്കാന് കഴിയൂ. ആ ഉത്തരവാദിത്തമാണ് രാഷ്ട്രീയ നേതൃത്വങ്ങളില് നിന്നു കാലം ആവശ്യപ്പെടുന്നത്.


Karan Johar Twins-ഇരട്ട കുട്ടികളുടെ അച്ഛനായി കരൺ ജോഹർ\nSurrogate Twins For Karan Johar Yash And Roohi Surrogacy In Bollywood\nവാടക ഗർഭധാരണത്തിലൂടെയാണ് കരൺ ഒരാൺകുട്ടിയുടെയും പെൺകുട്ടിയുടെയും അച്ഛനായത്\nMarch 07, 2017 03:45:32 pm\nബോളിവുഡ് സംവിധായകനും നിർമ്മാതാവുമായ കരൺ ജോഹർ ഇരട്ട കുട്ടികളുടെ അച്ഛനായി. ഞായറാഴ്‌ചയാണ് ഇരട്ടകുട്ടികളുടെ അച്ഛനായതായും കുട്ടികൾക്ക് പേരിട്ടതായും കരൺ ജോഹർ ട്വിറ്ററിലൂടെ അറിയിച്ചത്.\nവാടക ഗർഭധാരണത്തിലൂടെയാണ് കരൺ ഒരാൺകുട്ടിയുടെയും പെൺകുട്ടിയുടെയും അച്ഛനായത്. യാഷ് ജോഹറെന്നും റൂഹി ജോഹറെന്നുമാണ് കരൺ ജോഹറിന്റെ കുടുംബത്തില പുതിയ അതിഥികളുടെ പേര്. താനും തന്റെ അമ്മയും കൂടിയാണ് ഈ കുഞ്ഞുങ്ങളെ വളർത്തുകയെന്ന് കരൺ ജോഹർ പറഞ്ഞു. കരൺ ജോഹറിന്റെ അച്ഛന്റെ പേരാണ് യഷ്. അദ്ദേഹത്തിന്റെ അമ്മ ഹിറോയുടെ പേരിലെ അക്ഷരങ്ങൾ തിരിച്ചിട്ടതാണ് റൂഹി. ഫെബ്രുവരി ഏഴിന് അന്ധേരിയിലെ മസ്റാണി ആശുപത്രിയിലായിരുന്നു കുട്ടികളുടെ ജനനം.\nബ്രിഹാൻ മുംബൈ മുൻസിപ്പൽ കോർപ്പറേഷനിൽ വെളളിയാഴ്‌ച കുട്ടികളുടെ പേര് രജിസ്റ്റർ ചെയ്തതായി റിപ്പോർട്ടുകളുണ്ട്. നേരത്തെ കുട്ടികളെ ബേബി ഗേൾ, ബേബി ബോയ് എന്ന പറഞ്ഞാണ് ജനന സമയത്ത് രജിസ്റ്റർ ചെയ്‌തതെന്ന് വാർത്തകളുണ്ടായിരുന്നു.\nജീവിതത്തിലെ വലിയൊരു സ്വപ്‌നം സഫലമായതിന് ഡോ.ജതിൻ ഷായോടും കരൺ നന്ദി പറയുന്നുണ്ട്. ഷാരൂഖ് ഖാന്റെ മകൻ അബ്റാം ജനിച്ചതും ഇതേ ആശുപത്രിയിൽ വാടക ഗർഭധാരണത്തിലൂടെയായിരുന്നു. തുഷാർ കപൂറും വാടക ഗർഭ ധാരണത്തിലൂടെ അച്ഛനായിരുന്നു.\nതന്റെ കുഞ്ഞുങ്ങൾക്ക് ജന്മം നൽകിയ സ്ത്രീയോട് അങ്ങേയറ്റം നന്ദിയുണ്ടെന്നും എന്നും പ്രാർത്ഥനകളിൽ അവരുണ്ടാകുമെന്നും അദ്ദേഹം പറഞ്ഞു. ഈ ഒരു തീരുമാനത്തിലെത്താൻ മാനസികമായും ശാരീരികമായും യുക്തിപരമായും ഞാൻ തയ്യാറെടുത്തിരുന്നു. ഉപാധികളില്ലാത്ത സ്നേഹവും പരിഗണനയും കുട്ടികൾക്ക് നൽകും. ഇനി മുതൽ ഈ കുഞ്ഞുങ്ങളാണ് എന്റെ ലോകം. ബാക്കിയെല്ലാം രണ്ടാമതാണ്.\nബോളിവുഡിലെ പുതിയ അച്ഛനെ ആശംസകൾ കൊണ്ട് പൊതിയുകയാണ് സിനിമാലോകം.എന്തെന്നില്ലാത്ത സന്തോഷമാണ് തനിക്കിപ്പോളെന്ന് ആലിയ ഭട്ട് പറഞ്ഞു. സിനിമാ സംവിധായികയും കൊറിയോഗ്രാഫറുമായ ഫറാ ഖാനും അഭിനന്ദങ്ങളുമായി രംഗത്തെത്തി. ഫറയുടെ ഉപദേശമാണ് വാടക ഗർഭധാരണത്തിലേക്ക് കരൺ ജോഹറിനെ നയിച്ചത്. ഐവിഎഫ് വഴി ഫറാ ഖാന് മൂന്ന് കുട്ടികൾ ജനിച്ചിരുന്നു. വരുൺ ധവാനും ആശംസകൾ അറിയിച്ച് ട്വിറ്റ് ചെയ്തിട്ടുണ്ട്.


വാഷിംഗ്ടണ്: ഇം‌പീച്ച്മെന്‍റ് നടപടികള് ആരംഭിച്ചതിനു ശേഷം പ്രസിഡന്‍റ് ഡൊണാള്‍ഡ് ട്രംപിന്‍റെ അംഗീകാര റേറ്റിംഗ് ഉയര്‍ന്നുവെന്ന് സര്‍വേ റിപ്പോര്‍ട്ട്. മിക്ക അമേരിക്കക്കാരും സെനറ്റ് ട്രം‌പിനെ ശിക്ഷിക്കാന് ആഗ്രഹിക്കുന്നില്ലെന്നാണ് അഭിപ്രായപ്പെട്ടതെന്ന് റിപ്പോര്‍ട്ടില് പറയുന്നു.\nരാജ്യത്ത് ഇപ്പോള് നടക്കുന്ന സംഭവ വികാസങ്ങളെ അടിസ്ഥാനമാക്കി നടത്തിയ ഏറ്റവും പുതിയ ഗാലപ്പ് സര്‍വേയില് അമേരിക്കയിലെ 44 ശതമാനം മുതിര്‍ന്നവരും കമാന്‍ഡര് ഇന് ചീഫിന്‍റെ പ്രവര്‍ത്തനം അംഗീകരിച്ചതായി കണ്ടെത്തി. ചൊവ്വാഴ്ചയാണ് സെനറ്റ് ഇംപീച്ച്മെന്‍റ് വിചാരണ ആരംഭിക്കുക.\nഇംപീച്ച്മെന്‍റ് അന്വേഷണം ആരംഭിക്കാനുള്ള ഹൗസ് സ്പീക്കര് നാന്‍സി പെലോസിയുടെ തീരുമാനത്തെത്തുടര്‍ന്ന്, കഴിഞ്ഞ വര്‍ഷം ഒക്ടോബര് ഒന്നിനും 13 നും ഇടയില് ഇതേ ഗാലപ്പ് വോട്ടെടുപ്പ് നടന്നതിനേക്കാള് അഞ്ച് പോയിന്‍റ് കൂടുതലാണ് ഇപ്പോള് അദ്ദേഹത്തിന്‍റെ അംഗീകാര റേറ്റിംഗ്.\nഈ വര്‍ഷം ജനുവരി2നും 15 നും ഇടയില് 1,014 അമേരിക്കക്കാരില് നടത്തിയ സര്‍വേയില് 51 ശതമാനം പേരും പ്രസിഡന്റിനെ ഇം‌പീച്ച് ചെയ്യുന്നതിനെയും വൈറ്റ് ഹൗസില് നിന്ന് നീക്കം ചെയ്യുന്നതിനേയും എതിര്‍ത്തു.\nപ്രസിഡന്റ് ട്രം‌പ് ശിക്ഷിക്കപ്പെടണോ വേണ്ടയോ എന്നതിനെക്കുറിച്ചുള്ള പുതിയ പോളിംഗ് നമ്പറുകള് ഗാലപ്പിന്‍റെ അന്തിമ വോട്ടെടുപ്പിന് തുല്യമാണ്. അധികാര ദുര്‍വിനിയോഗം, കോണ്‍ഗ്രസിനെ തടസ്സപ്പെടുത്തി എന്നീ കുറ്റങ്ങള് ചുമത്തിയാണ് ഡെമോക്രാറ്റിക് നേതൃത്വത്തിലുള്ള സഭ ഡിസംബര് 18 ന് പ്രസിഡന്‍റ് ട്രംപിനെ ഇംപീച്ച് ചെയ്യാന് വോട്ടു ചെയ്തത്.\nഇംപീച്ച്മെന്‍റിന്‍റെ രണ്ട് പ്രമേയങ്ങളും സെനറ്റിലേക്ക് അയയ്ക്കുന്നതിനുള്ള വോട്ടെടുപ്പിനെത്തുടര്‍ന്നാണ് ഇന്ന് പ്രസിദ്ധീകരിച്ച സര്‍വേ ഫലങ്ങള്. നിയമസഭാംഗങ്ങള് ജൂറിമാരായി സത്യപ്രതിജ്ഞ ചെയ്തതിനാല് വ്യാഴാഴ്ച പ്രസിഡന്‍റിന്‍റെ വിചാരണ ഔദ്യോഗികമായി ആരംഭിച്ചിരുന്നു.\nവാരാന്ത്യത്തില്, ഹൗസ് ഡെമോക്രാറ്റുകളും പ്രസിഡന്‍റ് ട്രംപിന്റെ ലീഗല് ടീമും അവരുടെ ഇംപീച്ച്മെന്‍റ് കേസുകളെക്കുറിച്ച് നിയമപരമായ രേഖകള് തയ്യാറാക്കി.\nഅമേരിക്കന് ചരിത്രത്തിലെ മൂന്നാമത്തെ ഇംപീച്ച്മെന്‍റ് വിചാരണ ചൊവ്വാഴ്ച ആരംഭിക്കും.


സ്വര്‍ണ്ണക്കടത്ത് കേസില് ഉള്‍പ്പെട്ട പ്രതികള്‍ക്ക് ദാവൂദ് ഇബ്രാഹിമിന്റെ സംഘവുമായി ബന്ധമുണ്ടെന്ന് എന്‍ഐഎ | Azchavattom Online USA\nസ്വര്‍ണ്ണക്കടത്ത് കേസില് ഉള്‍പ്പെട്ട പ്രതികള്‍ക്ക് ദാവൂദ് ഇബ്രാഹിമിന്റെ സംഘവുമായി ബന്ധമുണ്ടെന്ന് എന്‍ഐഎ\nകൊച്ചി: വിവാദമായ നയതന്ത്ര സ്വര്‍ണ്ണക്കടത്ത് കേസില് ഉള്‍പ്പെട്ട പ്രതികള്‍ക്ക് ദാവൂദ് ഇബ്രാഹിമിന്റെ സംഘവുമായി ബന്ധമുണ്ടെന്ന് ദേശീയ അന്വേഷണ ഏജന്‍സി.\nകൊച്ചിയിലെ എന്‍ഐഎ കോടതിയില് സ്വപ്‌ന ഒഴിച്ചുള്ള പ്രതികളുടെ ജാമ്യാപേക്ഷയില് വാദം നടന്നപ്പോഴാണ് അന്വേഷണ സംഘം ഇക്കാര്യം പറഞ്ഞത്. സ്വര്‍ണ്ണക്കടത്തുമായി ബന്ധപ്പെട്ട് വിശദീകരിച്ച എന്‍ഐഎ അഭിഭാഷകനോട് യുഎപിഎ ചുമത്തിയത് എന്തിനാണെന്ന ചോദ്യം ഇന്നും കോടതി ഉന്നയിച്ചു.\n‘കള്ളക്കടത്ത് നടത്തി എന്നത് സത്യമാണ്. ഇത് സംബന്ധിച്ച തെളിവുകള് വെച്ച് വീണ്ടും വാദിക്കേണ്ട കാര്യമില്ല. യുഎപിഎ ച്ചുമത്തിയത് എന്തിനെന്നാണ് കോടതിക്ക് അറിയേണ്ടത്,’- എന്‍ഐഎ അഭിഭാഷകനോട് കോടതി ചോദിച്ചു. ഇതോടെയാണ് പ്രതികളുടെ ദാവൂദ് ബന്ധത്തെ കുറിച്ച് അഭിഭാഷകന് വ്യക്തമാക്കിയത്. റമീസ്, ഷറഫുദീന് എന്നിവര് താന്‍സാനിയയില് നിന്ന് ആയുധം വാങ്ങാന് ശ്രമിച്ചു. പ്രതികളുടെ താന്‍സാനിയന് ബന്ധം അന്വേഷിക്കണം. ദാവൂദ് ഇബ്രാഹിമിന്റെ സംഘവുമായി പ്രതികള്‍ക്കുള്ള ബന്ധം അന്വേഷിക്കണം എന്നും എന്‍ഐഎ വാദിച്ചു.\nPreviousകേരളാ കോൺഗ്രസ് (എം) ഇടത് മുന്നണിയിൽ; എംപി സ്ഥാനം ഒഴിയുമെന്ന് ജോസ് കെ മാണി\nNextശബ്ദത്തിന്റെ എട്ടുമടങ്ങ് വരെ വേഗത, ബ്രഹ്മോസിന്റെ ഇരട്ടി; ഹൈപ്പര്‍സോണിക് ക്രൂയിസ് മിസൈല് നാലുവര്‍ഷത്തിനകം: ഡിആര്‍ഡിഒ


സമഭാവനയുടെ അന്തരീക്ഷം ക്യാമ്പസുകളില് സൃഷ്ടിക്കും: മന്ത്രി ഡോ. ആര് ബിന്ദു\nതിരുവനന്തപുരം: കേരളത്തിലെ ക്യാമ്പസുകളില് സമഭാവനയുടെയും സമത്വത്തിന്റെ അന്തരീക്ഷം സൃഷ്ടിക്കുമെന്ന് ഉന്നത വിദ്യാഭ്യാസ - സാമൂഹിക നീതി മന്ത്രി ഡോ. ആര് ബിന്ദു പറഞ്ഞു. ഉന്നത വിദ്യാഭ്യാസ വകുപ്പ് സംഘടിപ്പിച്ച 'സമഭാവനയുടെ സത്കലാശാലകള്', എന്ന ദ്വിദിന സംസ്ഥാനതല ശില്പശാല ഉദ്ഘാടനം ചെയ്യുകയായിരുന്നു മന്ത്രി.\nനവകേരള കര്‍മ്മ പദ്ധതിയിലൂടെ സമൂലവും സമഗ്രവുമായ മാറ്റങ്ങളാണ് ഉന്നത വിദ്യാഭ്യാസരംഗത്ത് സംസ്ഥാന സര്‍ക്കാര് ലക്ഷ്യം വയ്ക്കുന്നത്.\nഒരു ജ്ഞാന സമൂഹമായി കേരളത്തെ മാറ്റിയെടുക്കുന്നതിനോടൊപ്പം ക്യാമ്പസുകളിലും സമൂഹത്തിലും ലിംഗപരവും സാമൂഹികവും സാമ്പത്തികവുമായ വിവേചനം അവസാനിപ്പിക്കുക എന്നതാണ് ലക്ഷ്യം. ഇത് മുന്‍നിര്‍ത്തി എല്ലാ ക്യാമ്പസുകളിലും ജന്‍ഡര് ജസ്റ്റിസ് ഫോറങ്ങള് ഉണ്ടാകണമെന്ന നിര്‍ദേശം നല്‍കിയിട്ടുണ്ടെന്ന് മന്ത്രി പറഞ്ഞു.\nഅതിദ്രുത പുരോഗതിയോടൊപ്പം പാര്‍ശ്വവല്‍ക്കരിക്കപ്പെട്ടവരെ മുഖ്യധാരയിലേക്ക് കൊണ്ടുവരും. ഇത്തരം പ്രവര്‍ത്തനങ്ങളില് ഉന്നതവിദ്യാഭ്യാസരംഗത്തെ അധ്യാപകര്‍ക്ക് വലിയ ഇടപെടലുകള് നടത്താന് കഴിയും. സമൂഹത്തില് ഇപ്പോഴും ലിംഗവിവേചനം നിലനില്‍ക്കുന്നുണ്ട്. സ്ത്രീധനം അതിന് മുഖ്യ കാരണമാണ്.\nസ്ത്രീകള് എങ്ങനെ പെരുമാറണമെന്നുള്ള ചില അലിഖിത നിയമങ്ങള് സമൂഹത്തില് നിലനില്‍ക്കുന്നു. ധീഷണാപരമായ കഴിവുകള് പെണ്‍കുട്ടികളില് പ്രോത്സാഹിപ്പിക്കപ്പെടുന്നില്ല. നയരൂപീകരണത്തില് സ്ത്രീകള്‍ക്ക് വേണ്ടത്ര സാന്നിധ്യം ലഭിക്കുന്നില്ലെന്ന് മന്ത്രി പറഞ്ഞു.\nഉന്നത വിദ്യാഭ്യാസ കൗണ്‍സില് വൈസ് ചെയര്‍മാന് രാജന് ഗുരുക്കള് ചടങ്ങില് മുഖ്യപ്രഭാഷണം നടത്തി. കേരള സര്‍ക്കാരിന്റെ മുന് ജെന്‍ഡര് ഉപദേശക റ്റി.കെ. ആനന്ദി, മിനി സുകുമാര്, കെ.പി. എന് അമൃത (കില), എഴുത്തുകാരി സി.എസ്.ചന്ദ്രിക, മലയാളം സര്‍വകലാശാല സിന്‍ഡിക്കേറ്റ് അംഗം എ.ജി. ഒലീന, ട്രാന്‍സ് ആക്ടിവിസ്റ്റ് ശീതള് ശ്യാം എന്നിവര് ശില്‍പ്പശാലയില് പ്രഭാഷണം നടത്തി. ജ്യോതിരാജ് എം ചടങ്ങില് നന്ദി പറഞ്ഞു.


Aug 21, 2021, 12:21 pm IST\nകൊടുങ്ങല്ലൂർ: ഷവർമയുടെ പേരിൽ കൊവിഡ് പ്രോട്ടോക്കോൾ ലംഘിച്ച് അനുമതിയില്ലാതെ പ്രകടനം നടത്തിയതിന് എസ് ഡി പി ഐ പ്രവർത്തകർക്കെതിരെ കേസ്. കോതപറമ്പ് സെൻററിൽ പ്രവർത്തിക്കുന്ന കഫേ കാലിഫോർണിയയിൽ ഭക്ഷണം കഴിക്കാനെത്തിയവരും സ്ഥാപന ഉടമയും തമ്മിൽ വാക്ക് തർക്കമുണ്ടായിരുന്നു. ഇതിനെ തുടർന്നായിരുന്നു പ്രകടനം.\nഓർഡർ ചെയ്ത ഷവർമ യഥാസമയം ലഭിച്ചില്ലെന്നും പറഞ്ഞ എണ്ണം ഉണ്ടായില്ലെന്നും ആരോപിച്ച് ഭക്ഷണം കഴിക്കാനെത്തിയവർ സ്ഥാപന ഉടമ മർഷാദ്, ഭാര്യ ജസ്ന എന്നിവരുമായി വാക്ക് തർക്കത്തിലായി. ഓർഡർ നൽകിയ ഫോൺ സ്വിച്ച് ഓഫ് ആയിരുന്നുവെന്ന് ഉടമസ്ഥർ പറഞ്ഞു. എന്നാൽ അത് തെറ്റാണെന്നും ഓർഡർ നൽകിയ ഫോൺ സ്വിച്ചോഫ് ആയിരുന്നില്ലെന്നും ഭക്ഷണം കഴിക്കാനെത്തിയവർ പറഞ്ഞു. തുടർന്ന് ഉന്തും തള്ളുമുണ്ടായി.\nകൊവിഡ്: ഇന്ന് 4741 പേർക്ക് രോഗബാധ, 28 മരണം\nഇതിനെ തുടർന്ന് സംഭവം വർഗീയവത്കരിക്കാൻ എസ് ഡി പി ഐ ശ്രമിച്ചു. ഇതിന്റെ ഭാഗമായി ഇവർ പ്രകടനം നടത്തിയതായി ബിജെപി ആരോപിച്ചു. അനുമതിയില്ലാതെ പ്രകടനം നടത്തിയതിനും കോവിഡ് പ്രോട്ടോക്കോൾ ലംഘിച്ചതിനും എസ് ഡി പി ഐ പ്രവർത്തകർക്കെതിരെ പൊലീസ് കേസെടുത്തു. ഉന്തും തള്ളുമുണ്ടായ വിഷയത്തിലും മതിലകം പൊലീസ് കേസെടുത്തിട്ടുണ്ട്.\nTags: SDPICovid 19 Keralashawarma\nകബൂൾ വിമാനത്താവളത്തിൽ നൂറ്റിയൻപതോളം പേരെ താലിബാൻ തടവിലാക്കി; കൂട്ടത്തിൽ ഇന്ത്യക്കാരുമെന്ന് സൂചന


പോക്കോ എം3 പുറത്തിറക്കി | Future Kerala\nപോക്കോ എം3 പുറത്തിറക്കി\nക്വാല്‍ക്കോം സ്‌നാപ്ഡ്രാഗണ് 662 ചിപ്‌സെറ്റ്,6ജിബി റാം, 6,000 എംഎഎച്ച് ബാറ്ററി എന്നിവ സവിശേഷതകളാണ്\nന്യൂഡെല്‍ഹി: പോക്കോ എം3 സ്മാര്‍ട്ട്‌ഫോണ് ഇന്ത്യന് വിപണിയില് അവതരിപ്പിച്ചു. പോക്കോ എം2 ഡിവൈസിന്റെ പിന്തുടര്‍ച്ചക്കാരനായാണ് പോക്കോ എം3 വരുന്നത്. ക്വാല്‍ക്കോം സ്‌നാപ്ഡ്രാഗണ് 662 ചിപ്‌സെറ്റ്,6ജിബി റാം, 6,000 എംഎഎച്ച് ബാറ്ററി എന്നിവ സവിശേഷതകളാണ്.\n6 ജിബി റാം, 64 ജിബി സ്റ്റോറേജ്,6ജിബി റാം, 128 ജിബി സ്റ്റോറേജ് എന്നീ രണ്ട് വേരിയന്റുകളില് പോക്കോ എം3 ലഭിക്കും. യഥാക്രമം 10,999 രൂപയും 11,999 രൂപയുമാണ് വില. ആഗോളതലത്തില് വില്‍ക്കുന്ന4ജിബി റാം വേരിയന്റ് ഇന്ത്യയില് ലഭിക്കില്ല.\n1080, 2340 പിക്‌സല് റെസലൂഷന് സഹിതം 6.53 ഇഞ്ച് വലുപ്പമുള്ള ഐപിഎസ് എല്‍സിഡി സ്‌ക്രീനാണ് നല്‍കിയത്.\nപിറകില് ട്രിപ്പിള് കാമറ, മുന്നില് സിംഗിള് കാമറ എന്നിങ്ങനെയാണ് കാമറ സംബന്ധിച്ച വിശേഷങ്ങള്. പിറകില് ഫേസ് ഡിറ്റക്ഷന് ഓട്ടോ ഫോക്കസ് (പിഡിഎഎഫ്) സഹിതം 48 എംപി മെയിന് കാമറ സെന്‍സര്,2എംപി മാക്രോ സെന്‍സര്,2എംപി ഡെപ്ത്ത് സെന്‍സര് എന്നിവ ഉള്‍പ്പെടുന്നതാണ് കാമറ സംവിധാനം. 8 എംപി കാമറയാണ് മുന്നില് നല്‍കിയത്.\n6,000 എംഎഎച്ച് ബാറ്ററിയാണ് കരുത്തേകുന്നത്. ബോക്‌സിനകത്ത് 18 വാട്ട് ഫാസ്റ്റ് ചാര്‍ജര് ഉണ്ടായിരിക്കും. റിവേഴ്‌സ് ചാര്‍ജിംഗ് സവിശേഷതയുള്ളതാണ് ബാറ്ററി. ഇന്‍ഫ്രാറെഡ് പോര്‍ട്ട്, യുഎസ്ബി ടൈപ്പ് സി പോര്‍ട്ട്, 3.5 എംഎം ഹെഡ്‌ഫോണ് പോര്‍ട്ട്, വശത്ത് നല്‍കിയ ഫിംഗര്‍പ്രിന്റ് സ്‌കാനര് എന്നിവ മറ്റ് വിശേഷങ്ങളാണ്. മിയുഐ 12 സഹിതം ആന്‍ഡ്രോയ്ഡ് 10 ആണ് ഓപ്പറേറ്റിംഗ് സിസ്റ്റം.\nഡുവല് ബാന്‍ഡ് വൈഫൈ, ഡുവല് വിഒഎല്‍ടിഇ, ഡുവല് വിഒവൈഫൈ എന്നിവ രണ്ട് സിം കാര്‍ഡുകളെയും ഒരേസമയം സപ്പോര്‍ട്ട് ചെയ്യും. സ്റ്റീരിയോ സ്പീക്കറുകള് മറ്റൊരു സവിശേഷതയാണ്.\nകൂള് ബ്ലൂ, പവര് ബ്ലാക്ക്, പോക്കോ യെല്ലോ എന്നീ മൂന്ന് കളര് ഓപ്ഷനുകളില് പോക്കോ എം3 ലഭിക്കും. ഫെബ്രുവരി ഒമ്പതിന് ഉച്ചയ്ക്ക് 12 മണിക്ക് ആദ്യ വില്‍പ്പന നടത്തും. ഐസിഐസിഐ ബാങ്ക് ക്രെഡിറ്റ്, ഡെബിറ്റ് കാര്‍ഡുകള്‍ക്ക് 1,000 രൂപ ഇളവ് ലഭിക്കും.\nPrevious വമ്പന് ഓഫറുകളുമായി എസ്ബിഐ യോനോയുടെ ഷോപ്പിങ് കാര്‍ണിവല്\nNext സാംസംഗ് ഗാലക്‌സി എം02 അവതരിപ്പിച്ചു